മൊരിച്ചില് അകറ്റി ചര്‍മ്മത്തിന്റെ തിളക്കം വര്‍ദ്ധിപ്പിക്കാം\nBy anju.12 01 2019\nചര്‍മ്മസംരക്ഷണത്തിന്റെ കാര്യത്തില് മഞ്ഞുകാലം ഒരു വെല്ലുവിളി തന്നെയാണ്. വരണ്ട് ഡൈ ആകുന്നതിനോടൊപ്പം ചര്‍മ്മം മൊരിഞ്ഞ് അടരുന്നതും നമ്മളില് പലരും അഭിമുഖീകരിക്കുന്ന മഞ്ഞുക്കാല ചര്‍മ്മ പ്രശ്‌നമാണ്.\nമൊരിച്ചില് അകറ്റി ചര്‍മ്മത്തിന്റെ തിളക്കം വര്‍ദ്ധിപ്പിക്കാന് സഹായിക്കുന്ന ഗൃഹ മാര്‍ഗ്ഗങ്ങളെക്കുറിച്ച് അറിയൂ...\nകറ്റാര് വാഴ: കറ്റാര് വാഴയുടെ ജെല് ചര്‍മ്മത്തില് തേച്ച് നല്ലതു പോലെ മസ്‌സാജ് ചെയ്യുന്നത് പ്രശ്‌ന പരിഹാരത്തിന് ഉത്തമമാണ്. ആഴ്ചയില് മൂന്നോ - നാലോ പ്രാവശ്യം ഇപ്രകാരം ചെയ്യുന്നത് മൊരിച്ചിലകറ്റി തിളക്കമാര്‍ന്ന ചര്‍മ്മം സ്വന്തമാക്കാം.\nതേനും നാരങ്ങയും: പ്രശ്‌ന പരിഹാരത്തിന് ഉത്തമ പ്രതിവിധിയാണ് തേന് - നാരങ്ങ മിശ്രിതം. അല്‍പ്പം നാരങ്ങ നീരില് അത്ര തന്നെ അളവില് തേന് മിക്‌സ് ചെയ്ത് ചര്‍മ്മത്തില് തേച്ച് മസാജ് ചെയ്ത് 15 മിനിറ്റ് കഴിഞ്ഞ് കഴുകി കളയുക. ഇത് മൊരിച്ചില് ഇല്ലാതാക്കി ചര്‍മ്മത്തിന്റെ തിളക്കം വര്‍ദ്ധിപ്പിക്കാന് സഹായകമാണ്.\nപപ്പായ: മൊരിച്ചില് അകറ്റി ചര്‍മ്മത്തിന്റെ തിളക്കം വര്‍ദ്ധിപ്പിക്കുന്നതിനും നിറം വര്‍ദ്ധിപ്പിക്കാനും ഉത്തമമാണ് പഴുത്ത പപ്പായ. നല്ലതുപോലെ പഴുത്ത പപ്പായ മിക്‌സിയില് ഒന്ന് അടിച്ച് പേസ്റ്റ് രൂപത്തിലാക്കി ചര്‍മ്മത്തില് തേച്ച് നല്ലതുപോലെ മസാജ് ചെയ്യുക. അല്‍പസമയത്തിനുശേഷം കഴുകി കളയുക. മൊരിച്ചില് മാത്രമല്ല, ചര്‍മ്മത്തിലെ പല പ്രശ്‌നങ്ങള്‍ക്കുമുള്ള ഉത്തമ പ്രതിവിധിയാണ് പപ്പായ.\nതൈര്: മൊരിച്ചില് അകറ്റി ചര്‍മ്മ സംരക്ഷണത്തിന് സഹായിക്കുന്ന നല്ലൊരു മോയ്‌സ്ചുറൈസറാണ് തൈര്.\nആപ്പിള്: ആപ്പിള് നല്ലതുപോലെ മിക്‌സിയില് അരച്ച് പേസ്റ്റാക്കി ചര്‍മ്മത്തില് തേയ്ക്കുന്നത് മൊരിച്ചില് അകറ്റുന്നതിനും ചര്‍മ്മത്തിന്റെ തിളക്കം വര്‍ദ്ധിപ്പിക്കുന്നതിനും സഹായകമാണ്.\nപഴം: മൊരിച്ചില് അകറ്റി സൗന്ദര്യസംരക്ഷണത്തിന് സഹായകമായ ഉത്തമ പ്രതിവിധിയാണ് പഴം. പേസ്റ്റ് രൂപത്തിലാക്കിയ പഴം ചര്‍മ്മത്തില് തേച്ച് നല്ലതുപോലെ മസാജ് ചെയ്യുന്നത് മൊരിച്ചില് ഇല്ലാതാക്കി ചര്‍മ്മാരോഗ്യം വര്‍ദ്ധിപ്പിക്കാനും ഉത്തമമാണ്.\nപഴത്തോടൊപ്പം അല്‍പ്പം തൈരുക്കൂടി മിക്‌സ് ചെയ്ത് തേയ്ക്കുന്നത് വരണ്ട ചര്‍മ്മത്തെ പ്രതിരോധിക്കാന് സഹായകമാണ്.


തുഷാരത്തുള്ളികള്: ആര്‍ദ്രമായ ഒരു സ്നേഹമുദ്ര\nഞായറാഴ്‌ച, ഡിസംബർ 02, 2007\nആര്‍ദ്രമായ ഒരു സ്നേഹമുദ്ര\nഞാന് ചോദ്യം വന്ന ദിക്കിലേക്കു നോക്കി.\nഎന്റെ ലഗേജിലെ "കാലിക്കറ്റ് - ഷാര്‍ജ" എന്ന വരി നോക്കിയായിരിക്കും അവര് ഞാന് ഷാര്‍ജയിലേക്കാണെന്നു മനസ്സിലാക്കിയത്.\nഞാന് തീരെ താല്‍പര്യമില്ലാതെ മറുപടി പറഞ്ഞു.\n"എന്റെ മരുമോളേം പൊടിക്കുഞ്ഞിനേം ഒന്നു അവടെ കെട്ട്യോന്റെ അടുത്തെത്തിക്ക്യോ?"\nകക്ഷി ആരാന്നറിയാന് ഞാന് അവരുടെ പിന്നിലേക്കു നോക്കി.\nകുട്ടിത്തം വിട്ടുമാറാത്ത ഒരു അമ്മ.\nകൈകുഞ്ഞിനെ മാറോടു ചേര്‍ത്തു വലിയ ഒരു ലഗേജും വലിച്ചു കൊണ്ടു ഡിപ്പാര്‍ച്ചര് ലോഞ്ചിന്റെ നടവഴിയില് നിന്നു എന്റെ മുന്നിലേക്കു മാറി നിന്നു.\nഎനിക്കു പാവം തോന്നി. ഈ പിഞ്ചു കുഞ്ഞിനെയും കൊണ്ടു പക്വതയില്ലാത്ത ഈ പെണ്‍കുട്ടിയെ ഒപ്പമാരുമില്ലാതെ ഒരു വിമാനയാത്രക്കു ഒരുക്കിയ ആ സ്ത്രീയോടു ഇത്തിരി പരിഹാസത്തോടെ തന്നെ ഒത്തിരി ഗൗരവം കൂട്ടികലര്‍ത്തി ചോദിച്ചു.\n"ഷാര്‍ജയില് എവിടെയാണു ഞാന് ഈ "കുട്ടികളെ" എത്തിക്കേണ്ടത്?"\nഅവര് ഒരു ഫോണ് നമ്പര് തന്നു.\n"ഷാര്‍ജയിലെത്തി ഈ നമ്പറില് വിളിച്ചാല് എന്റെ മകന് വരും അവനെ ഏല്‍പ്പിച്ചാല് മതി"\nഅവര് നീട്ടിയ രണ്ടു പാസ്പോര്‍ട്ടും ടിക്കറ്റുകളും വാങ്ങി ഞാന് എന്റെ ലഗേജിന്റെ കൂടെ അവരുടെ ലഗേജും തള്ളി തിരക്കു കുറഞ്ഞ ടിക്കറ്റു കൗണ്ടറു നോക്കി നടന്നു.\n20 കിലോ ലഗേജു അഡള്‍ട്ട്‌സിനും 10 കിലോ കുഞ്ഞിനും അനുവദിക്കുന്ന എയരിന്ത്യാ എക്സ്പ്രസ്സില് എന്റെ ലഗേജിനു 10 കിലോവില് കുറവായതിനാല് മൊത്തം ലഗേജു തൂക്കിയാല് എക്സ്ട്രാ ഉണ്ടാവില്ലന്ന കണക്കു കൂട്ടലില് എല്ലാ ടിക്കറ്റും ഒന്നിച്ചു കൊടുത്തു.\nലഗേജു തൂക്കി നോക്കുന്നതിനിടെ പാസ്പോര്‍ട്ടു നോക്കി ഒരു ഫാമിലിയല്ലന്ന കാര്യം പറഞ്ഞു ടിക്കറ്റിംഗ് സ്റ്റാഫ് എന്റെ പാസ്പോര്‍ട്ടും ലഗേജും വേറെ തൂക്കി. അവരുടെ ലഗേജില്7കിലോ യുടെ അധികം പറഞ്ഞു എക്സ്റ്റ്രാ ലഗേജിനു ചാര്‍ജിട്ടപ്പോള് കൊടുക്കാനവളുടെ കയ്യില് ഒറ്റക്കാശില്ല.\nആ തള്ളയെ പുറത്തെങ്ങാനും കാണുമോന്നറിയാന് സെക്യൂരിറ്റിയുടെ കാലുപിടിച്ചു പുറത്തു വന്നു നോക്കിയപ്പോള് അവരുമില്ല അവരു നിന്നിടത്തവരുടെ ഒരു പൂടപോലുമില്ല. സാധാരണ യാത്രയയക്കാന് വരുന്നവര് ബോര്‍ഡിംഗു പാസു കിട്ടുന്നതു വരെയെങ്കിലും കാത്തു നില്‍ക്കുന്ന ഒരു പതിവുണ്ട്. ഇതതു പോലുമില്ല.\nകാശു ആ കൊച്ചിന്റെ കെട്ട്യോന്റെ കയ്യില് നിന്നു ദിര്‍ഹമായി വാങ്ങാമെന്നു കരുതി ഞാനാ ചാര്‍ജടച്ചു ബാഗുകള് കണവേയറിലിട്ടു.\nഎമിഗ്രേഷന് കാര്‍ഡുകള് പൂരിപ്പിച്ചു ക്ലിയറന്‍സിനായി വരിയില് കാത്തു നിന്നപ്പോള് കുഞ്ഞിന്റെ കരച്ചില് അതിന്റെ പാരമ്യതയിലെത്തിയിരുന്നു.\nകുഞ്ഞിനിത്തിരി പാലുകൊടുക്കാമോ എന്നു ചോദിച്ചപ്പോഴാണു അവള് അവളുടെ ബാഗു തെരഞ്ഞത്.\nഅവളുടെ ചെറിയ ബാഗു കാണാനില്ലന്നു പറഞ്ഞു ആധിയോടെ കരച്ചിലായി.\nഅതിലാണത്രേ പാലു കുപ്പി.\nആ ബാഗും വണ്ടിയില് വെച്ചു മറന്നതോ അതോ വീട്ടില് നിന്നെടുക്കാന് മറന്നതോ ആണെന്നവള്‍ക്കു നല്ല തിട്ടമില്ല.\nഞാനവളുടെ കയ്യില് ഒരു ബാഗു കണ്ടതായേ ഓര്‍ക്കുന്നില്ല.\nഇതിനിടയില് എന്റെ പാസ്പോര്‍ട്ടിലും അവളുടെ പാസ്പോര്‍ട്ടിലും എക്സിറ്റ് സീല് അടിച്ചിരുന്നു.\nപാസ്പോര്‍ട്ടില് സീല് അടിക്കാനായി കുഞ്ഞിന്റെ പുതിയ വിസയുടെ ഒറിജിനല് ചോദിച്ചപ്പോഴാണു അതു ടിക്കറ്റിന്റെയും പാസ്പോര്‍ട്ടിന്റെയും കൂടെ ഇല്ല എന്നു മനസ്സിലായത്.\nഅതു ചോദിച്ചപ്പോഴാണവള് കൂടുതല് പരിഭ്രാന്തിയായി കരഞ്ഞു കൊണ്ടു പറഞ്ഞത്.\n"അതും ആ ബാഗിലാണു"\nഎനിക്കു തലകറങ്ങുന്നതു പോലെയായി. രക്തസമ്മര്‍ദ്ദം ഉയരുന്നതു സ്വയം മനസ്സിലാക്കി. വേണ്ടാത്ത ഒരു വണ്ടിയും വലയും വലിച്ചു തോളില് കയറ്റിയ പോലെ.\nഎന്നാലും ഉപേക്ഷിച്ചു പോകാന് തോന്നിയില്ല.\nശങ്കിച്ചു നില്‍ക്കാന് തീരെ സമയമില്ല.\nഇനി എന്തൊക്കെ ചെയ്യാനാവുമെന്നു പെട്ടന്നു ചിന്തിച്ചു.\nഒന്നുകില് ആ അമ്മക്കു വേണമെങ്കില് കുട്ടിയെ ഉപേക്ഷിച്ചു ഒറ്റക്കു കെട്ട്യോന്റെ അടുത്തേക്കു പോകാം.\nഅല്ലെങ്കില് അടിച്ച exit സീല് ക്യാന്‍സല് ചെയ്യിച്ചു പോക്കു മാറ്റിവെച്ചു അവളെയും കുഞ്ഞിനെയും വീട്ടില് തിരിച്ചെത്തിക്കാം.\nമൂന്നാമത്തേ മാര്‍ഗ്ഗം, എനിക്കു വേണമെങ്കില് ആ അമ്മയെയും കുഞ്ഞിനേയും അവിടെ കളഞ്ഞിട്ടു എന്റെ സ്വന്തം കാര്യം മാത്രം നോക്കി പോകാം.\n(പക്ഷെ പിന്നെ ഞാന് എങ്ങനെ ശാന്തനായി ഉറങ്ങും. മനുഷ്യനെന്ന പേരിനു പിന്നെ ഞാന് അര്‍ഹനാണോ?)\nഏതായാലും കൂടുതല് സമയം കളയാനില്ല. എമിഗ്രേഷന് ഉദ്യോഗസ്ഥനോടു കാര്യം പറഞ്ഞു.\n“വിസ കയ്യിലില്ല, വീട്ടിലോ കാറിലോ ആണ്. കാറു ഇവരെ യാത്രയയച്ചു തിരിച്ചു പോയിരിക്കുന്നു. വിസ എടുത്തു കൊണ്ടുവരാനുള്ള സമയം തരണം“ .\nഎയര് ഇന്ത്യാ എക്സ്പ്രസ്സിനു ഈയിടെ യാത്രക്കാരില് നിന്നു നന്നായി പഴി കിട്ടുന്ന നേരം.\nപല ഷെഡ്യൂളുകളും ക്യാന്‍സലാവുകയും നേരം വൈകുകയും ചെയ്യല് പതിവായതിനാല് ഞാനടക്കമുള്ളവര് തീഷ്ണമായി പ്രതിഷേധിക്കുന്ന സമയം.\nഅതിനാല് ഒരു വിട്ടു വീഴ്ച്ചക്കും അവര് തയ്യാറല്ല.\n“പുറപ്പെടാന് 45 മിനിട്ടു ബാക്കിയുണ്ട്. അതിനിടയില് വിസ എത്തിച്ചാല് പോകാം, വിമാനം വൈകിക്കുന്ന പ്രശ്നമേയില്ല“\nഞാന് ഞൊടിയിടയില് കര്‍ത്തവ്യനിരതനായി.\nആ പെണ്‍കുട്ടിയുടെ കയ്യില് നിന്നു വീട്ടിലെ ഫോണ് നമ്പര് വാങ്ങി.\nഎന്റെ ഫോണില് നിന്നു അവരുടെ വീട്ടിലേക്കു വിളിച്ചു.\nആ കുട്ടിയുടെ നാത്തൂനാണു ഫോണെടുത്തത്.\nഉടനെ ഞാന് ബാഗിന്റെ കാര്യം തെരക്കി. ബാഗു വീട്ടില് തന്നെയുണ്ടായിരുന്നു.\nവീട്ടില് നിന്നു എയര്‍പോര്‍ട്ടിലേക്കു 50 കിലോമീറ്റര് ദൂരമുണ്ട്.\n"വിമാനം പുറപ്പെടാന് മുക്കാമണിക്കൂര് ബാക്കിയുണ്ട്. അതിനകം ആ ബാഗു എയര്‍പോര്‍ട്ടില് എത്തിക്കാന് കഴിഞ്ഞാല് സംഗതി നടക്കും. ഇല്ലങ്കില് അമ്മയെയും കുഞ്ഞിനെയും എയര്‍പോര്‍ട്ടില് നിന്നും വീട്ടിലേക്കു കൊണ്ടുപോകാന് ഒരാള് എയര്‍പോര്‍ട്ടിലേക്കു മടങ്ങി വന്നേ മതിയാവൂ".\nഎയര്‍പോര്‍ട്ടില് നിന്നും തിരിച്ച കാര് വീട്ടിലെത്താന് വീണ്ടും പത്തുമിനിട്ടെടുത്തു. വിവരമറിഞ്ഞയുടന് ആ സ്ത്രീ ബാഗുമായി തിരിച്ചു എയര്‍പോര്‍ട്ടിലേക്കു പായുകയായിരുന്നു.\nഅവള് പറഞ്ഞു തന്ന ടെലഫോണ് നമ്പരില് അവരുടെ 'വൊഡാഫോണ്' മൊബെയിലില് ഓരോ അഞ്ചുമിനിട്ടിനിടയിലും വിളിച്ചു എവിടെവരെ എത്തിയെന്നു തിരക്കി കൊണ്ടേയിരുന്നു.\nഎയറിന്ത്യാ എക്സ്പ്രസ്സു ഉദ്യോഗസ്ഥന്മാരുടേയും എമിഗ്രേഷന് ഉദ്യോഗസ്ഥന്മാരുടെയും സമ്മര്‍ദ്ദങ്ങള്‍ക്കു മുന്നില് കരയാതെ പിടിച്ചു നില്‍ക്കാന് ആ കുട്ടിയെ ഞാന് എങ്ങനെയൊക്കെയാണൂ ആശ്വസിപ്പിച്ചതു എന്നു എനിക്കു തന്നെ അറിയില്ല. [\nമിനിട്ടുകള് കടന്നു പോകുന്തോറും എന്റെയും നെഞ്ചിടിപ്പു കൂടി കൂടി വന്നു.\nവിമാനത്തിലേക്കുകയറാനുള്ള അവസാനവിളിയും കഴിഞ്ഞപ്പോള് എന്റെയും അവസാന പ്രതീക്ഷ നഷ്ടപ്പെട്ടിരുന്നു.\n“ഇയാളു മാത്രം പോകുന്നോ? അതോ ഇല്ലെയോ? എന്ന കുഴക്കുന്ന ചോദ്യം പലവുരു കേട്ടില്ലന്നു നടിച്ചപ്പോള്\nഞങ്ങളുടെ ലഗേജുകള് തിരിച്ചിറക്കാനും മാറ്റി വെക്കാനും ഉത്തരവായി.\nഎന്തു ചെയ്യണമെന്നൊരു തീരുമാനമെടുക്കാന് കഴിയാതെ ഞാന് കുഴങ്ങി.\nഎനിക്കു പോകണമെങ്കില് അമ്മയെയും കുഞ്ഞിനെയും വിശ്വസിച്ചാരെയെങ്കിലും ഏല്‍പ്പിക്കണം.\nഅതിന്നായി എയര്‍പോര്‍ട്ടു സെക്യൂരിറ്റിയെ സമീപിക്കുന്നതിനു തൊട്ടു മുമ്പാണു എന്റെ ഫോണ് അടിച്ചത്.\nആ സ്ത്രീയുടെ ശബ്ദം.\nഅവര് ബാഗുമായി എയര്‍പോര്‍ട്ടു എന്‍ട്രന്‍സില് എത്തിയിരിക്കുന്നു.\nഞാന് ദൈവത്തിനു ഒരായിരം നന്ദി പറഞ്ഞു. ഓടിച്ചെന്നു ആ ബാഗു വാങ്ങി സ്ക്രീന് ചെയ്യിച്ചു. അതില് നിന്നു വിസയെടുത്തു എമിഗ്രേഷന് കൗണ്ടറില് കൊടുത്തു.\nകുഞ്ഞിന്റെ പാസ്പോര്‍ട്ടില് എക്സിറ്റു സീല് ചെയ്തു നേരെ വിമാനത്തിലേക്കു നടന്നു കയറി.\nസീറ്റു നമ്പര് നോക്കി.\nമൂന്നു സീറ്റുള്ള സൈഡു നിരയാണ്. ജനലിനടുത്തെ സീറ്റ് ഒരു ഹിന്ദിക്കാരിയുടെതാണ്. നടുക്കുള്ളതവളുടേതും വഴിയോടു ചേര്‍ന്നതെന്റെതും.\nഇരുന്നു ബെല്‍റ്റു കെട്ടുന്നതു കാണിച്ചു കൊടുത്തു.\nകുഞ്ഞിന്റെ കരച്ചില് അപ്പോഴും മാറിയിട്ടില്ല.\nബാഗില് നിന്നു ആ പാല്‍കുപ്പിയെടുത്തു കൊടുത്തു. അതു വായിലേക്കു വെച്ചതേയുള്ളൂ അവന്റെ എല്ലാ നിലവിളിയും നിന്നു. ആശ്വാസമായി.\nഞാന് ആ പെണ്‍കുട്ടിയുടെ മുഖത്തേക്കു നോക്കി. പേടി കൊണ്ടും വെപ്രാളം കൊണ്ടും അതിനൊന്നും മിണ്ടാന് പറ്റുന്നുണ്ടായിരുന്നില്ല.\nഞാന് ബാഗില് നിന്നു വെള്ളമെടുത്തവള്‍ക്കാദ്യം നല്‍കി.അവള് വെള്ളം കുടിച്ചു അത്യന്തം ആശ്വാസത്തോടെ എന്നെ നോക്കി.\nകുഞ്ഞു പാലു കുടിച്ചു ഒന്നു മയങ്ങാനുള്ള പുറപ്പാടിലാണെന്നു ഞാന് മനസ്സിലാക്കി.കുഞ്ഞിനെ ഉറക്കാനുള്ള അവളുടെ പരിചയക്കുറവു കണ്ടപ്പോള് ഞാന് തന്നെ കുഞ്ഞിനെ വാങ്ങി എന്റെ മടിയില് വെച്ചു.\nകുഞ്ഞു എന്റെ മാറില് ചേര്‍ന്നു സുരക്ഷിതനായി ഉറങ്ങി.\nഉമ്മുല്‍ഖുവൈന് ആശുപത്രിയുടെ നീണ്ട പാസ്സേജിലൂടെ കൈകുഞ്ഞായിരുന്ന ശാബുവിനെ മാറോടു ചേര്‍ത്തു കാറിലേക്കു നടന്ന കാലം ഒരോര്‍മ്മയായി മനസ്സിന്റെ വാതിലില് മുട്ടിവിളിച്ചു.\nഅവളുടെ നിശ്വാസങ്ങളും നെടുവീര്‍പ്പുകളും മാത്രമേ കുറച്ചു നേരത്തേക്കു വെളിയില് വന്നുള്ളൂ.\nഅവക്ക് കുറച്ചു കൂടി റിലാക്സാവാന് അവസരമുണ്ടാക്കി.\nഞാന് പോക്കറ്റില് നിന്നു എന്റെ ഫോണ് എടുത്തു അവളുടെ അമ്മായിയമ്മക്കു ഡയലു ചെയ്ത നമ്പര് വീണ്ടും അമര്‍ത്തി ഫോണ് കൊടുത്തു പറഞ്ഞു.\n"ഇനി അമ്മായിയമ്മയോടു പറഞ്ഞോളൂ എല്ലാം ശരിയായി എന്നും വിമാനത്തിനകത്തിരുന്നാണു വിളിക്കുന്നതെന്നും ഒന്നു കൊണ്ടും വിഷമിക്കേണ്ടതില്ലന്നും".\nഅവള് ഫോണ് വാങ്ങി സംസാരിച്ചു.\nഅമ്മായിയമ്മ വിശദമായി കാര്യങ്ങള് ചോദിച്ചറിയുന്നുണ്ട്. അതിലിനി ക്രഡിറ്റു വളരെ കുറച്ചെ കാണൂ. എനിക്കൊന്നു സാബിയെ വിളിക്കാന് അതിലിനി ഒന്നും ബാക്കിയുണ്ടാവില്ലന്നു തോന്നി.\nസീറ്റിനെകുറിച്ചുള്ള ചോദ്യത്തിനാവും അവള് അമ്മയിയമ്മയോടു മറുപടി പറയുന്നുണ്ട്.\n"അടുത്തടുത്ത സീറ്റാണെന്നും തൊട്ടപ്പുറത്തൊരു ഹിന്ദിക്കാരിയാണു"\nഅവള് പറയുന്നതു ഞാന് കേട്ടു.\nപിന്നെ എന്തൊക്കെയോ നിര്‍ദ്ദേശങ്ങള്‍ക്കവള് മൂളിക്കേട്ടു കൊണ്ടിരുന്നു.\nഞാന് ഭയപ്പെട്ടതുപോലെ തന്നെ സംഭവിച്ചു എന്റെ എയര്‍റ്റെല്ലിന്റെ ക്രഡിറ്റു തീരുന്നതു വരെ ആ സ്ത്രീ അവളോടു കത്തിവെച്ചു.\nഫോണ് മിണ്ടാതായപ്പോള് അവള് അതെനിക്കു തിരിച്ചു തന്നു.\nസാബിയെ ഞാന് വിളിക്കാത്തതിനാലാവണം അവളുടെ ഒരു കാള് വന്നതു ഭാഗ്യമായി. "മൊബെയില് നിരന്തരം എന്‍ഗേജായിരുന്നതെന്തേ?"\nഎന്ന ആകാംക്ഷയോടെയുള്ള അവളുടെ ചോദ്യത്തിനു ഉത്തരമായി നടന്നതൊക്കെ വിശദമായി പറയേണ്ടി വന്നു.\nഎയര്‍ഹോസ്റ്റസു വന്നു ഫോണ് ഓഫാക്കണമെന്നു പറഞ്ഞു ഹിന്ദിയിലും ഇംഗ്ലീഷിലും ശകാരിക്കുന്നതു വരെ, പറയാന് മാത്രം സംഭവബഹുലമായിരുന്നു കാര്യങ്ങള്. അവളുടെ മറ്റൊരു ആശ്വാസനിശ്വാസവും കൂടി കേട്ടതിനു ശേഷം ഞാന് ഫോണ് കട്ടാക്കി.\nവിമാനം ഉയരാന് തുടങ്ങുന്നതിന്നു മുന്നെ കുഞ്ഞിന്റെ ചെവിയില് പഞ്ഞി വെച്ചു ഞാന് അവനെ അവന്റെ പ്രഥമ ആകാശാവരോഹണത്തിനൊരുക്കി.\nപിഞ്ചു കുഞ്ഞിനെ കൂടുതല് വിഷമിപ്പിക്കാതെ വിമാനം മണ്ണുവിട്ടുവിണ്ണിലേക്കുയര്‍ന്നു.\nവിമാനം തിരശ്ചീന തലത്തിലായി.\nലഘുഭക്ഷണത്തിനു ശേഷം വിമാനത്തിലെ വിളക്കുകള് അണഞ്ഞു.\nയാത്രക്കാരില് ഒന്നു മയങ്ങാനുള്ളവര്‍ക്കു അതിനുവേണ്ട സൗകര്യമൊരുക്കുകയാണു എയര്‍ഹോസ്റ്റസുമാര്.\nസീറ്റു പിന്നിലേക്കു താഴാനുള്ള ബട്ടണമര്‍ത്തി ഞാന് ഒന്നു കൂടി നന്നായി ചാരിയിരുന്നു. ശാന്തനായി ഉറങ്ങുന്ന കുഞ്ഞിനെ നെഞ്ചോടു ചേര്‍ത്തു, എന്റെ കൈകള് കൊണ്ടവനെ ഒന്നു കൂടി നന്നായി ആലിംഗനം ചെയ്തു. ഞാനും ഒന്നു കണ്ണടക്കാന് തുടങ്ങി.\nവല്ലാത്ത ക്ഷീണമുണ്ട്. രണ്ടുദിവസമായി പ്രിയപ്പെട്ടവരുമായുള്ള പിരിച്ചിലിന്റെ തീവൃമായ മാനസീക വിഷമത്തിലുമാണ്.\nഞാന് പതിയെ ഉറക്കം പിടിച്ചു.\nശീതികരണിയുടെ തണുപ്പില് ഞാന് ക്ഷീണം മറന്നു നന്നായി ഉറങ്ങിപ്പോയി.\nതൊട്ടടുത്തുറങ്ങാതിരിക്കുന്ന ഒരു നെഞ്ചിങ്കൂടില് നിന്നൊരുരു വറ്റാത്ത നന്ദിയുടെ കുറുകല് സ്വപ്നത്തിലെന്നപോലെ കേട്ടതായി തോന്നി.\nഒടപ്പെറന്നോളുടെ മനം നിറഞ്ഞ വിളി പോലെ തോന്നിയ ഒന്ന്.\nഒരു കുഞ്ഞുപെങ്ങളുടെ വിളി,\nഅകാവുന്നിടത്തോളം സ്നേഹവും ബഹുമാനവും വിശ്വാസവും നിറഞ്ഞു തുളുമ്പുന്ന നേര്‍ത്ത സ്വരത്തിലെ ഒരു വിളി\nഞാന് ഒന്നു കണ്ണു തുറക്കാന് പോലും പറ്റാത്തവിധം തളര്‍ന്ന മയക്കത്തിലായിരുന്നു. എങ്കിലും തൊട്ടടുത്തെത്തിയ കണ്ണീരിന്റെ നനവുള്ള നിശ്വാസവായുവിന്റെ സാമീപ്യം എന്റെ മുഖപേശികള് വായിച്ചെടുത്തു.\nഒപ്പം ക്ഷൗരം ചെയ്യാനൊരു ദിവസം വൈകിപ്പോയ എന്റെ ശുഷ്കിച്ച കവിളില് റോസാമലറിന്റെ തളിരിതള് കൊണ്ടൊരു നേര്‍ത്ത സ്പര്‍ശനം.\nതികച്ചും ആര്‍ദ്രമായ ഒരു ചുംബനം.\nഎന്നെ ഉണര്‍ത്താതെ, സമൂഹത്തിന്റെ പഴിവാക്കുകളേയും കള്ളക്കണ്ണുകളേയും ഒളിച്ചു ആ സ്നേഹമുദ്ര എന്റെ കവിളില് പകര്‍ന്നിട്ടു പതിയെ അവള് പിന്‍വാങ്ങിയെന്നു മനസ്സിലാക്കി.\nഞാന് കണ്ണു തുറക്കാതെ തന്നെ കിടന്നു.\nഎന്റെ എല്ലാ സംഘര്‍ഷങ്ങള്‍ക്കും അയവു വന്നു.\nഞാനെന്റെ തൊട്ടടുത്തിരിക്കുന്ന പെണ്‍കുട്ടിയെ എന്റെ ചോരയായി തന്നെ കണ്ടു.\nവിമാനമിറങ്ങുന്നതിന്നു മുന്നെ ഞാന് എയര്‍ടെലിന്റെ SIM മാറ്റി പകരം ഇത്തിസാലാത്തിന്റെ SIM ഇട്ടു.\nആ സ്ത്രീ തന്ന നമ്പറില് അവരുടെ മകനെ വിളിച്ചു. എയര്‍പോര്‍ട്ടില് നിന്നു പുറത്തിറങ്ങിയപ്പോള് അയാള് അവരെ തിരിച്ചറിഞ്ഞു സ്വീകരിച്ചു.\nഅവര് യാത്ര പറഞ്ഞു അവരുടെ വാഹനത്തിനടുത്തേക്കു നീങ്ങി.\nനടക്കുമ്പോള് ആ പെണ്‍കുട്ടി നന്ദിപൂര്‍വ്വം ഒരുപാടു വട്ടം തിരിഞ്ഞു നോക്കുന്നുണ്ടായിരുന്നു.\nഎന്നെ കൊണ്ടു പോകാന് വന്ന കാറിലേക്കു ഞാനും നടന്നു.\nലഗേജിന്റെ പൈസ ചോദിക്കാന് അന്നേരം എനിക്കു തോന്നിയില്ല.\nഇന്നു ഞാന് എന്റെ ഫോണില് ശബിയും ശാബുവും സേവു ചെയ്ത sound clip കളിലെ കുസൃതികള് ഓരോന്നായി കേട്ടു കൊണ്ടിരിക്കുമ്പോള് അവസാനത്തേതായി ആ പെണ്‍കുട്ടിയുടെ ശബ്ദം കേട്ടു.\nഅവള് വിമാനത്തിനകത്തു നിന്നും അമ്മായിയമ്മയുമായി നടത്തിയ സംഭാഷണം.\nഅതിനിടക്കു അറിയാതെ വോയ്സ് റിക്കാര്‍ഡര് ഓണായപ്പോള് റിക്കാര്‍ഡായതാണത്.\nഒരു കൗതുകം തോന്നിയപ്പോള് അതു മുഴുവന് കേട്ടു.\nപിന്നെ, വേണ്ടിയില്ലായിരുന്നു എന്നു തോന്നി.\nഅതിലെ ആ സ്ത്രീയുടെ ഒരു ഉപദേശം, അതെന്നെ വല്ലാതെ തളര്‍ത്തി.\nനന്മചെയ്യാനും സഹജീവിയെ സഹായിക്കാനുമുള്ള എന്റെ ഉള്ളിലെ ജന്മവാസനയെയും ശീലത്തെയും എന്നന്നേക്കുമായി കരിച്ചു കളയാന് കഴിയുന്ന ഒരു വാചകം.\n"ആ ഹിന്ദിക്കാരിയെ നടുക്കിലേക്കു മാറ്റി നീ ആ അറ്റത്തെ സീറ്റിലേക്കു മാറിയിരുന്നോളൂ. ചെയ്തു തന്നതിനൊക്കെ ഒരു നന്ദി പറഞ്ഞു ആ ബന്ധം മുറിഞ്ഞേക്കൂ.\nആണുങ്ങളെ ഒന്നിനെയും നമ്പാന് പറ്റില്ല.\nപ്രത്യേകിച്ചു ഇങ്ങനെ എല്ലാം മറന്നു സഹായിക്കുന്ന പുരുഷന്മാരെ.\nമറ്റെന്തെങ്കിലും കണ്ടിട്ടായിരിക്കും അയാള് അതിനു നില്‍ക്കുന്നത്".\nഇതു കേട്ട നിമിഷം മുതല് ഞാന് വല്ലാത്ത ദു:ഖത്തിലായിരുന്നു.\nഇക്കാലത്തു അപരിചിതര്‍ക്കു നന്മ ചെയ്യാനും സഹായിക്കാനും ആളുകള് മടിക്കുന്നതെന്തു കൊണ്ടു എന്നു ഞാന് അനുഭവിച്ചറിഞ്ഞു.\nപക്ഷെ ഈ ഉപദേശം കേട്ടിട്ടും സീറ്റു മാറാതിരിക്കുകയും ആങ്ങളയെന്നു നിനച്ചു എന്നിലര്‍പ്പിച്ച ആ വിശ്വാസവും അതു സാക്ഷ്യപ്പെടുത്താന് ഞാനൊന്നുറങ്ങിയപ്പോള് അവള് എന്റെ കവിളില് പതിപ്പിച്ച സ്നേഹമുദ്രയും മാത്രമാണു എന്നെ വീണ്ടും ശുഭാപ്തിവിശ്വാസക്കാരനാക്കുന്നത്.\nഅതു കൊണ്ടു തന്നെയാണു ആ അനുഭവത്തിന്റെ സാക്ഷ്യപ്പെടുത്തലിലൂടെ ഇതു ഞാന് നിങ്ങളുമായി പങ്കുവെക്കുന്നതും.\nപോസ്റ്റ് ചെയ്തത് കരീം മാഷ് ല് ഞായറാഴ്‌ച, ഡിസംബർ 02, 2007\nചെറുകഥ അനുഭവം, ചെറുകഥ\nഷിപ്പിങ് ഷെഡൂളും, സ്സെയില്സ് ഇന്വൊയ്സും, സ്റ്റോക്കും ബുദ്ദിയെ മരവിപ്പിക്കുകയും മനസിനെ വിരസമാക്കുകയും ചെയ്തപ്പൊള് റിഫ്രെഷ് ആകാന് ബ്ലോഗുന്ഡ് എന്ന് പറഞ്ഞ് എന്നെ ആശ്വസിപ്പിച്ച സുഹ്ര്തിനു എന്ന്റ്റെ നന്ദി.\nവിരസതയുടെ കാണാക്കയങളില് നിന്നു എന്നെ ക്കൈപിടിച്ചുയര്തിയ കരീം ഭായികും എന്റ്റെ നന്ദി.\nനിങ്ങള് ഒരു നല്ല് കg പറയലുകാരന് തന്നെ\n20 ഡിസംബർ, 2007\nനന്മയുള്ള മനസ്സിനും ഒരുപാടര്‍ത്ഥതലങ്ങള് കണ്ടെത്തുന്ന സമൂഹം:(\n07 മാർച്ച്, 2008\n30 ഏപ്രിൽ, 2009


വാടകക്കാര്‍ക്ക് കൂടുതല് അവകാശങ്ങള്‍ക്കായി നിയമനിര്‍മ്മാണം വേണം; സിന് ഫെന് പാര്‍ട്ടിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nവാടകക്കാര്‍ക്ക് കൂടുതല് അവകാശങ്ങള്‍ക്കായി നിയമനിര്‍മ്മാണം വേണം; സിന് ഫെന് പാര്‍ട്ടി\nഡബ്ലിന്:അയര്‍ലണ്ടിലെ വാടകക്കാര്‍ക്ക് കൂടുതല് അവകാശങ്ങള് നല്‍കുന്ന നിയമ നിര്‍മ്മാണം ഉടന് നടത്തണമെന്ന് രാഷ്ട്രീയ കക്ഷിയായ സിന് ഫെയ്ന്. ഉടമസ്ഥന് വീട് വില്‍ക്കാന് ഉദ്ദേശ്യമുണ്ടെങ്കില് അത് നേരത്തെ തന്നെ വാടകക്കാരെ അറിയിക്കുന്ന രീതിയില് നിയമ നിര്‍മ്മാണം നടത്തണമെന്നാണ് സിന് ഫെയ്ന് ആവശ്യപ്പെട്ടിരിക്കുന്നത്. ടൈറല്‍സ്ടൗണിലെ ക്രൂയിസ് പാര്‍ക്ക് എസ്റ്റേറ്റിലുള്ള 103 വാടക വീടുകള് ഒഴിഞ്ഞുകൊടുക്കാനായി നോട്ടീസ് നല്‍കിയിരിക്കുന്ന സാഹചര്യത്തിലാണ് പാര്‍ട്ടി ഈ തീരുമാനം കൈക്കൊണ്ടിരിക്കുന്നത്.\nഇപ്പോഴത്തെ നിയമമനുസരിച്ച് വീട് വില്പ്പന നടത്തണമെങ്കില് ഉടമസ്ഥന് എപ്പോള് വേണമെങ്കിലും വാടകക്കാരെ ഇറക്കിവിടാം. ഇതിന് മാറ്റം വരുത്താനാണ് പുതിയ നിയമം കൊണ്ടു വരേണ്ടതെന്ന് സിന് ഫെയ്ന് നേതാവായ ഓയിന് ഒബ്രിയന് വ്യക്തമാക്കി.\n‘കഴിഞ്ഞയാഴ്ച ടൈറല്‍സ്ടൗണില് 208 കുടുംബങ്ങളോട് വാടകവീട് ഒഴിഞ്ഞുകൊടുക്കാനായി നോട്ടീസ് നല്‍കുകയുണ്ടായി. ഇതില് പലരും ഒരു പതിറ്റാണ്ടിലേറെയായി ഇവിടെ വാടകയ്ക്ക് താമസിക്കുന്നവരാണ്. ഇവരെ ഇറക്കിവിടാന് ആവശ്യമായി വന്നത് വെറുമൊരു വെള്ളക്കടലാസാണ്’ അദ്ദേഹം പറഞ്ഞു.\n‘വീടൊഴിയാനായി വാടകക്കാര്‍ക്ക് 12 മാസം മുന്‍പേയെങ്കിലും നോട്ടീസ് നല്‍കുന്ന തരത്തില് നിയമനിര്‍മ്മാണം നടത്തണം,’ ഒബ്രിയന് കൂട്ടിച്ചേര്‍ത്തു.


ട്രാഫിക്ക് പരിഷ്കാരങ്ങളും നമ്മുടെ റോഡുകളും - Boolokam\nHome Columns Opinion ട്രാഫിക്ക് പരിഷ്കാരങ്ങളും നമ്മുടെ റോഡുകളും\nട്രാഫിക്ക് പരിഷ്കാരങ്ങളും നമ്മുടെ റോഡുകളും\nഎഴുതിയത് : Ismail Kappur\nപുതിയ ട്രാഫിക് നിയമ പരിഷ്കാരങ്ങൾ ആരഭിച്ചതോടെ നമ്മുടെ റോഡുകളുടെ ശോചനീയാവസ്ഥ ചൂണ്ടിക്കാട്ടി, സർക്കാർ പണം പിടുങ്ങാനാണ് ശ്രമം നടത്തുന്നത് എന്ന വിമർശനം സോഷ്യൽ മീഡിയയിൽ ഉയർന്ന് വരുന്നുണ്ട്. ഈ വിഷയങ്ങളെ വകുപ്പുകൾ പോലെ രണ്ടും രണ്ട് തലത്തിൽ തന്നെ പരിഗണിക്കണം എന്നാണ് ഉണർത്താനുള്ളത്.\nസുരക്ഷക്ക് വേണ്ടിയുള്ള ട്രാഫിക് പരിഷ്കാരങ്ങളും റോഡ് നിർമ്മാണ പ്രവർത്തനങ്ങളും രണ്ടും രണ്ടാണ്. അത് അങ്ങിനെ തന്നെ അഡ്രസ്സ് ചെയ്യപ്പെടണം. ലോകത്ത് ട്രാഫിക് പരിഷ്കാരങ്ങളും കർശനമായി പിഴ ചുമത്തലും റോഡപകടങ്ങൾ കുറച്ച് കൊണ്ട് വരാനുള്ള ഫലപ്രദമായ മാർഗ്ഗമായാണ് പരിഗണിക്കുന്നത്. പരിഷ്കാരങ്ങൾക്കാവശ്യമായ പണം നിയമ ലംഘകരിൽ നിന്നും കണ്ടെത്തുന്നത് ഒരു ആഗോള സമ്പ്രദായവുമാണ്.\nസമൂഹത്തിൽ ‘ട്രാഫിക് ഡിസിപ്ളിൻ’ ഉണ്ടാക്കാനും പിഴ ഒരു നല്ല മരുന്നാണ്, അത് 10 രൂപ ആയാലും ഒരു കരുതൽ ഉണ്ടാകും. ചില ട്രൈനിങ്ങ് അറ്റൻറ് ചെയ്യുക എന്നതും ശിക്ഷയുടെ ഭാഗമാക്കിയിട്ടുണ്ട്. പഴയ കാലം പോലെയല്ല, ഡ്രൈവിങ്ങ് ഒരു പ്രൊഫഷൻ ആയി തിരഞ്ഞെടുക്കുന്നവരും ഫ്രഫഷണലുകളും മാത്രം വാഹനം ഉപയോഗിച്ചിരുന്ന നാട്ടിൽ 18 തികഞ്ഞ ആൺ പെൺ വ്യത്യസമില്ലാതെ എല്ലാവർക്കും ലൈസൻസും വാഹനവും ആവശ്യമായി വന്നിട്ടുണ്ട്. അതൊക്കെ നമ്മുടെ റോഡുകൾക്ക് ഉൾക്കൊള്ളാവുന്നതിലും കഴിയുന്നതിലും അപ്പുറമാണ്.\nഇവിടെ ബോധവൽക്കരണം മാത്രം കൂടുതൽ ഫലം” ചെയ്യില്ല. കൂട്ടത്തിൽ സ്കൂൾ കുട്ടികൾക്ക് പോലും ടൂ വീലറും4വീലറും നൽകുന്നത് സ്റ്റാറ്റസ് സിംപൽ ആകുന്ന രക്ഷിതാക്കൾക്കും കൃത്യമായ താക്കീതുണ്ട്. സൈക്കിളിൽ ഓഫീസിലെത്തുന്ന ലോക നേതാക്കളെ ചൂണ്ടിക്കാട്ടി നാം വാചകമടി നടത്താറുണ്ടെങ്കിലും വാഹനം നമ്മുടെ ഒരു സ്റ്റാറ്റസ് സിംപൽ തന്നെയാണ്.\nനമ്മുടെ റോഡുകൾ തകരുന്നത് നാട്ടിലെ കാലവസ്ഥയും ഭൂമിശാസ്ത്രപരമായ പ്രത്യേകതകൾ കൊണ്ട് കൂടിയാണ്. തരക്കേടില്ലാത്ത റോഡുകളുള്ള തമിഴ്നാട്ടിലൊക്കെ ടോൾ കൊടുത്ത് മുടിയും. അത് കൂടുന്നത് പ്രോത്സാഹിപ്പിക്കരുത് എന്നാണ് അഭിപ്രായം. ( ആഴ്ചയിൽ 140 പാലിയേക്കരയിൽ നൽകുന്നത് വ്യക്തിപരമായി ഒരു പ്രശ്നമായിട്ടുണ്ട് )\nരാജ്യാന്തര നിലവാരത്തിലുള്ള റോഡ് നിർമ്മാണത്തിനുപയോഗപ്പെടുത്തുന്ന മെറ്റീരിയൽ ടെസ്റ്റും കോംപാക്ഷൻ ക്വാളിറ്റി പരിശോധനകളുമൊക്കെ കൃത്യമായി നടപ്പാക്കുന്ന നിർമ്മാണ സംസ്കാരം തന്നെ ആവശ്യമുണ്ട്. മണ്ണും മാർളും ബോൾഡറും അഗ്രിഗേറ്റ്സും ആസ്പൾട്ടിന്റെയും ക്വാളിറ്റിക്കും അവയുടെ മിക്സിങ്ങ് ആനുപാതത്തിനുമൊക്കെ റോഡ് നിർമ്മാണത്തിൽ വലിയ പ്രാധാന്യമുണ്ട്. അവ കൃത്യമായി പരിശോദിക്കേണ്ടതുമുണ്ട്. താഴ്ന്നതും ചതുപ്പും നിറഞ്ഞ പ്രദേശങ്ങൾക്ക് കൂടുതൽ ശാസ്ത്രീയമായ നിർമ്മാണ പ്രവർത്തനങ്ങൾ ആവശ്യമണ്.\nതിരുവനന്തപുരം മുതൽ കാസർഗോഡ് വരെ ഭൂമിശാസ്ത്രപരമായ പ്രത്യേകതകൾ പരിഗണിക്കാത്ത റബ്ബറൈസ്ഡ് റോഡ് നിർമ്മാണം കൊണ്ട് വലിയ പ്രയോജനം ഇല്ല. കേരളത്തിലെ ഭൂമിശാസ്ത്രപരമായ പ്രത്യേകതകളും നമ്മുടെ പരമ്പരാഗത നിർമ്മാണ രീതികളും വ്യവസ്ഥിതിയുടെ ജീർണതകളും ഏത് സർക്കാർ ഭരിച്ചാലും ഇങ്ങിനെയൊക്കെത്തന്നെയാണ്. മാറിവരുന്ന സർക്കാരുകൾ ഈ പഴി കേട്ടുകൊണ്ടിരിക്കുകയും ചെയ്യും.\nPrevious articleകെട്ടിയ പെണ്ണുങ്ങളെ കൊണ്ടു നടക്കുന്ന പോലെ കന്യാസ്ത്രീകളെ കൊണ്ടുനടക്കുന്ന പുരോഹിതരെ കണ്ടിട്ടുണ്ട്\nNext articleഗാഡ്ഗില് പറഞ്ഞതും മാധ്യമങ്ങള് കേട്ടതും\nപ്രോട്ടോക്കോൾ അനുസരിച്ച് രണ്ട് ലക്ഷത്തോളം പേർക്ക് ക്വാറന്റെം സൗകര്യം ഏർപ്പെടുത്തി കേന്ദ്രത്തിന് റിപ്പോർട്ട് നൽകിയ ഏക സംസ്ഥാനമാണ് കേരളം


കുപ്പത്തൊട്ടിയായി കായൽ, രോഗാണു സങ്കേതവും : Deepika.com Special News | Vembanad Lake\nകുപ്പത്തൊട്ടിയായി കായൽ, രോഗാണു സങ്കേതവും\nഏതാനും മാസങ്ങൾക്കു മുന്പാണ്. ചങ്ങനാശേരി- ആലപ്പുഴ റോഡിൽ കൈനകരി ജംഗ്ഷനു സമീപം ശുചിമുറി മാലിന്യം തള്ളാനെത്തിയ ഒരു ടാങ്കർ ലോറി നാട്ടുകാർ പിടികൂടി. രക്ഷപ്പെടാനുള്ള തത്രപ്പാടിൽ ലോറി പുഴയിൽ വീണു. മനുഷ്യവിസർജ്യം മുഴുവൻ വെള്ളത്തിൽ കലർന്നു. വേന്പനാട്ടു കായലിൽ നിന്ന് ഏതാനും കിലോമീറ്റർ മാത്രം അകലെയാണു സംഭവം. മണിക്കൂറുകൾക്കുള്ളിൽ അതുമുഴുവൻ വേന്പനാട്ട് കായലിൽ ഒഴുകിയെത്തും. കായലിൽ മാലിന്യമെത്തുന്ന മാർഗങ്ങളിലൊന്നു മാത്രമാണിത്.\nമനുഷ്യ, മൃഗ വിസർജ്യങ്ങളും ജൈവ, രാസ മാലിന്യങ്ങളും തള്ളാനുള്ള വെറും കുപ്പത്തൊട്ടിയായി വേന്പനാട്ടു കായൽ മാറി. അനിയന്ത്രിതമായ മാലിന്യനിക്ഷേപം മൂലം കായൽ രോഗാണുക്കളുടെ സങ്കേതവുമായി. കീടനാശിനികളുടെയും മറ്റു രാസവസ്തുക്കളുടെയും സാന്നിധ്യം അപകടകരമായ നിലയിലാണ്. കോളിഫോം, ഇ- കോളി ബാക്‌ടീരിയകൾ പെരുകുന്നു. വെള്ളം തികച്ചും വിഷലിപ്തമായിക്കഴിഞ്ഞു. കുടിക്കാനും കുളിക്കാനും കായൽ ജലം ഉപയോഗിക്കരുതെന്നു കോഴിക്കോട്ടുള്ള ജലവിഭവ പഠന ഗവേഷണ കേന്ദ്രം വളരെ നേരത്തെ മുന്നറിയിപ്പു നൽകിയിട്ടുള്ളതാണ്.\nഹൗസ് ബോട്ടുകൾ വേറിട്ട മുഖം\nസഞ്ചാരികളെ കാത്തു കിടക്കുന്ന ഹൗസ്ബോട്ടുകൾ കായൽ ടൂറിസത്തിന്‍റെ വേറിട്ട മുഖമാണ്. പ്രതിവർഷം അന്പതിനായിരത്തോളം വിദേശ ടൂറിസ്റ്റുകളും രണ്ടു ലക്ഷത്തോളം ആഭ്യന്തര ടൂറിസ്റ്റുകളും കായൽ യാത്രയ്ക്കിറങ്ങുന്നുണ്ട്. എന്നാൽ, അതുണ്ടാക്കുന്ന പാരിസ്ഥിതിക പ്രശ്നങ്ങൾ എത്രയോ ഭീകരം. 1500-ലേറെ ഹൗസ് ബോട്ടുകൾ വേന്പനാട്ടുകായലിലുണ്ടെന്നാണു കണക്ക്. ഇതിൽ ലൈസൻസുള്ളത് അറൂന്നൂറിൽ താഴെമാത്രം. കായൽ തീരങ്ങളിലെ റിസോർട്ടുകൾക്കും ഹോം സ്റ്റേകൾക്കും കണക്കില്ല. പല ഹൗസ് ബോട്ടുകളിലെയും ശുചിമുറികളുടെ ബഹിർഗമന കുഴലുകൾ നേരിട്ടു കായലിലേക്കു തുറന്നിരിക്കുന്നു. പല റിസോർട്ടുകളുടെയും മാലിന്യ കുഴലുകൾ മണ്ണിനടിയിലൂടെ കായലിലേക്കാണു തുറക്കുന്നത്. എച്ച്- ബ്ലോക്ക് കായലിലും കവണാറ്റിൻ കരയിലും സ്വീവേജ് പ്ലാന്‍റുണ്ടെങ്കിലും അവിടെ മാലിന്യം നിക്ഷേപിക്കാൻ പണം കൊടുക്കണം. വർഷം 2000 രൂപ. മൂന്നു തവണ നിക്ഷേപിക്കാം.\nകായൽ വെള്ളത്തിൽ പലയിടങ്ങളിലും കോളിഫോം ബാക്ടീരിയകളുടെ എണ്ണം ഒരു മില്ലിലിറ്ററിൽ 2,000 ത്തിനു മുകളിലാണ്. ഏതുനിമിഷവും പകർച്ചവ്യാധികൾ പൊട്ടിപ്പുറപ്പെടാവുന്ന അവസ്ഥ. മനുഷ്യ വിസർജ്യം വെള്ളത്തിൽ കലരുന്നതുമൂലമാണ് കോളിഫോം ബാക്ടീരിയ പെരുകുന്നത്. കുടിക്കാനുള്ള വെള്ളത്തിൽ കോളിഫോം ഒരെണ്ണം പോലും പാടില്ല. കുളിക്കുന്ന വെള്ളത്തിൽ അത് 500 വരെയാകാമെന്നു മാത്രം. കവണാറ്റിൻകര, ചീപ്പുങ്കൽ, നെടുമുടി, വട്ടക്കായൽ എന്നിവിടങ്ങളിൽ നിന്നെടുത്ത വെള്ളത്തിൽ കോളിഫോം 1,100-ൽ കൂടുതലാണെന്ന് കൊച്ചിയിലെ നാൻസണ് എൻവയോണ്‍മെന്‍റൽ റിസേർച്ച് സെന്‍റർ ഡയറക്ടർ ഡോ. കെ. അജിത് ജോസഫും സീനിയർ സയന്‍റിസ്റ്റ് ഡോ. നന്ദിനി മേനോനും ചൂണ്ടിക്കാട്ടി. ശബരിമല ഉത്സവകാലത്ത് പന്പയിലൂടെ കായലിൽ ഒഴുകിയെത്തുന്ന മനുഷ്യവിസർജ്യാവശിഷ്ടത്തിനു കണക്കില്ല. ടാങ്കർ ലോറികളിൽ പുഴകളിലും കായലിലും തള്ളുന്ന ശുചിമുറി മാലിന്യം വേറെയും. കായലിൽ ഇ- കോളി ബാക്ടീരിയ 100 മില്ലി ലിറ്ററിൽ 5200 വരെയുണ്ട്. ഇ- കോളി തിന്നു ജീവിക്കുന്ന അപകടകാരിയായ അമീബയുടെ സാന്നിധ്യവും കായലിൽ കണ്ടെത്തിക്കഴിഞ്ഞു. പള്ളാത്തുരുത്തി ഉമ്മാപറന്പ് അക്ബർ മരിച്ചത് തലച്ചോറിൽ അമീബ കയറിയാണ്. കുളിക്കാനിറങ്ങിയ അക്ബറിന്‍റെ മൂക്കിലൂടെ അമീബ തലച്ചോറിൽ എത്തുകയായിരുന്നു. പ്രൈമറി അമീബിക് മെനഞ്ചൈറ്റീസ് ബാധിച്ചു മൂന്നാം ദിവസം മരണം.\nകായലിൽ തള്ളുന്ന പ്ലാസ്റ്റിക് മാലിന്യങ്ങൾക്കു കണക്കില്ല. ആലപ്പുഴ ജില്ലാ പഞ്ചായത്ത് കഴിഞ്ഞ വർഷം ഒരു മണിക്കൂർ കൊണ്ട് 200 ചാക്ക് പ്ലാസ്റ്റിക് കായലിൽ നിന്നു വാരിയെടുത്തു. എംജി. സർവകലാശാലാ സ്കൂൾ ഓഫ് എൻവയോണ്‍മെന്‍റൽ സയൻസസിന്‍റെ നേതൃത്വത്തിൽ സംഘടിപ്പിച്ച പാതിരാമണൽ ദ്വീപ് ശുദ്ധീകരണത്തിൽ ചാക്കു കണക്കിനു പ്ലാസ്റ്റിക് മാലിന്യങ്ങളാണു വാരി മാറ്റിയതെന്നു ഡിപ്പാർട്ട്മെന്‍റിലെ ഡോ. കെ. ശ്രീധരനും ഡോ.വി.ടി. സൈലസും പറഞ്ഞു. കായൽ ദ്വീപുകളിലെ നിരവധിയായ ചെറുതോടുകളിലെല്ലാം മാലിന്യം അടിഞ്ഞുകൂടി ഒഴുക്കു നിലച്ചിരിക്കുന്നു. ഇതിലേറെയും പ്ലാസ്റ്റിക് മാലിന്യങ്ങളാണു താനും.\nമത്സ്യങ്ങൾ കൂടുതലായും പ്രജനനം നടത്തുന്നത് ഇത്തരം ചെറുതോടുകളിലാണ്. കായലിന്‍റെ അടിത്തട്ടിലും ടണ്‍കണക്കിന് പ്ലാസ്റ്റിക്കാണ് അടിഞ്ഞുകൂടിയിരിക്കുന്നത്. ഇത് കായലിന്‍റെ ആവാസ വ്യവസ്ഥയെ തകിടം മറിക്കുന്നു.\nഹൗസ് ബോട്ടുകളുടെ യന്ത്രങ്ങളിൽ നിന്നുള്ള എണ്ണയും കരിഓയിലും വൻതോതിൽ കായലിൽ കലരുന്നതും പ്രശ്നമാണ്. ജലോപരിതലത്തിൽ പടരുന്ന എണ്ണപ്പാടകൾ ജലജീവികളുടെ നാശത്തിനു കാരണമാകും.\nമോട്ടോർ ബോട്ടുകളിൽനിന്നു കത്താതെ പുറംതള്ളപ്പെടുന്ന ഇന്ധനങ്ങൾ ജലാശയത്തിൽ കലരുന്നതുമൂലമുണ്ടാകുന്ന ഭവിഷത്തുകൾ വേറെ. ഇതിന്‍റെ തോത് വ്യക്തമാക്കുന്ന ഘടകമായ പോളിഡൈക്ലിക് ആരോമാറ്റിക് ഹൈഡ്രോകാർബണിന്‍റെ (പിഎഎച്ച്) അളവ് വേന്പനാട്ടു കായലിൽ ക്രമാതീതമായി കൂടിയിട്ടുണ്ടെന്നു നാൻസണ് എൻവയോണ്‍മെന്‍റൽ റിസേർച്ച് സെന്‍റർ നടത്തിയ പഠനങ്ങളിൽ കണ്ടെത്തിയിട്ടുണ്ട്. ഇതുകൂടാതെ വിവിധയിനം അപകടകാരികളായ രാസവസ്തുക്കളും കായൽ വെള്ളത്തിലുണ്ട്. കളർകോട്, മങ്കൊന്പ്, വൈക്കം, ചേർത്തല എന്നിവിടങ്ങളിൽനിന്നു ശേഖരിച്ച വെള്ളത്തിൽ മാരകമായ നൈട്രേറ്റുകൾ കണ്ടത്തി. എല്ലിനും പല്ലിനും ദോഷകരമായ ഫ്ളൂറൈഡുകളുടെയും മുലപ്പാലിലൂടെ പോലും കുഞ്ഞിന്‍റെ ശരീരത്തിലെത്തുന്ന ഡിഡിടിയുടെയും സാന്നിധ്യം തെളിയിക്കപ്പെട്ടിട്ടുണ്ട്.\nഅന്പതിനായിരത്തോളം ഹെക്ടർ പാടശേഖരങ്ങളിൽ ഓരോ കൃഷിക്കും 20,000 ടണ് രാസവളവും 500 ടണ് കീടനാശിനിയും ഉപയോഗിക്കുന്നുണ്ടെന്നാണ് കണക്ക്. പാടശേഖരങ്ങൾ ജലനിരപ്പിൽനിന്നു 2.5 മുതൽ 3.5 മീറ്റർ വരെ താഴെ കിടക്കുന്നതിനാൽ വെള്ളം വറ്റിച്ചാണു കൃഷിയിറക്കുന്നത്. ഇങ്ങനെ പാടശേഖരങ്ങളിൽനിന്നു പുറത്തേക്കു തള്ളുന്ന വെള്ളത്തിൽ കീടനാശിനികളുടെയും രാസവളത്തിന്‍റെയും അംശം കാര്യമായുണ്ടാകും. ഇതു കായൽ വെള്ളത്തിൽ അലിഞ്ഞു ചേരും. കിഴക്ക് റബർ ഉൾപ്പെടെയുള്ള കൃഷിയിടങ്ങൾക്കിടയിലൂടെ ഒഴുകിയെത്തുന്ന നദികൾ വഴിയും കായലിൽ കീടനാശിനികൾ എത്തുന്നു. പെരിയാറിന്‍റെ തീരത്തുള്ള ഫാക്ടറികളിലെ രാസമാലിന്യങ്ങളും ചെന്നെത്തുന്നതു കായലിൽ തന്നെ. രാത്രി കാലങ്ങളിൽ വിഷം കലക്കി മീൻ പിടിക്കുന്നതു കായലിനെ കൂടുതൽ വിഷലിപ്തമാക്കുന്നു.\nപോള ശല്യം രൂക്ഷം\nഅതിരൂക്ഷമായ പോളശല്യം കായൽ മലിനീകരണത്തിന് ആക്കം കൂട്ടുന്നു. തണ്ണീർമുക്കം ബണ്ട് അടയ്ക്കുന്നതോടെ ബണ്ടിനുള്ളിൽ ലവണാംശം കുറയുന്നതാണു പോള പെരുകാൻ കാരണം. കയർ പിരിക്കാനായി കായൽ വെള്ളത്തിൽ തൊണ്ടു ചീയിക്കുന്നതും ഗാർഹിക മാലിന്യങ്ങൾ കായലിലേക്കു വലിച്ചെറിയുന്നതും ജലമലിനീകരണത്തെ ത്വരിതപ്പെടുത്തുന്നു. കയർ ഫാക്ടറികളിൽ നിന്നുള്ള മലിന ജലവും അരൂക്കുറ്റി-അരൂർ മേഖലകളിലെ ചെമ്മീൻ, കണവ സംസ്കരണ ഫാക്ടറികളിൽനിന്നുള്ള മാലിന്യവും നേരിട്ട് കായലിലേക്കാണു തള്ളുന്നത്. ആലപ്പുഴ പട്ടണത്തിലെയും മറ്റു ജനവാസ കേന്ദ്രങ്ങളിലേയും മാലിന്യക്കുഴലുകളും ഓടകളും നേരിട്ടു വേന്പനാട്ട് കായലിലേക്കാണു തുറന്നുവച്ചിരിക്കുന്നത്.\nകായൽ മലിനമായതോടെ പടിഞ്ഞാറൻ പ്രദേശങ്ങളിൽ രോഗങ്ങളും വ്യാപകമായി. കായലിനോട് ചേർന്ന പ്രദേശങ്ങളിൽ കാൻസർ വ്യാപകമാണ്. ഒൗദ്യോഗിക പഠനങ്ങളൊന്നുമുണ്ടായിട്ടില്ലെങ്കിലും സ്ഥിതിഗുരുതരമാണെന്ന് നാട്ടുകാർ പറയുന്നു. ചങ്ങനാശേരി ആത്മതാ കേന്ദ്രവും ശാസ്ത്രസാഹിത്യ പരിഷത്തും ചങ്ങനാശേരി സർഗക്ഷേത്രയും നടത്തിയ പഠനങ്ങൾ ഇതിനെ സാധൂകരിക്കുന്നു.\nആലപ്പുഴ, കോട്ടയം മെഡിക്കൽ കോളജുകളിലെത്തുന്ന കാൻസർ രോഗികളിലേറെയും ഈ പ്രദേശങ്ങളിൽ നിന്നുള്ളവരാണ്. ജലജന്യരോഗങ്ങളായ ജപ്പാൻജ്വരം, ഡെങ്കിപ്പനി, ആസ്ത്‌മ, ക്ഷയം. ത്വക്ക് രോഗങ്ങൾ, അലർജി തുടങ്ങിയ രോഗങ്ങളും വ്യാപകം.\nകക്കാവാരൽ പോലെ വെള്ളത്തിൽ മുങ്ങി പണിയെടുക്കുന്നവർക്കു ത്വക്ക് രോഗങ്ങളും അലർജിയും സാധാരണം. കായലിൽ മത്സ്യങ്ങൾ ചത്തുപൊങ്ങുന്നത് പതിവാണെന്നു മത്സ്യത്തൊഴിലാളികൾ സാക്ഷ്യപ്പെടുത്തുന്നു. പക്ഷിപ്പനിയും സാധാരണം. 2014ൽ എച്ച്1 എൻ1 പനി ബാധിച്ച് ലക്ഷക്കണക്കിന് താറാവുകളാണു ചത്തൊടുങ്ങിയത്. സാവധാനത്തിൽ വേന്പനാട്ട് കായലിന്‍റെ ജീവൻ നഷ്ടമായിക്കൊണ്ടിരിക്കുകയാണ്. അതിന്‍റെ അത്യപൂർവമായ ആവാസ വ്യവസ്ഥകളും തകിടം മറിയുന്നു.\nകണ്ടുപഠിക്കണം ആ ചിൽക്കാ കായലിനെ\nഒഡീഷ്യയിൽ ബംഗാൾ ഉൾക്കടലിനോടു ചേർന്ന് എത്ര സുരക്ഷിതമായിട്ടാണു ചിൽക്കാ കായൽ\nചാവുകടലാകുമോ നമ്മുടെ വേന്പനാട്?\nജീവന്‍റെ സാന്നിധ്യം തെല്ലുമില്ലാത്ത കായലാണു ചാവുകടൽ. പശ്ചിമേഷ്യയിൽ ജോർദാനും\nഒഴുക്കു നിലച്ച തടാകം\nകടലിനും പുഴകൾക്കും ഇടയിൽ സദാ ചലനാത്മക\nമനുഷ്യൻ കൈവച്ചു; കായൽ തിരിച്ചടിച്ചു\nകടുത്ത ദാരിദ്ര്യത്തെ മറികടക്കാനാണു മനുഷ്യൻ കായലിൽ കൈവച്ചത്. അരിയാഹാരം കഴിച\nമരണഭീതിയിൽ വേന്പനാട് കായൽ\nകായലിരന്പം കാസിമിന്‍റെ ജീവതാളമാണ്. വേന്പനാട് കായലിന്‍റെ സ്പന്ദനങ്ങൾ ഈ എഴുപത


വിശുദ്ധർ പറയാതിരുന്നത്2– Kambi Kathakal newkambikadha kambikathakal kambikuttan novel aunty\nവിശുദ്ധർ പറയാതിരുന്നത്2163\nKambi Views 4821\nവിശുദ്ധർ പറയാതിരുന്നത് 2\nVISHUDHAR PARAYATHIRUNNATHU PART2bY ROBINHOOD\nആ..ഇതാര്… സിസിലിച്ചേടത്തിയോ? പള്ളിയിലേക്കായിരിക്കും അല്ലെ?”\nഓട്ടോക്കകത്തെ ഇരുട്ടിൽ നിന്നും വെളിയിലേക്ക് നീണ്ടു വന്ന ശിരസ് കണ്ടു സിസിലി ഒറ്റൊന്നാശ്വശിച്ചു.\n“അയ്…എടാ വിമലേ…നീയിതെപ്പോ വന്നെടാ?”\n‘വിമൽ കുമാർ’…നമ്മുടെ നീരജ് മാധവനെപ്പോലെ ഒരു ഫ്രീക് ലുക്കുള്ള ചെറുക്കൻ.( അവനു നമ്മുടെ കഥയിൽ യാതൊരു സ്ഥാനവുമില്ല.) അവൻ കുറച്ചു കാലമായി നാട്ടിലില്ലായിരുന്നു. നാട്ടില തെക്കു വടക്കു നടന്ന അവനെ അവന്റെ ഒരമ്മാവൻ ബോംബേക്കു വിളിച്ചിട്ടു പോയിരിക്കുകയായിരുന്നു അവൻ. ഇപ്പൊ അവിടെ ഒന്നും ശരിയാവാഞ് നാട്ടിലേക്ക് വന്നിരിക്കുകയാണ്. പോകുന്നതിനു മുൻപ് അവന്റെ ഉപജീവന മാർഗമായിരുന്ന ഓട്ടോ ഓടിക്കൽ പരിപാടി അവൻ വീണ്ടും സ്റ്റാർട്ട് ചെയ്തിരിക്കുകയാണ്. താൻ തിരിച്ചു വരാണുണ്ടായ കാരണവും അടിയും പറഞ്ഞു പറഞ്ഞു അവർ പള്ളി എത്തിയതറിഞ്ഞില്ല. സിസിലിയാമ്മയെ പള്ളിപ്പടിക്കൽ ഇറക്കി വിട്ടിട്ടു അവരുടെ കൈയ്യിൽ നിന്നും കിട്ടിയ ഇരുപതു രൂപയുമായി അവൻ ഓട്ടോ സ്റ്റാൻഡ് ലക്ഷ്യമാക്കി യാത്രയായി…അടുത്ത ഓട്ടവും തേടിക്കൊണ്ട്..\nഇനിയും പുലർവെട്ടം വീണിട്ടില്ലാത്ത പള്ളിമുറ്റത്ത് കൂടി പുലരിയിൽ ഉയരുന്ന കിളികളുടെ ചിലപ്പും കേട്ട് പള്ളിയിൽ നിന്നും ഉയരുന്ന നിയോൺ വിളക്കിന്റെ പ്രഭയിൽ അവർ മന്ദം മന്ദം പള്ളിയുടെ നേർക്ക് നീങ്ങി.\n“സിസിലിയേ…ഹേ സിസിലിയാമ്മേ” വിളി കേട്ട് തല മൂടിപ്പുതച്ചു ഭൂമിയിലേക്ക് മാത്രം നോക്കി കുമ്പിട്ടു നടന്ന അവർ തല ഉയർത്തി നോക്കി. “മൈ ഗോഡ്…അസിസ്റ്റന്റ് വികാരി ഫാദർ ജോബി പാലത്തറ!” അവർ മനസ്സിൽ പറഞ്ഞു. ഫാദർ അവരെ കൈ കാട്ടി വിളിച്ചു. യാന്ത്രികമായി സിസിലിയാമ്മയുടെ കാലുകൾ അങ്ങോട്ട് ചലിച്ചു.\nസിസിലിയാമ്മ അങ്ങനെയാണ്…ഭക്തി കാര്യങ്ങളിലും അനുഷ്ഠാനങ്ങളിലും അവർ ഇടവകയിലെ നമ്പർ 1 സ്ത്രീ രത്നമാണ്. അത് കൊണ്ട് തന്നെ ഇടവകയിൽ വരുന്ന എല്ലാ അച്ചന്മാരുമായും സിസിലിയാമ്മ അടുപ്പം സ്ഥാപിക്കും .( അത് ഏതു തരം അടുപ്പമാണെന്നു നിങ്ങൾ തീരുമാനിച്ചോളൂ.)\n“സിസിലിയാമ്മ ഇന്നും ലേറ്റ് ആണല്ലോ?” അവരുടെ തുള്ളിത്തുളുമ്പുന്ന പപ്പായ മുലകളിലേക്കുറ്റു നോക്കിക്കൊണ്ടു അച്ചൻ ചോദിച്ചു.\n“എന്ത് ചെയ്യാനാ അച്ചോ? വീട്ടിലെ ഓരോ പണികളും കാരിങ്ങളൊക്കെയായിട്ടു കിടക്കാൻ നേരം വൈകും. പണി ഒതുക്കണം….പ്രാർത്ഥന ചൊല്ലണം…എന്തൊക്കെ കാര്യങ്ങളാ…”\nഅച്ചൻ: “പ്രാർത്ഥന ചൊല്ലുന്നതിനെ ഒക്കെ കഷ്ടപ്പാടായിട്ടു\nപറയല്ലേ സിസിലിയാമ്മേ;ദൈവ കോപമുണ്ടാകും.”\nOther stories by Robin Hood\nTags: kambikadha, kambikathakal, malayalam kambikathakal, ROBINHOOD\nGood, you areagifted artist, so pls keep writing.\nപേജ് കൂട്ടണം പിന്നെ ഇവിടെ മതം ചിന്തിക്കേണ്ട കമ്പി മാത്രം മതി….അത് പള്ളി ആണെങ്കിലും മഠം ആണെങ്കിലും….കൊന്തയും കുരിശും ബൈബിളും എല്ലാം കഥയിൽ പ്രതീക്ഷിക്കുന്നു….കമ്പി രീതിയിൽ ഉള്ള പ്രാർത്ഥനകൾ വേണം….ഞാനും പള്ളിയിൽ പോകുന്ന ആൾ ആണ് ഒരുപാട് കന്യാസ്ത്രീകളെ മോഹിച്ചിട്ടുണ്ട്….കന്യാസ്ത്രീകളും കഥയിൽ ഉണ്ടായിരുന്നെങ്കിൽ നന്നായേനെ…\nഅളിയോ.. ഇപ്പഴാണ് വായിച്ചേ..സെലീനയുടെ ബാക്കി കഥകൾ ഉണ്ടാവുമോ?\nരണ്ടു പാർട്ടും ഒന്നിച്ചാണ് വായിച്ചത്….\nആദ്യ പാർട്ട് കണ്ട് കോമഡി ആണെന്ന് കരുതി… രണ്ടാം ഭാഗം വന്നപ്പോ ദേ….\nകലക്കി സഹോ… ഡയലോഗൊക്കെ മാരകം… സൂപ്പർ\nകൊള്ളാം ബ്രോ. കുറച്ചൂടെ പേജ് കൂട്ടി എഴുതാൻ ശ്രമിക്കു ബ്രോ.\nShramikkunundu . Adutha apart page enna koottaam shramikkaam\nസൂപ്പര് .. സിസിലിയാമ്മ തകര്‍ക്കട്ടെ … ഇടക്ക് ഹൈമ ചേച്ചിയേം ഒന്ന് പരിഗണിക്കണേ\nഇതിന്റെ ഒന്ന് രണ്ടു ലക്കം ഒന്ന് വന്നു കഴിഞ്ഞോട്ടെ…ഹൈമചേച്ചിയെ നമുക്ക് കൊണ്ട് വരാം.\nഇത് ഇന്നലെ വായിച്ചു കൊണ്ടിരുന്നപ്പോ ഉറങ്ങി പോയി ആദ്യ പാർട്ടും ഇതും ഒരുമിച്ച് ആണ് വായിച്ചത്…\nകൊള്ളാം നല്ല വർക്ക് ആണ്.\nപ്രത്യേകിച്ച് ഒന്നും പറയാൻ ഇല്ല… എങ്കിലും അല്പം സ്പീഡിൽ അല്ലെ ഒഴുകുന്നത് എന്ന് തോന്നി. . ചിലപ്പോ എനിക്ക് തോന്നിയത് ആവും….\nഎന്തായാലും പോരട്ടെ അടുത്ത ഭാഗങ്ങൾ….\nThanks Charlie bro\nപണി നടന്നില്ലേലും അവതരണവും സംഭാഷണങ്ങളും നന്നായിട്ടുണ്ട്.\nസന്ദർഭോജിതം ചൂട് കൂടിയ സംഭഷണമുൾപെടുത്തുക.\nസിസിലിയാമ്മ ചേടത്തി അച്ചൻമാരുടെ നെയ്യൂറ്റിയൂറ്റി ഇഷ്ടം പോലെ സുഖിപ്പിക്കട്ടെ.\nAthe avarangane thimirthu marayatte\nസിസിലി സൂപ്പർ. കപ്യാരെക്കൊണ്ടും കളിപ്പിക്കണം അവരെ. അവരുടെ മാറിടങ്ങളൊക്കെ ശരിക്കും അങ്ങോട്ട് കളിച്ചു ശരിയാക്കണം. തകർത്തെഴുതണം. സൂപ്പർ തീം ആണ്. ഇഷ്ടംപോലെ കളിക്കാർ വരട്ടെ. സിസിലിക്കിട്ട് പണി കൊടുക്കാൻ.\nSuper .. adipoli.\nSisily anna kadha pathram kollamallo..adutha partilengilum page kuuttan sramikkana..\nSuper mone പേജിന്റെ കുറവ്കൂടെ അടുത്ത പാർട്ടിൽ പരിഗണിക്കണേ പ്ലീസ്\nഇഷ്ടപ്പെട്ടെന്നറിഞ്ഞതിൽ സന്തോഷം. അതികം വൈകാതെ പെട്ടന്ന് ടൈപ് ചെയ്തു അയക്കുന്നത് കാരണമാണ് പേജ് കുറഞ്ഞു പോകുന്നത്. അടുത്ത ഭാഗത്തിൽ പേജുകളുടെ എണ്ണം തീർച്ചയായും കൂടും. ഞാൻ വാക്ക് തരുന്നു.\nസങ്ങതി കലക്കീഡാ… ന്നാലും ത്തിരി അസ്തിവാരം എല്ലാമിട്ട് കമ്പിയുടെ കൊട്ടാരം ഒണ്ടാക്കണതല്ലേഡാ… ഒരു ഭംഗി….\nപിന്നെ ഫലിതം കുറിക്കു കൊള്ളുന്നത്…\nനന്നായി അസ്ഥിവാരം ഇട്ടു തന്നെ അടുത്ത ഭാഗം അവതരിപ്പിക്കാം ഋഷി വര്യാ…\nതുലാവര്‍ഷ രാത്രിയില് [Master] (450377)\nസുമലതയും മോനും 1 [സഞ്ജു സേന] (408968)\nകഴപ്പിക്കൊച്ചമ്മയുടെ പണിക്കാരൻ 1 [ഒലിവര്] (321002)\nസുമലതയും മോനും2[സഞ്ജു സേന] (317638)\nകല്ല്യാണപെണ്ണ് അഷിതയുടെ കഥ [Jungle Boys] (305503)\nമമ്മി ലിസി [DON] (299761)\nവസുന്ധരയുടെ മന്ത്രവാദം [സുനിൽ] (259676)\nവീട്ടിലെ നിധി4[സഞ്ജയ്] (233810)\nജാനകി ടീച്ചറുടെ കാമലീലകൾ2[മുരുകൻ ] (231357)\nബംഗളികൾ നിരങ്ങിയ കുടുംബം [ബോബി] (221236)


കുംഭകോണം... ദൈവങ്ങളുടെ സ്വന്തം ഭൂമി | Kumbhakonam Travel| Temples in Kumbhakonam| Kumbakonam Trip\nകുംഭകോണം... ദൈവങ്ങളുടെ സ്വന്തം ഭൂമി\nSep 16, 2019, 03:08 PM IST\nഅക്ഷരാര്‍ഥത്തില് ഒരു ക്ഷേത്രനഗരമാണ് കുംഭകോണം. ഈ നഗരത്തിന്റെ ഓരോ നൂറ് മീറ്ററിനുള്ളിലും പ്രാചീനമായ ഒരു ക്ഷേത്രമെങ്കിലും കാണാം\n# എഴുത്ത്: കെ.വിശ്വനാഥ്/ ചിത്രങ്ങള്: എസ്.എല്.ആനന്ദ്\nസാരംഗപാണി ക്ഷേത്രത്തിന്റെ ഗോപുരം\nസംതിങ് ഈസ് റോട്ടെണ് ഇന് ദ സ്‌റ്റേറ്റ് ഓഫ് ഡെന്മാര്‍ക്ക് എന്നൊരു പ്രയോഗം ഇംഗ്ലീഷിലുണ്ട്. വില്യം ഷേക്സ്പിയറുടെ ഹാംലറ്റ് നാടകത്തില് കൊട്ടാരത്തിലെ കാവല്‍ക്കാരന് പറയുന്ന സംഭാഷണത്തില് നിന്നാണ് ഇങ്ങനെയൊരു പ്രയോഗം ഉരുത്തിരിഞ്ഞുവന്നത്. വലിയ അഴിമതിയോ അനീതിയോ സംഭവിച്ചിരിക്കുന്നു എന്ന അര്‍ഥത്തിലാണ് ഇങ്ങനെ ഇംഗ്ലീഷില് പറയുന്നത്. ഈ പ്രയോഗത്തെ സ്വാഭാവികമായും ഡെന്‍മാര്‍ക്കുകാര് വെറുക്കുന്നുണ്ട്. തങ്ങള് മുഴുവന് അഴിമതിക്കാരാണെന്ന സൂചനയാണ് ആ പ്രയോഗം നല്‍കുന്നതെന്ന് അവര് കരുതിയാല് കുറ്റംപറയാനാവില്ലല്ലോ?\nമലയാളത്തില് നിലവിലുള്ള കുംഭകോണം എന്ന വാക്കിന്റെ അവസ്ഥയും അതുതന്നെയാണ്. അരനൂറ്റാണ്ട് മുന്‍പോ മറ്റോ തമിഴ്നാട്ടില് പഞ്ചസാര ഇടപാടില് നടന്ന അഴിമതി മലയാളത്തിലെ പത്രങ്ങളില് വാര്‍ത്തയായിരുന്നു. മലയാളിക്ക് കേള്‍വിയില്‍തന്നെ കൗതുകകരമായി തോന്നിയ കുംഭകോണം എന്ന സ്ഥലനാമം പതുക്കെ അഴിമതിയുടെ മറുവാക്കായി തീര്‍ന്നു. മലയാളത്തില് മാത്രമേ ഇങ്ങനെയൊരു അര്‍ഥം കുംഭകോണത്തിനുള്ളൂ.\nകുംഭകോണത്തെ കാഴ്ചകള് കാട്ടിത്തരാമെന്നേറ്റ ഗൈഡ് രഘുരാമനോട് മലയാളികള് കുംഭകോണത്തിന് നല്‍കിയ അര്‍ഥത്തെക്കുറിച്ച് പറഞ്ഞപ്പോള് ആ ഒരു പ്രയോഗം നിങ്ങള് ഒഴിവാക്കേണ്ടതാണെന്നായിരുന്നു മറുപടി. കേരളത്തില്‍നിന്ന് മുമ്പേ വന്ന സന്ദര്‍ശകരില്‍നിന്ന് അതിനെക്കുറിച്ച് രഘുരാമനറിയാം. ചരിത്രപരവും സാംസ്‌കാരികവുമായി ഏറെ സവിശേഷതകളുള്ള ഒരു നാടിന്റെ പേര് ഇങ്ങനെ മോശമായൊരു അര്‍ഥത്തില് മലയാളികള് ഉപയോഗിക്കുന്നതിന്റെ അസാംഗത്യത്തെക്കുറിച്ചാണ് ചരിത്രത്തില് ബിരുദാനന്തരബിരുദധാരിയായ അദ്ദേഹം സംസാരിച്ചത്. ഇപ്പോള് പത്രങ്ങളൊന്നും അങ്ങനെയൊരു പ്രയോഗം നടത്താറില്ലെന്ന് പറഞ്ഞ് തടിയൂരി.\nതഞ്ചാവൂര് ജില്ലയിലാണ് കുംഭകോണം. തഞ്ചാവൂര് ബൃഹദേശ്വര ക്ഷേത്രത്തില്‍നിന്ന് നാല്‍പതിലധികം കിലോമീറ്റര് ദൂരം കാണും. അക്ഷരാര്‍ഥത്തില് ഒരു ക്ഷേത്രനഗരമാണിത്. ദൈവങ്ങളുടെ സ്വന്തം ഭൂമി. ഈ നഗരത്തിന്റെ ഓരോ നൂറ് മീറ്ററിനുള്ളിലും പ്രാചീനമായ ഒരു ക്ഷേത്രമെങ്കിലും കാണാം. മിക്കതും വൈഷ്ണവ, ശൈവ ക്ഷേത്രങ്ങളാണ്. കുംഭകോണം മുനിസിപ്പാലിറ്റിയുടെ പരിധിയില് 188 ക്ഷേത്രങ്ങളുണ്ടെന്നാണ് കണക്ക്. നഗരപരിസരങ്ങളിലായി നൂറോളം ക്ഷേത്രങ്ങള് വേറെയുമുണ്ട്.\nഈ പ്രദേശത്ത് വിവിധ കാലഘട്ടങ്ങളില് ഭരണം നടത്തിയ രാജാക്കന്മാരാണ് കുംഭകോണത്തെ ക്ഷേത്രങ്ങളുടെ നഗരമാക്കി മാറ്റിയത്. ഈ രാജാക്കന്മാര് ഭരണരംഗത്തെ വൈഭവവും യുദ്ധത്തിലെ വിജയങ്ങളും അടയാളപ്പെടുത്താനായാണ് ക്ഷേത്രങ്ങള് പണിതത്. ഏഴുമുതല് ഒന്‍പതുവരെ നൂറ്റാണ്ടുകളില് ചോളസാമ്രാജ്യത്തിന്റെ തലസ്ഥാനമായിരുന്നപ്പോഴാണ് കുംഭകോണത്തെ പ്രധാന ക്ഷേത്രങ്ങള് പലതും നിര്‍മിക്കപ്പെട്ടത്. ചോളന്മാരുടെ കാലശേഷം ഇവിടെ ഭരണം നടത്തിയ പാണ്ഡ്യരാജാക്കന്മാരും തഞ്ചാവൂര് നായകന്മാരുമെല്ലാം ക്ഷേത്രങ്ങള് നിര്‍മിച്ചു. ഓരോ രാജാക്കന്മാരും മത്സരിച്ചെന്നോണമാണ് പലതരം സവിശേഷതകളുള്ള ഓരോ ക്ഷേത്രവും ഇവിടെ പണിതതെന്ന് ചരിത്രകാരന്മാര് വിശ്വസിക്കുന്നു.\nആദികുംഭേശ്വര ക്ഷേത്രത്തിനു മുന്നിലെ ഇടനാഴി\nഏഴാം നൂറ്റാണ്ടില് ചോളന്മാരാണ് കുംഭകോണത്ത് ഇന്നുള്ളതില്‍വെച്ചേറ്റവും പഴക്കമേറിയ ക്ഷേത്രമായ കുംഭേശ്വര ക്ഷേത്രം പണികഴിപ്പിച്ചത്. ആദികുംഭേശ്വര ക്ഷേത്രത്തിലേക്കുതന്നെയാണ് രഘുരാമന് ആദ്യം ഞങ്ങളെ കൊണ്ടുപോയത്. നഗരത്തിലൂടെ കടന്നുപോവുന്ന ഹൈവേയോട് ചേര്‍ന്നാണ് ഈ ക്ഷേത്രം. നാല് ഏക്കറോളം സ്ഥലത്ത് വ്യാപിച്ചുകിടക്കുന്ന ഈ ആരാധനാലയം പൂര്‍ണമായും കല്ലില് കൊത്തിയെടുത്തതാണ്. ശിവനാണ് ഇവിടത്തെ പ്രതിഷ്ഠ. ക്ഷേത്രത്തിന് മുന്നില് നിറയെ കരിങ്കല്ലില് നിര്‍മിച്ച കാലുകളുള്ള ഇടനാഴിയുണ്ട്. അതിന്റെ മേല്‍ക്കൂരയ്ക്ക് കീഴ്ഭാഗത്ത് മനോഹരമായ ചിത്രപ്പണികളുണ്ട്.\nപ്രധാന ശ്രീകോവിലിനുള്ളില് ഏറെ പ്രത്യേകതകളുള്ള ശിവലിംഗ പ്രതിഷ്ഠയുണ്ട്. കല്ലിലോ സാളഗ്രാമത്തിലോ കൊത്തിയെടുത്ത ശിവലിംഗമാണ് സാധാരണ ക്ഷേത്രങ്ങളില് പ്രതിഷ്ഠിക്കുന്നതെങ്കില് ആദികുംഭേശ്വരത്തെ ലിംഗം മണലും മറ്റ് ചില അപൂര്‍വ കൂട്ടുകളും ചേര്‍ത്താണ് നിര്‍മിച്ചിരിക്കുന്നത്. അതുകൊണ്ടുതന്നെ ഇതില് പാലുകൊണ്ടോ വെള്ളംകൊണ്ടോ മുകളില് അഭിഷേകം നടത്താറില്ല. ലിംഗത്തിന്റെ താഴെ വശങ്ങളില് മാത്രമേ അഭിഷേകം നടത്തുകയുള്ളൂ. മാത്രമല്ല ഈ ശിവലിംഗത്തിന്റെ അഗ്രഭാഗം കോണാകൃതിയിലുള്ളതാണ്.\nകുംഭകോണം എന്ന സ്ഥലനാമം വന്നത് ഈ ക്ഷേത്രവുമായി ബന്ധപ്പെട്ട ഐതിഹ്യത്തില് നിന്നാണ്. ബൈബിളില് പറയുന്ന നോഹയുടെ പേടകത്തിന് സമാനമായ കഥയാണത്. കലികാലം ആരംഭിക്കുന്നതിന് മുന്‍പ് ലോകത്തെ സകലജീവജാലങ്ങളുടെയും വിത്തുകള് ബ്രഹ്മാവ് ഒരു കുംഭത്തിലാക്കി അടച്ച് ഹിമാലയത്തില് കൊണ്ടുവെച്ചു. പ്രളയജലത്തില് ഈ കുംഭം താഴേക്ക് ഒഴുകിവന്നു. അതിനെ അമ്പെയ്ത് പിളര്‍ത്തിയ ശിവന് ഒരു ഭാഗം കാവേരി തടത്തില് കൊണ്ടുവന്ന് പ്രതിഷ്ഠിച്ചു. ആ പ്രതിഷ്ഠ നടത്തിയ പ്രദേശത്തിന് പില്‍ക്കാലത്ത് കുംഭകോണമെന്ന് പേരും വന്നു. ശിവപ്രതിഷ്ഠയുടെ ഇടതുവശത്തുള്ള ശ്രീകോവിലില് പാര്‍വതീദേവിയുടെ പ്രതിഷ്ഠയുണ്ട്. മംഗളാംബികൈ അമ്മന് എന്നാണ് ഈ പ്രതിഷ്ഠ അറിയപ്പെടുന്നത്. ഇതിനുപുറമേ ഒട്ടേറെ ശ്രീകോവിലുകളും പ്രതിഷ്ഠകളും ക്ഷേത്രത്തിനകത്തുണ്ട്. ജ്യോതിഷശാസ്ത്രപ്രകാരമുള്ള 27 നക്ഷത്രങ്ങളും 12 രാശിയും കൊത്തിയിട്ടുള്ള ഒറ്റക്കല്ലും പൂര്‍ണമായും വെള്ളിയില് പൊതിഞ്ഞ നാല് തേരുകളും ഇവിടെയുണ്ട്.\nശിവന് പ്രതിഷ്ഠ നടത്തിയതിന്റെ ഓര്‍മയ്ക്കായി 12 വര്‍ഷത്തിലൊരിക്കല് ഇവിടെ മഹാമഹം ഉത്സവം നടക്കുന്നു. ദക്ഷിണേന്ത്യയിലെ കുംഭമേള എന്നറിയപ്പെടുന്ന ഈ ഉത്സവം നടക്കുന്ന വിശാലമായ കുളം കുംഭേശ്വരക്ഷേത്രത്തിനരികിലുണ്ട്. മഹാമഹം നടക്കുമ്പോള് ഭാരതത്തിലെ പുണ്യനദികളെല്ലാം ഈ കുളത്തിലേക്കൊഴുകുന്നുവെന്നാണ് ഭക്തരുടെ വിശ്വാസം. നഗരമധ്യത്തില് നിലകൊള്ളുന്ന ഈ വിശാലമായ കുളത്തിലേക്കിറങ്ങാന് പടവുകളുണ്ട്. ചുറ്റും മനോഹരമായി പണിതുയര്‍ത്തിയ മണ്ഡപങ്ങളുണ്ട്.\nമഹാമഹം കുളത്തിനരികിലുള്ള കാശി വിശ്വനാഥര് ക്ഷേത്രത്തിലേക്കാണ് പിന്നീട് പോയത്. പതിനാറാം നൂറ്റാണ്ടില് തഞ്ചാവൂര് നായകന്മാരുടെ ഭരണകാലത്ത് നിര്‍മിക്കപ്പെട്ട ക്ഷേത്രമാണ് ഇത്. ക്ഷേത്രത്തിലേക്ക് പ്രവേശിക്കുന്നതിനായി രണ്ട് വലിയ ഗോപുരങ്ങളുണ്ട്. പടിഞ്ഞാറുഭാഗത്തുള്ള ഗോപുരത്തിന് 72 അടി ഉയരമുണ്ട്. ശിവലിംഗ പ്രതിഷ്ഠയ്ക്ക് പുറമേ വിശാലാക്ഷി അമ്മന് എന്നപേരില് പാര്‍വതിയുടെ പ്രതിഷ്ഠയുള്ള ശ്രീകോവിലും ഇവിടെയുണ്ട്. എന്നാല് നവ കന്നിയാര് എന്നപേരില് അറിയപ്പെടുന്ന ഒന്‍പത് പുണ്യനദികളുടെ പ്രതിഷ്ഠകളാണ് ഈ ക്ഷേത്രത്തിന്റെ സവിശേഷത. മധ്യത്തില് കാവേരിയുടെ പ്രതിഷ്ഠയും ഇരു വശങ്ങളിലുമായി ഗംഗ, യമുന, നര്‍മദ, സരസ്വതി, ഗോദാവരി, തുംഗഭദ്ര, കൃഷ്ണ, സരയു നദികളുടെ പ്രതിഷ്ഠകളും ഉണ്ട്. ഓരോ പ്രതിഷ്ഠയും പട്ടുസാരി ഉടുപ്പിച്ച് അലങ്കരിച്ചുവെച്ചിരിക്കുന്നു. പുണ്യ നദികളുടെ ഏക ക്ഷേത്രമാണിതെന്ന് രഘുരാമന് പറഞ്ഞു. രാവണനെ നേരിടുന്നതിനായി ശക്തി സമ്പാദിക്കുന്നതിനായി രാമലക്ഷ്മണന്‍മാര് ശിവനെ തപസ്സുചെയ്ത ഇടത്താണ് ഈ ക്ഷേത്രം സ്ഥാപിച്ചിരിക്കുന്നത് എന്നാണ് ഐതിഹ്യം.\nഒന്‍പതാം നൂറ്റാണ്ടില് ആദിത്യചോളന് പണികഴിപ്പിച്ച നാഗേശ്വര സ്വാമിക്ഷേത്രം ചോളന്‍മാരുടെ വാസ്തുശില്പ വൈദഗ്ധ്യത്തിന് ഉത്തമ നിദര്‍ശനമാണ്. നാഗരാജ ഭാവത്തിലുള്ള ശിവന്റെ പ്രതിഷ്ഠയാണിവിടെ. തമിഴ് കലണ്ടര് പ്രകാരമുള്ള ചിത്തിര മാസത്തില്(ഏപ്രില്-മേയ്) മാത്രം സൂര്യപ്രകാശം ക്ഷേത്രത്തിനകത്തെ ശ്രീകോവിലിനുമേല് വീഴുന്ന രീതിയിലാണ് ഇതിന്റെ നിര്‍മാണം. കുതിരകള് കെട്ടിവലിക്കുന്ന രഥത്തിന്റെ മാതൃകയിലുള്ള ശ്രീകോവില് ആകര്‍ഷകമാണ്. നാഗരാജാവായ ആദിശേഷന് ഭൂമിയുടെ ഭാരം താങ്ങി തളര്‍ന്നപ്പോള് ശക്തികിട്ടാന് പാര്‍വതിയെ തപസ്സനുഷ്ഠിച്ച ഇടമാണ് ഈ ക്ഷേത്രമെന്നാണ് ഐതിഹ്യം.\nനാഗേശ്വരക്ഷേത്രത്തിന്റെ ശ്രീകോവിലിന്റെ വശങ്ങളിലുള്ള ശില്‍പം\nകുഭകോണത്തെ ഏറ്റവും ഉയരമുള്ള ഗോപുരം സാരംഗപാണി ക്ഷേത്രത്തിലാണ്. സാരംഗപാണിയെന്നാല് വിഷ്ണു. പതിനൊന്ന് നിലകളും 173 അടി ഉയരവുമുള്ള മനോഹരമായ രാജഗോപുരമാണിവിടെ. നിറയെ കൊത്തുപണികളുള്ള ഈ ഗോപുരം എത്രനേരം നോക്കിയിരുന്നാലും മതിയാവില്ല. ഗോപുരത്തില് ദേവന്മാരുടെയും രാജാക്കന്മാരുടെയുമെല്ലാം ശില്പങ്ങള് കാണുന്നു. ലൈംഗികത തുടിക്കുന്ന രൂപങ്ങളും ഇതിലുണ്ട്. അഞ്ച് ചെറിയ ഗോപുരങ്ങള്‍കൂടി ക്ഷേത്ര വളപ്പിനുള്ളിലുണ്ട്.\nപതിനാറാംനൂറ്റാണ്ടില് ഇവിടം ഭരിച്ചിരുന്ന രഘുനാഥ നായകയെന്ന നായകരാജവംശത്തില്‍പ്പെട്ട രാജാവാണ് ഈ ക്ഷേത്രം നിര്‍മിച്ചത്. കരിങ്കല്ലില് തീര്‍ത്ത നിറയെ തൂണുകളുള്ള മണ്ഡപം മുന്നിലുണ്ട്. ആനകളും കുതിരകളും ചേര്‍ന്ന് കെട്ടിവലിക്കുന്ന രഥത്തിന്റെ രൂപത്തിലാണ് ശ്രീകോവില്. മരത്തില് കൊത്തിയെടുത്ത രണ്ട് രഥങ്ങള്‍കൂടിയുണ്ട്. ക്ഷേത്രത്തിന്റെ ചുമരില് തല കൈകള് കൊണ്ട് താങ്ങി ശയിക്കുന്ന വിഷ്ണുവിന്റെ രൂപം കല്ലില് കൊത്തിയിരിക്കുന്നു. ഭരതനാട്യത്തിലെ 108 കരണങ്ങളില് ചിലതും ചുവരിലെ ശില്പങ്ങളിലുണ്ട്. ചക്രരൂപത്തില് വിഷ്ണുവിനെ പ്രതിഷ്ഠിച്ചിരിക്കുന്ന ചക്രപാണി ക്ഷേത്രവും പ്രാധാന്യമുള്ളതാണ്. സൂര്യന്റെ അഹങ്കാരം ശമിപ്പിക്കാന് വിഷ്ണു ചക്രരൂപം കൈക്കൊണ്ടുവെന്നാണ് വിശ്വാസം.\nഎട്ടുകൈകളുള്ള രൂപമാണ് ചക്രപാണിയുടെത്. ഓരോ കൈയിലും ആയുധങ്ങളും ശിവനെപ്പോലെ മൂന്നാംകണ്ണുമുണ്ട്. 1620-ല് തഞ്ചാവൂര് നായകന്മാരുടെ ദിവാനായിരുന്ന ഗോവിന്ദ ദീക്ഷിതര് പണികഴിപ്പിച്ച ഈ ക്ഷേത്രത്തിന് അഞ്ച് നിലകളുള്ള രാജഗോപുരമാണുള്ളത്. കുംഭകോണത്തെ ക്ഷേത്രങ്ങളില് പ്രധാനപ്പെട്ടവ മാത്രം കണ്ടുതീര്‍ക്കുന്നതിന് ഏറെ സമയം വേണ്ടിവരും. രണ്ട് ദിവസമെങ്കിലും ഇതിനായി കരുതിവെച്ചുവേണം ഇങ്ങോട്ടേക്ക് യാത്രതിരിക്കാന്. ക്ഷേത്രങ്ങള്‍ക്ക് സമീപം മികച്ച താമസ സൗകര്യങ്ങളും ഭക്ഷണശാലകളും ലഭ്യമാണ്.\nKumbakonam isarenowned ancient temple town picturesquely located amidst the two rivers Cauvery and Arasalar. It is popular for the Divine Tank in the heart of the city where Mahamagam Festival takes when lakhs of pilgrims from all over Tamil Nadu converge here to take dip in the tank at the auspicious hour. The town reached the peak of its property during the British Period and it wasaprominent centre of European education and Hindu culture and it assumed the name as the 'Cambridge of South India'.\nGetting there: By Air: The nearest airport is Trichy Airport. Kumbakonam can be reached from Airport by road in two and half hours\nBy Rail: There are regular trains running between Thiruchirappally and Kumbakonam.\nBy Road: Kumbakonam is well connected to all the major towns and cities. Tamil Nadu and Karnataka State Transport Corporations operate buses to Kumbakonam.\nSights Around: The Kumbeswara Temple, The Sarangapani Temple (one of the 108 Divyadesams of Srivaishnavites), The intricately carved Mahamaha Kulam where the Mahamaham is held once in 12 years, Chakrapani Temple, Ramaswamy Temple, Thiruvidaimarudhur temple, ThirudevanKudi Shiva temple, Oppilliappan Vishnu temple, Nageswaram Shiva temple, Ayyavadi Pratyankara Devi temple\nStay: Adithya Hotel, Ph; 0435-2421794. Hotel Rayas, Ph: 0435-2001712 . Sivamurugan Hotels, 60 feet main road (near new bus stand), Ph: 0435-2425276, 2426276\nUseful link: www.kumbakonam.info\nContent Highlights: Kumbakonam Travel, Temples in Kumbakonam, Mathrubhumi Yathra\nതെന്നിന്ത്യന് ചക്രവര്‍ത്തിയായിരുന്ന രാജരാജചോളന്റെ ആസ്ഥാന നഗരിയായിരുന്ന തഞ്ചാവൂരേക്ക് ..


ഇംഗ്ലണ്ട് ലോകകപ്പിലെ പേടിപ്പെടുത്തുന്ന അനുഭവം പങ്കുവെച്ച് ഹര്‍മന് പ്രീത് കൗറും സ്മൃതി മന്ദാനയും\n22 May 2019 8:59 AM GMT\nഇന്ത്യയുടെ വനിതാ ക്രിക്കറ്റ് ടീമിലെ നെടുംതൂണുകളാണ് ഹര്‍മന് പ്രീത് കൗറും സ്മൃതി മന്ദാനയും. ഏകദിന ക്രിക്കറ്റിലെ ലോക റാങ്കിംഗില് ഒന്നാം നമ്പര് താരമാണ് സമൃതി മന്ദാന. ഇന്ത്യയുടെ ട്വന്റി20 ക്യാപ്റ്റന് ഹര്‍മന് പ്രീത്കൗര് ആകട്ടെ ബൗളര്‍മാരെ ഭയമില്ലാതെ ആക്രമിച്ച് കളിക്കുന്ന താരവുമാണ്. അതുകൊണ്ട് തന്നെ കൗറിന് ഒന്നിനേയും പേടിയില്ലെന്നാണ് ആരാധകര് പറയുന്നത്. എന്നാല് സഹതാരമായ സ്മൃതി മന്ദാന പറയുന്നത് മറ്റൊന്നാണ്. കൗറിന് ആരെയും ഭയമില്ല എന്ന് പറയുന്നതിനോട് യോജിക്കാന് കഴിയില്ല. ഹര്‍മന്‍പ്രീതിന് പ്രേതങ്ങളെ ഭയമാണ്. ഒരു ഓണ്‍ലൈന് ചാറ്റ് ഷോയിലാണ് മന്ദാനയുടെ വെളിപ്പെടുത്തല്.\nഇംഗ്ലണ്ടില് ലോകകപ്പ് കളിക്കുന്ന സമയം. എനിക്കും പ്രേത കഥകള് ഭയം ഉണ്ടാക്കുന്ന ഒന്നാണ്.\nഇക്കാര്യത്തില് ഹര്‍മനും നല്ല പേടിയാണ്. അതുകൊണ്ട് ഞാന് എപ്പോഴും ഹര്‍മനെ പേടിപ്പിക്കാന് ശ്രമിക്കും. അന്ന്, ഞങ്ങള് തങ്ങുന്ന ഹോട്ടലുമായി ബന്ധപ്പെട്ട പ്രേതകഥകള് ഞാന് ഹര്‍മനോട് പറഞ്ഞു. മാത്രമല്ല, മറ്റ് ടീം അംഗങ്ങളില് നിന്നും കേട്ടിട്ടുള്ള പ്രേതകഥകളും പറഞ്ഞ് ഞാന് ഹര്‍മനെ പേടിപ്പിച്ചു. കഥകളെല്ലാം ഹര്‍മന് കേട്ടിരുന്നുവെങ്കിലും ഒടുവില് എനിക്ക് തന്നെ പണിയായി. ഹര്‍മന്റെ മുറിയില് തന്നെ രാത്രി കിടക്കാന് പറഞ്ഞ് എന്നെ നിര്‍ബന്ധിച്ചുവെന്ന് മന്ദാന പറയുന്നു. എല്ലാവര്‍ക്കും സിംഗിള് റൂം ഉണ്ടായിരുന്നു. പക്ഷേ ഭയാനകമായ അന്തരീക്ഷമാണ് ആ ഹോട്ടലിലുണ്ടായത്. ഞങ്ങള് മൂന്ന് പേര് ഒരു മുറിയില് കിടന്നു. പക്ഷേ അവരെ ഉറങ്ങാന് ഞാന് സമ്മതിച്ചില്ല. എനിക്ക് പേടിച്ചിട്ട് ഉറങ്ങാന് പറ്റുന്നുണ്ടായില്ലെന്നാണ് ഹര്‍മന്‍പ്രീത് കൗര് പറയുന്നത്.\nഎന്നാല് ഹോട്ടലില് ശരിക്കും ഞങ്ങള് പ്രേതത്തെ കണ്ടില്ല. പക്ഷേ രണ്ട് മൂന്ന് സഹതാരങ്ങള് പറഞ്ഞത് അവര്‍ക്ക് പ്രേതത്തിന്റെ സാന്നിധ്യം അറിയാനായി എന്നാണ്. ഒരു മണിക്കൂറോളം തന്നെ പ്രേതം തടവിലാക്കിവെച്ചുവെന്നാണ് സഹതാരമായ സുഷ്മ വര്‍മ കരഞ്ഞുകൊണ്ട് പറഞ്ഞത് സ്മൃതി മന്ദാന പറഞ്ഞു. ഓണ്‍ലൈന് ചാറ്റ് ഷോ ആയ വാട്ട് ദി ഡക്കില് സംസാരിക്കുകയായിരുന്നു ഹര്‍മന്‍പ്രീത് കൗറും മന്ദാനയും.\nghosts Harmanpreet Kaur Smriti Mandhana T20I captain What the Duck


ഒരു കാലിന് ചെറിയ മുടന്തുണ്ടായിരുന്നു, സ്നേഹവും രാഷ്ട്രീയവും നിലപാടുകളും ഒരിക്കലും മുടന്തിയില്ല - Boolokam\nHome sad story ഒരു കാലിന് ചെറിയ മുടന്തുണ്ടായിരുന്നു, സ്നേഹവും രാഷ്ട്രീയവും നിലപാടുകളും ഒരിക്കലും മുടന്തിയില്ല\nഒരു കാലിന് ചെറിയ മുടന്തുണ്ടായിരുന്നു, സ്നേഹവും രാഷ്ട്രീയവും നിലപാടുകളും ഒരിക്കലും മുടന്തിയില്ല\nNowfal N :\nഒരു കാലിന് ചെറിയ മുടന്തുണ്ടായിരുന്നു. സ്നേഹവും രാഷ്ട്രീയവും നിലപാടുകളും ഒരിക്കലും മുടന്തിയില്ല. അത്ര ഉറപ്പുള്ള രാഷ്ട്രീയമായിരുന്നു. അത്ര തെളിച്ചമുള്ള ജീവിതമായിരുന്നു. പോരാട്ടങ്ങളിൽ ഏറ്റവും മുന്നിൽ നടന്നു. വിദ്യാർത്ഥി സംഘടന പ്രവർത്തന കാലത്ത് സമരങ്ങളിൽ പോലീസിൻ്റെ തല്ലു കൊണ്ടു. അനേകം ലാത്തി ചാർജുകൾ. ജല പീരങ്കികൾ. അപ്പോഴൊന്നും മുടന്തിയില്ല. ഉലയാതെ മുദ്രാവാക്യം വിളിച്ചു. തല്ലു കൊണ്ടപ്പോഴൊന്നും പതറി വീണില്ല.\n‘ സഖാക്കളുടെ ‘ ശരീര ഭാഷയിൽ കാർക്കശ്യമുണ്ടാകണം എന്ന പൊതു ബോധം ഈ മനുഷ്യൻ്റെ മുന്നിൽ മുട്ടു കുത്തി. ചിരിച്ചു. തോളിൽ കൈയിട്ടു. കുശലം പറഞ്ഞു. അപ്പൊഴും ഒരിക്കൽ പോലും ചിരി അഭിനയിച്ചില്ല. സത്യമുള്ള മനുഷ്യനായിരുന്നു. നേരുള്ള രാഷ്ട്രീയമായിരുന്നു. സ്നേഹമുള്ള ആൾ. ഒപ്പമുള്ള മനുഷ്യരിൽ, പ്രിയമുള്ള മനുഷ്യരിൽ സുരക്ഷിതത്വം നിറയ്ക്കുന്ന മാന്ത്രികത ഒരിക്കലും കൈമോശം വരാതെ സൂക്ഷിച്ചു.\nഒട്ടും മുടന്തില്ലാത്ത ജീവിതമായിരുന്നു. മുടന്തില്ലാത്ത സ്നേഹമായിരുന്നു.ചാനൽ ചർച്ചകളിൽ, ത്രസിപ്പിക്കുന്ന പ്രസംഗ സദസ്സുകളിൽ ഒന്നും ഈ മനുഷ്യൻ ഉണ്ടായിരുന്നില്ല. എന്നിട്ടും എത്ര ആയിരം മനുഷ്യർക്ക് പ്രിയപ്പെട്ടവനായി. ‘ ഉജ്ജ്വല സംഘാടകൻ ‘ എന്ന് പാർട്ടിയും സാംസ്കാരിക പ്രവർത്തകരും സാക്ഷ്യം പറഞ്ഞു. ലൈം ലൈറ്റിൽ സഖാവ് പി ബിജു ഒരിക്കലും ഉണ്ടായിരുന്നില്ല. പക്ഷേ, സഖാക്കളുടെയും അടുത്തിടപഴകിയ ഓരോ മനുഷ്യൻ്റെയും ഹൃദയത്തിൽ എന്നും ഈയൊരാൾ തെളിഞ്ഞു നിന്നു. ജനകീയത എന്നാൽ മാധ്യമ ദൃശ്യതയോ ആൾകൂട്ടത്തെ ഇളക്കി മറിക്കാനുള്ള പ്രസംഗ പടവമോ മാത്രമല്ല എന്ന് സഖാവ് പി ബിജു കേരളത്തെ പഠിപ്പിച്ചു.\nപ്രിയ സഖാവേ,നഗരത്തിൽ എത്തിയ ആദ്യ കാലത്ത്, നിങ്ങൾ പേര് വിളിച്ചു സംസാരിച്ചപ്പോൾ എനിക്ക് തോന്നിയ സന്തോഷവും അഭിമാനവും ഇപ്പോഴും എൻ്റെ കൂടെ നടപ്പുണ്ട്. അതൊരിക്കലും എന്നെ ഉപേക്ഷിച്ചു പോകില്ല എന്നെനിക്ക് അറിയാം. പോവുകയും വേണ്ട.നിങ്ങൾക്ക് വയ്യ എന്നറിഞ്ഞപ്പോൾ കരഞ്ഞു പോയ മനുഷ്യരെ, ഇന്നലെയും മിനഞ്ഞാന്നും മുഴുക്കെ , നിങ്ങൾ മരിച്ചു പോകാതെ ഇരിക്കാൻ പ്രാർഥിച്ച മനുഷ്യരെ എനിക്കറിയാം.\nഇന്ന്, കേരളത്തിലെ കരുത്തരായ ഇടത് രാഷ്ട്രീയ നേതാക്കൾ പോലും നിങ്ങളുടെ ഓർമ്മകളിൽ വിതുമ്പി നനയും. എസ് എഫ് ഐ കാർ മുതൽ മുതിർന്ന പാർട്ടി നേതാക്കൾ വരെ നിങ്ങൾ ഒരാളുടെ ഓർമ്മകളിൽ ഉലഞ്ഞു മുറിയും.സംഘടനയ്ക്കും കേരള രാഷ്ട്രീയത്തിനും ഈ മരണം നികത്താനാവാത്ത നഷ്ടമാണ്. ഒരു കാലിന് ചെറിയ മുടന്തുണ്ടായിരുന്നു. സ്നേഹവും രാഷ്ട്രീയവും നിലപാടുകളും ഒരിക്കലും മുടന്തിയിട്ടില്ല. ഓർമ്മകളും.. അഭിവാദ്യങ്ങൾ സഖാവേ.\nPrevious articleജീവനുള്ള മൃഗങ്ങളുടെ കയറ്റുമതി സൃഷ്ടിക്കുന്ന പരിസ്ഥിതികാഘാതങ്ങൾ\nNext article80% പോക്സോ കേസുകളിലും പീഡക സ്ഥാനത്തുള്ളത് ബന്ധുക്കളോ കുടുംബ സുഹൃത്തുക്കളോ ആണ്


emalayalee.com - ഫാ. കോശി അയ്യനേത്ത് (59) നിര്യാതനായി\nഫാ. കോശി അയ്യനേത്ത് (59) നിര്യാതനായി\nതിരുവനന്തപുരം: മലങ്കര കത്തോലിക്കാ സഭ തിരുവനന്തപുരം മേജര് അതിരൂപതാംഗമായ ഫാ. കോശി അയ്യനേത്ത് (59) നിര്യാതനായി. സംസ്കാരം ചൊവ്വാഴ്ച പത്തിനു പത്തനംതിട്ട വടക്കുപുറം തിരുഹൃദയ മലങ്കര കത്തോലിക്കാ പള്ളി യില്.\nപഴകുളം, നൂറനാട്, മഞ്ഞക്കാല, ഇടമണ്, കുളത്തൂപ്പുഴ, തൊടുവക്കാട്,കാരേറ്റ്, തുടങ്ങിയ ഇടവകകളില് വികാരിയായിരുന്നു. മൃതദേഹം നാളെ വൈകുന്നേരം അഞ്ചുമുതല് വടക്ക് പുറത്തുള്ള ഭവനത്തില് പൊതുദര്‍ശനത്തിനുവയ്ക്കും.


തിങ്കള്, 23 നവം‌ബര് 2020 (18:33 IST)\nസംസ്ഥാനത്ത് 32 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 6, തിരുവനന്തപുരം, തൃശൂര്5വീതം, കണ്ണൂര് 4, കോഴിക്കോട് 3, പത്തനംതിട്ട, ഇടുക്കി മലപ്പുറം2വീതം, കൊല്ലം, പാലക്കാട്, വയനാട് 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nഅതേസമയം രോഗം സ്ഥിരീകരിച്ച് ചികിത്സയിലായിരുന്ന 5425 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 751, കൊല്ലം 572, പത്തനംതിട്ട 173, ആലപ്പുഴ 252, കോട്ടയം 175, ഇടുക്കി 137, എറണാകുളം 517, തൃശൂര് 674, പാലക്കാട് 583, മലപ്പുറം 527, കോഴിക്കോട് 698, വയനാട് 82, കണ്ണൂര് 187, കാസര്‍ഗോഡ് 97 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 64,166 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 5,00,089 പേര് ഇതുവരെ കോവിഡില് നിന്നും മുക്തി നേടി.


ഭർത്താവും ഭാര്യയും മിനിറ്റു‌കളുടെ വ്യത്യാസത്തിൽ വീട്ടിൽ കുഴഞ്ഞുവീണ് മരിച്ചു : Deepika.com Nattu Visesham\nFriday, October 22, 2021 10:22 PM IST\nകൂത്തുപറമ്പ്: ഭർത്താവും ഭാര്യയും മിനിറ്റുകളുടെ വ്യത്യാസത്തിൽ വീട്ടിൽ കുഴഞ്ഞുവീണ് മരിച്ചു. ചുണ്ടങ്ങാപ്പൊയിൽ എടയിൽപീടിക കരിപ്പാൽ വീട്ടിൽ കൊഴുക്ക രാമകൃഷ്ണൻ (80), ഭാര്യ കല്ലി വസന്ത (71) എന്നിവരാണ് ഇന്നലെ ഉച്ചകഴിഞ്ഞ് രണ്ടോടെ മരിച്ചത്.\nവീടിന്‍റെ ബാത്ത്‌റൂമിൽ വസന്ത കുഴഞ്ഞു വീഴുകയായിരുന്നു. ഇവരെ എഴുന്നേൽപ്പിക്കാനുള്ള ശ്രമത്തിനിടെ രാമകൃഷ്ണനും കുഴഞ്ഞുവീണ് മരിക്കുകയായിരുന്നു. വ്യോമസേനയിൽനിന്നു വിരമിച്ചശേഷം കാനറ ബാങ്കിൽ ഉദ്യോഗസ്ഥനായിരുന്നു രാമകൃഷ്ണൻ.\nമക്കൾ: സിന്ധു, പ്രവീൺ (കരിപ്പാൽ ട്രേഡേഴ്‌സ് പൊന്ന്യം റോഡ്, കതിരൂർ). മരുമക്കൾ: എം.സി. സഞ്ജീവ് കുമാർ (അധ്യാപകൻ, മൂലക്കടവ് ഗവ. എൽപി സ്‌കൂൾ), ശുഭ (ചെറുകുന്ന്). രാമകൃഷ്ണന്‍റെ സഹോദരി: വിജയലക്ഷ്മി (ഗോവ). വസന്തയുടെ സഹോദരി: ശാന്ത. സംസ്‌കാരം ഇന്നു രണ്ടിന് വീട്ടുവളപ്പിൽ.


idaneram: ശ്രീബുദ്ധന് - പി കെ കുമാരന്\n2017, നവംബർ 8, ബുധനാഴ്‌ച\n* സ്വയം രക്ഷകനാവുക\n* യുക്തിയില് അഭയം തേടുക\n* സത്യത്തില് ശരണം പ്രാപിക്കുക\n1956 ഒക്‌ടോബര് 14-ന് ലക്ഷകണക്കായ അനുയായികളുമായി ബുദ്ധമതം സ്വീകരിച്ചപ്പോള് ഡോ.ബി.ആര്.അംബേ്ദകര് ചരിത്രപരമായ തന്റെ ദൗത്യം നിര്‍വഹിക്കുകയായിരുന്നു. രണ്ടു കടമകളുടെ പൂര്‍ത്തീകരണമായിരുന്നു അത്. വൈദിക സംസ്‌കാരത്തിന്റെ ഭികരമായ അടിമത്തത്തില് നിന്നും മനുഷ്യത്വത്തിന്റേയും, മുല്യാധിഷ്ഠിത ജനാധിപത്യത്തിന്റേയും ധര്‍മ്മപഥത്തിലേക്ക് ഇന്ത്യയെ കൈപിടിച്ച് ഉയര്‍ത്തുക എന്നതായിരുന്നു ഒന്നാമത്തേതെങ്കില്, ആയിരത്തി ഇരുനുറലധികം വര്‍ഷങ്ങള്‍ക്കുമുമ്പ് നാടുകടത്തപ്പെട്ട ഇന്ത്യയുടെ മഹാനായ പുത്രനെ-ഏഷ്യയുടെ വെളിച്ചമായ ഭഗവാന് ശ്രീബുദ്ധനെ-സ്വന്തം മണ്ണിലേക്ക് തിരിച്ചുകൊണ്ടുവരികയെന്ന മഹത്തായ സംരംഭത്തിന്റെ പ്രോത്ഘാടനം നിര്‍വ്വഹിക്കുകയായിരുന്നു മറ്റൊന്ന്.\nലോകചരിത്രത്തില് സമാനതയില്ലാത്ത പീഢാനുഭവങ്ങളുടെ സാഗരമായിരുന്നു ഇന്ത്യ. അതു സ്വന്തം ജീവിതത്തില് തൊട്ടറിഞ്ഞ വക്തിയാണു ഡോ. ബി. ആര്. അംബേദ്കര്. എന്നാല് തനിക്ക് നേരിടേണ്ടി വന്ന പീഢനങ്ങള് ഒറ്റപ്പെട്ടതോ തനിക്ക് മാത്രം അനുഭവിക്കേണ്ടി വന്നിട്ടുള്ളതോ അല്ലെന്നു അദ്ദേഹം മനസ്സിലാക്കി. തൊട്ടുകൂടാ ത്തവരെന്നും തീണ്ടികൂടാത്തവരെന്നും കല്പിച്ചുമാറ്റി നിര്‍ത്തപ്പെട്ട ഓരോ വ്യക്തികളും അനുഭവിക്കുന്ന അവമാനീയമായ അവസ്ഥയാണിതെന്നു തിരിച്ചറിഞ്ഞു. സാമുഹ്യമായി സമസ്ത മണ്ഡലങ്ങളില് നിന്നും ആട്ടിയോടിക്കപ്പെട്ട ഒരു സമുഹത്തെ അദ്ദേഹം കണ്ടു. അവര്‍ക്ക് ആഹാരമില്ലായിരുന്നു. തലചായ്ക്കാന് ഇടമില്ലായിരുന്നു. മതിയായ വസ്തുവുമില്ലായിരുന്നു. എല്ലാവിധ ചൂഷണങ്ങള്‍ക്കും വിധേയമായിരുന്നു ഇവര്. അന്ത:സ്സായി ജീവിക്കാന് പോലും സാധിക്കാത്ത പട്ടിണിപ്പാവങ്ങളായിരുന്നു. അദ്ദേഹത്തിന്റെ അനുഭവങ്ങളാകട്ടെ ദാരിദ്ര്യത്തിന്റേയും കഷ്ടപ്പാടുകളുടേയും, നിരന്തരമായ അവഗണനയുടെയുമായിരുന്നു. ഇതെല്ലാം വിധിയായി കരുതി ശാപവാക്കുകള് ഉരുവിട്ടു സമാധാനിക്കുന്ന ജനകോടികളുടെ കണ്ണുതുറപ്പിക്കാനുള്ള ദൗത്യനിര്‍വ്വഹണം കുടിയായിരുന്നു ബുദ്ധമത സ്വീകരണം. അതിലുടെ ഇന്ത്യന് ചരിത്ര യാഥാര്‍ത്ഥ്യത്തെ പൊളിച്ചെഴുതുക കുടിയാണ് അദ്ദേഹം ചെയ്തത്.\nഒരു പ്രത്യേകവിഭാഗം ജനത എല്ലാവിധ ചുഷണങ്ങള്‍ക്കും എന്തുകൊണ്ട് വിധേയമാകുന്നു എന്ന് അദ്ദേഹം ചെറുപ്രായത്തില് തന്നെ ചിന്തിച്ചിരുന്നു. അതിനുത്തരം കണ്ടെത്താന് വളരെയധികം കഷ്ടപ്പെടേണ്ടി വന്നു. ഈ അനീതിക്കും അസമത്വത്തിനും ഏകകാരണം ഇന്ത്യയില് നിലനില്‍ക്കുന്ന ഹിന്ദുമതമാണ് എന്നദ്ദേഹം തിരിച്ചറിഞ്ഞു.\nഹിന്ദു മതം എന്നത് ഒരു മതം എന്ന പേരില് വിളിക്കപ്പെടാന് തന്നെ അര്‍ഹമല്ല. മറിച്ച് അത് അസമത്വങ്ങളെ സൃഷ്ടിക്കുന്ന അനീതി നിറഞ്ഞ സമുഹവ്യവസ്ഥ യാണ്.ഈ വ്യവസ്ഥ ഒരു വിഭാഗം ജനതയെ മാനസികമായി വികസിക്കുവാന് അനുവദിക്കുന്നില്ല. അധ:സ്ഥിതാവസ്ഥയില് ബഹുഭുരിപക്ഷത്തെ അടക്കിനിര്‍ത്തു കയും അവരുടെ അത്യുത്സാഹത്തെ അടിച്ചമര്‍ത്തുകയും ചെയ്യുന്നു. അതുകൊണ്ട് തന്നെ അധ:സ്ഥിതരായ ഈ ജനത ഹിന്ദുമതത്തില് തുടരുന്നിടത്തോളം കാലം അവര്‍ക്ക് യാതൊരുവിധ ഉയര്‍ച്ചയോ അന്തസ്സോ ഉണ്ടായിരിക്കുകയില്ലായെന്ന് അദ്ദേഹം മനസ്സിലാക്കി. അദ്ദേഹം പറയുന്നു; ഹിന്ദുമതവും അതിന്റെ സാമുഹ്യക്രമവും നമ്മെ നശിപ്പിച്ചിരിക്കുന്നു. എന്നാല് ഇവിടെകൊണ്ടവസാനിക്കുന്നില്ല. ഇത് ഹിന്ദുമതത്തേയും കുടാതെ ഇന്ത്യയെത്തന്നെയും നശിപ്പിക്കും. അതുകൊണ്ട് ഹിന്ദുമതത്തില് തുടരുകയില്ലാ എന്ന് അദ്ദേഹം തീരുമാനിച്ചു. ഹിന്ദുവായി ജനിക്കേണ്ടി വന്നെങ്കിലും ഒരു ഹിന്ദുവായി മരിക്കുകയില്ലായെന്ന് അദ്ദേഹം ശപഥം ചെയ്തു. ഈ ശപഥമെടുത്തതുമുതല് മനുഷ്യത്വം ഉയര്‍ത്തിപ്പിടിക്കുന്നത് ഏതു മതമാണെന്ന് അന്വേഷിച്ചു തുടങ്ങി.\nഅദ്ദേഹത്തിന്റെ തീരുമാനങ്ങള് അറിഞ്ഞു മുസ്ലീം, ക്രിസ്ത്യന്, സിക്ക് പ്രമാണികര് അവരുടെ മതങ്ങളിലേക്ക് സ്വാഗതം ചെയ്യുകയുണ്ടായി. അദ്ദേഹത്തെ സംബന്ധി ച്ചിടത്തോളം മതമെന്നത് മനുഷ്യന്റെ ചിന്താശക്തിയെ നശിപ്പിക്കുന്ന കറുപ്പായി ത്തിരുന്നതോ പരാന്നഭോജിയോ, ആയിരിക്കരുത്. അദ്ദേഹം അഭിപ്രായപ്പെടുന്നത് മനുഷ്യന് അന്നം കൊണ്ടു ജീവിക്കുന്ന ഒരു ഭൗതികജീവി മാത്രമല്ല. അവന്റെ ചിന്തകളെ വിശപ്പിനെകുടി തൃപ്തിപ്പെടുത്തുന്ന ആഹാരവും അത്യാവശ്യമാണ്. മതം മനുഷ്യന് പ്രതീക്ഷകളെ സമ്മാനിക്കുന്നതും, കര്‍മ്മോത്സുകമാകുന്നതുമാകണം.\nധാര്‍മ്മിക പ്രചോദിതവും സമുഹത്തെ മൊത്തമായി നിയന്ത്രിക്കാന് കഴിവുള്ള ആദര്‍ശങ്ങള് നിറഞ്ഞവയുമാകണം. മതം അത് സ്വാതന്ത്ര്യം, സമത്വം, സാഹോദര്യം, എന്നീ അടിസ്ഥാന ജനാധിപത്യമുല്യങ്ങള് ഉള്‍ക്കൊള്ളുന്നവയുമാകണം. ഏറ്റവും പ്രധാനപ്പെട്ട സംഗതി ഇതു മനുഷ്യന്റെ മാനസികവും ഭൗതികവുമായ മുല്യങ്ങളേയും അന്തസ്സിനേയും (ആത്മാഭിമാനം) സമ്പന്നമാക്കുന്നതാകണം. ഈ വസ്തുതകളെ സമ്പന്നമാക്കുന്ന മതം ബുദ്ധമതമാണ് എന്നദ്ദേഹം വിലയിരുത്തി. അതുപോലെ തന്നെ ഉന്മുലനത്തിന്റേതായ വഴികളെ നിരാകരിച്ചുകൊണ്ട് സമാധാനത്തിന്റെ നേര്‍രേഖയിലുടെ സഞ്ചരിക്കുന്ന ആശയങ്ങളാണ് പീഡിത ജനതയ്ക്കാവശ്യം. ദു:ഖാര്‍ത്തരായ മനുഷ്യര്‍ക്ക് കരുണയും അനുകമ്പയും അത്യാവശ്യമാണ്. ഇതെല്ലാം ബുദ്ധമതത്തില് അദ്ദേഹത്തിനു കണ്ടെത്താന് കഴിഞ്ഞു. ശത്രുവിനെപ്പോലും സ്‌നേഹം കൊണ്ടു കിഴ്‌പ്പെടുത്തണം എന്ന ആശയമാണല്ലോ ബുദ്ധമതത്തിനുള്ളത്. തികച്ചും മനുഷ്യസ്‌നേഹിയായ ഡോ.ബി.ആര്. അംബേദ്കറെ ഇതെല്ലാം ആഴത്തില് സ്പര്‍ശിച്ചു.\nബുദ്ധമത ഗ്രന്ഥങ്ങളിലൂടെയുള്ള പരന്നവായനയിലൂടെ വിവിധ പണ്ഡിതന്മാരുമായുള്ള ചര്‍ച്ചകളിലുടേയും അതു വിപുലീകരിക്കപ്പെട്ടു. ഇറ്റാലിയന് ബുദ്ധിസ്റ്റായിരുന്ന മെന്‍ലോക്‌നാഥുമായി ചര്‍ച്ച ചെയ്യാനും അദ്ദേഹത്തിന്റെ പ്രഭാഷണങ്ങള് കേള്‍ക്കാനും അവസരം ഉണ്ടായത് അദ്ദേഹത്തില് കുടുതല് സ്വാധീനം ചെലുത്തി. കുടാതെ ബുദ്ധമതപണ്ഡിതരായ രാഹുല് സാം കൃത്യായന്, ജഗദീഷ് കശ്യപ്, ആര്യ വത്സ മുതലായവരും മറ്റ് ബുദ്ധ സന്യാസികളുമായുണ്ടായ നിരന്തര സമ്പര്‍ക്ക ത്തിലുടേയും തന്റെ അറിവ് വര്‍ദ്ധിപ്പിച്ചു. ഈയൊരു നിരന്തര അന്വേഷണത്തിന്റെ പരിണാമമായിരുന്നു ബുദ്ധമത സ്വീകരണം\nഒരു പക്ഷേ തന്റെ ജന്മം തന്നെ ബുദ്ധമതത്തെ ഇന്ത്യയില് വീണ്ടെടുക്കുവാന് നിയോഗിക്കപ്പെട്ട ഒരു കര്‍മ്മയോഗിയുടെതെന്നു വിലയിരുത്തപ്പെടാവുന്ന തരത്തില് യഥാര്‍ത്ഥ ബുദ്ധധര്‍മ്മത്തെ അദ്ദേഹം ലോകത്തിനുമുമ്പില് അവതരിപ്പിക്കുന്നുണ്ട്. അദ്ദേഹത്തിന്റെ കാഴ്ചപ്പാടില് ഇത് കേവലം ഒരു മതമല്ല. അതുസാമുഹിക സിദ്ധാന്തമാണ്. ബുദ്ധന്റെ സിദ്ധാന്തങ്ങള് തികച്ചും പ്രായോഗികവും മനുഷ്യത്വപരവും അനുഭവഭേദ്യവും യുക്തി ഭദ്രവുമാണ്. ഇത് അഹിംസാ സിദ്ധാന്തം മാത്രമല്ല, ബുദ്ധമതം പഠിപ്പിക്കുന്നത്, സാമുഹ്യസ്വാതന്ത്ര്യം, ബൗദ്ധിക സ്വാതന്ത്ര്യം, സാമ്പത്തിക സ്വാതന്ത്ര്യം, രാഷ്ട്രീയ സ്വാതന്ത്ര്യം ഇവയാണ്. ബുദ്ധമതം ആധുനികമാണ്. അദ്ദേഹം സാമുഹ്യജീവിതത്തെയാണ് പ്രതിപാദിക്കുന്നത്. മരണാന്തര ജീവിതത്തേയല്ല, മറിച്ചു ഭുമിയിലുള്ള ഈ ജീവിതത്തെ ധന്യമാക്കാനാണ് ബുദ്ധന് പഠിപ്പിക്കുന്നത്. മാനവദു:ഖത്തിന്റേയും കഷ്ടപ്പാടുകളുടേയും ഉറവിടം അന്വേഷിക്കുന്ന ബുദ്ധമതം, ദൈവിക പരികല്പനകളില് മനുഷ്യനെ തളച്ചിടുന്നില്ല. ബുദ്ധന് ആത്മാവിലോ, സ്വര്‍ഗത്തിലോ പുനര്‍ജന്മത്തിലോ വിശ്വസിക്കുന്നില്ല. ആധുനിക ശാസ്ത്രം പ്രതിപാദിക്കുന്നതുപോലെ മാറ്റത്തിനുവിധേയമാകാത്തതായി ഒന്നുമില്ലായെന്നു ബുദ്ധന് കണ്ടെത്തുന്നുണ്ട്.\nബുദ്ധന് ഉപദേശിക്കുന്ന കര്‍മ്മസിദ്ധാന്തം ഹിന്ദു മതത്തിന്റേതല്ല. ബുദ്ധന്റെ അംഹിസാ സിദ്ധാന്തം ഒന്നിനേയും കൊല്ലരുത് എന്നതല്ല.ഒരു ഭരണക്രമത്തിന്റെ സമ്പുര്‍ണ്ണമാര്‍ഗ്ഗമല്ല അഹിംസ മറിച്ച് അതൊരു ആദര്‍ശമായി ഉയര്‍ത്തിപ്പിടിക്കാന് കഴിയണം. ആധുനികമായ സാമുഹ്യവ്യവസ്ഥിതികളുമായി ബുദ്ധമതത്തെ ചേര്‍ത്തുവായിക്കാന് അംബേദ്കര് ശ്രമിക്കുന്നുണ്ട്. അതായത് ബുദ്ധന് പറയുന്ന ദു:ഖം എന്നത് ഇന്നത്തെ ദാരിദ്ര്യം, അടിമത്വം, അസമത്വം, ചുഷണം എന്നീ പദങ്ങള്‍ക്ക് തുല്യമാണ്. ഇത്തരം കഷ്ടപ്പാടുകളില് നിന്നുമുള്ള മോചനമാണ് നിര്‍വ്വാണം എന്നതുകൊണ്ട് അര്‍ത്ഥമാക്കുന്നത്. അതുപോലെ തന്നെ ഉയര്‍ന്നവരെന്നോ താഴ്ന്നവരെന്നോ ഉള്ള ഭേദചിന്തയോ വര്‍ണ്ണവിവേചനമോ ബുദ്ധമതത്തിലില്ല. വിശ്വസാഹോദര്യത്തിന്റേയും, സമത്വത്തിന്റേയും ആദര്‍ശങ്ങളാണ് ഇവിടെ. ഭൂമിയില് മനുഷ്യന്റെ അസ്തിത്വത്തെ അംഗീകരിക്കുകയും അമാനുഷികതയെ നിരാകരിക്കുകയും ചെയ്യുന്നു. എല്ലാ മനുഷ്യരേയും അത്യന്തികമായി സര്‍വ്വവിധമായ അസമത്വത്തില് നിന്നുമുള്ള മോചനവും, സമാധാനവും, ഐശ്വര്യവും നേടുകയെ ന്നതാണ് എന്ന് പ്രഖ്യാപിക്കുന്നു. നിര്‍വ്വാണം പ്രാപിക്കുകയെന്നത് ഇവയൊക്കെയാണ്. ഒരു വ്യക്തിയെ നിര്‍ണ്ണയിക്കുന്നത് ജന്മത്തെയല്ല, മറിച്ച് കര്‍മ്മത്തെ അടിസ്ഥാന മാക്കിയാകണം. ബുദ്ധമതത്തില് വിവേചനരഹിതമായി എല്ലാവര്‍ക്കുമായി അതിന്റെ വാതായനം തുറന്നിടണം. കടലില് ചെന്നുചേരുന്നതോടെ വിവിധ നദികളുടെ അസ്തിത്വം ഇല്ലാതാകുന്നതുപോലെ ബുദ്ധമതത്തിലെത്തിച്ചേരുന്ന മനുഷ്യര് അവരുടെ വ്യതിരിക്തതയും ഉച്ചനീചത്വവും ഇല്ലാതായി ഒന്നായിത്തീരുന്നു.\nജീവിക്കുന്നു എങ്കില് ആത്മാഭിമാനത്തോടെ ജീവിക്കുക\nമനുഷ്യ ജീവിതം നിരന്തരമായ സമരമാണ്. ആത്മാഭിമാനത്തോടെ ജീവിക്കുക എന്നതാണ് അതിന്റെ ആത്യന്തിക ലക്ഷ്യം. അംബേദ്കറുടെ വാക്കുകളില് പറഞ്ഞാല്, മനുഷ്യനെ സംബന്ധിച്ചിടത്തോളം സമരം ചെയ്യുക എന്നത് അഭിമാനകരമായ ജീവിതം നയിക്കാനുള്ള അവന്റെ ജന്മാവകാശമാണ്. ഈ ലക്ഷ്യം നേടുന്നതിന് നാം സര്‍വ്വാത്മനാ ആത്മത്യാഗം ചെയ്യുവാന് തയ്യാറാവുക. മാനുഷികമായ അന്തസ്സ് നേടാനുള്ള സമരം ചെയ്യുകയാണു നാം ചെയ്യുന്നത്. കഴിവതും സമ്പുര്‍ണ്ണവും സംതൃപ്തവുമായ നമ്മുടെ ജീവിതാവസ്ഥക്കായി ഉള്ളതാണ്. ഈ സമരം. നമ്മുടെ മനസ്സിനെ വിദ്യാഭ്യാസം ചെയ്യിക്കാനും പുരോഗമിപ്പിക്കുവാനുമുള്ള സമരം തുടങ്ങിക്കഴിഞ്ഞു. (ബുദ്ധമത സ്വീകരണത്തോടനുബന്ധിച്ചുള്ള പ്രസംഗം). ഈയൊരു ലക്ഷ്യം ബുദ്ധമതം വിഭാവനം ചെയ്യുന്നുണ്ടു എന്ന് അംബേദ്കര് ഉറപ്പിക്കുന്നു. ഒരുവനാവശ്യം ആത്മവിശ്വാസം, ധൈര്യം, അഭിവ്യദ്ധിപ്പെടാനുള്ള ഇച്ഛാശക്തി എന്നിവ ആവശ്യമാണ്. ഈ വസ്തുതകള് പ്രദാനം ചെയ്യുന്ന സമഗ്രമായ മതമാണ് ബുദ്ധമതം. അത് മാനവികമാണ്.\nശ്രീബുദ്ധന് ജനാധിപത്യത്തിന്റെ പ്രകാശഗോപുരം\nആധുനിക ജനാധിപത്യ ചിന്തകളുടെ പ്രകാശം ബുദ്ധനില് നിന്നും ഉത്ഭവിക്കുന്നു എന്നു പറഞ്ഞാല് അതിശയിക്കേണ്ടതില്ല. അനവധി ലോകചിന്തകന്മാരേയും രാഷ്ട്രീയ ആശയഗതികളേയും പരിചയപ്പെട്ടിട്ടുള്ള ഡോ.അംബേദ്കര് ഇന്ത്യന് രാഷ്ട്രീയ മണ്ഡലത്തിലേക്കും, സാമുഹ്യമണ്ഡലത്തിലേക്കും ബുദ്ധമതത്തെ പരിചയപ്പെടു ത്തുവാന് വളരെ സാഹസികമായി ഉദ്യമിക്കുന്നു. കാരണം, ബുദ്ധമതത്തിന്റെ ആശയം പ്രായോഗികമായി നിലകൊള്ളുന്നത് ഒരുവന്റെ രാഷ്ട്രീയസാമുഹിക സാമ്പത്തിക സ്വാതന്ത്ര്യത്തെ അടിസ്ഥാനപ്പെടുത്തിയാണ്. സ്വാതന്ത്ര്യം, സമത്വം, സാഹോദര്യം എന്നീ ജനാധിപത്യ ചിന്തയുടെ പ്രവാചകനായിരുന്നു അംബേദ്കര്. മാനവികതയുടെ ഈയൊരു സമഗ്രത ബുദ്ധനില് മാത്രമാണ് കാണാന് കഴിഞ്ഞത്. ബുദ്ധമതം സ്ത്രീസ്വാതന്ത്ര്യത്തെ അംഗീകരിക്കുന്നു. ഇത് തികച്ചും മറ്റൊരു സവിശേഷതയാണ്. പുരുഷന്മാരോടൊപ്പം സ്തീകള്‍ക്ക് തുല്യത പ്രഖ്യാപിക്കുന്നു. മറ്റിതരമതത്തിലില്ലാത്ത അതിമഹത്തായ പദവിയാണ് ഇവിടെ സ്ത്രീകള്‍ക്ക് അനുഭവിക്കാന് കഴിയുന്നത്. അംബേദ്കറെ സംബന്ധിച്ചിടത്തോളം സ്വര്‍ഗ്ഗരാജ്യലബ്ധിക്കുള്ള വഴിയല്ല മതം. മറിച്ച് ഒരു സമുഹത്തെ അഥവാ ഒരു ജനതയെ കുട്ടായും ധാര്‍മ്മിക പ്രചോദിതമായ സാഹോദര്യത്തിന്റേയും, സ്വാതന്ത്യത്തിന്റേയും, സമത്വത്തിന്റേയും നവലോകം സൃഷ്ടിക്കുന്ന ജനാധിപത്യമാതൃകയാണ്. അദ്ദേഹത്തിന്റെ വിശ്വാസത്തില് ഈയൊരു നവലോകസൃഷ്ടിക്ക് പ്രത്യേകിച്ച് ആത്മീയ ഭീകരത നടമാടുന്ന മതാത്മകഭിന്നിപ്പിന്റേയും അസമത്വത്തിന്റേയും തത്വശാസ്ത്രം വിളംബരം ചെയ്യുന്ന ഇന്ത്യന് സാമുഹ്യവ്യവസ്ഥയില് ബുദ്ധമതം ഒരു രക്ഷാമാര്‍ഗ്ഗമാണ്. അതുകൊണ്ടു തന്നെ ജീര്‍ണ്ണമായ ഒരു സാമൂഹ്യപശ്ചാത്തലത്തിന്റെ ഇരയാക്കപ്പെട്ട ഡോ. അംബേദ്കര് തന്റെ ബുദ്ധമത സ്വീകരണത്തെക്കുറിച്ച് 1956-മെയില് ബ്രീട്ടീഷ് ബ്രോഡ്കാസ്റ്റിംഗ് കോര്‍പ്പറേഷനുള്ള റേഡിയോ പ്രഭാഷണത്തില് ഇങ്ങനെ പറഞ്ഞു. മറ്റൊരു മതവും നല്‍കാത്ത മുന്നു തത്വങ്ങള് ഒരുമിച്ചു പ്രദാനം ചെയ്യുന്നു എന്നതുകൊണ്ടാണ് ഞാന് ബുദ്ധമതം കുടുതല് ഇഷ്ടപ്പെടുന്നത്. ബുദ്ധമതം പ്രജ്ഞ (അന്ധവിശ്വാസത്തിനും പ്രകൃത്യാധീത ശക്തികള്‍ക്കും എതിരായ അവബോധം) കരുണ (സ്‌നേഹം), സമത (സമത്വം) എന്നിവ പഠിപ്പിക്കുന്നു. നന്മ നിറഞ്ഞതും സന്തുഷ്ടവുമായ ജീവിതം നയിക്കുന്നതിന് മനുഷ്യനിതാണാവശ്യം, ഈശ്വരനോ ആത്മാവിനോ സമുഹത്തെ രക്ഷിക്കാനാവില്ല. (ഡോ: അംബേദ്കര് ജീവിതവും ദര്‍ശനവും - പേജ് 531. അഡ്വ. പി.കെ.രാജന് (വിവ:) ഈയൊരു കണ്ടെത്തല് അദ്ദേഹത്തെ ബുദ്ധമത്തതില് കൊണ്ടെത്തിച്ചു എന്നത് സ്വാഭാവികം മാത്രം. കൂടാതെ ഇന്ത്യന് ജനാധിപത്യ വിപ്ലവത്തിന് തന്റെ മഹത്തായ ദൗത്യനിര്‍വ്വഹണവും, ലോക സമാധാനത്തിനുള്ള അദ്ദേഹത്തിന്റെ പ്രഖ്യാപിതമായ സന്ദേശവും ആയിരുന്നു ബുദ്ധമത സ്വീകരണം.\nപി കെ കുമാരന്\nat നവംബർ 08, 2017\nLabels: ചരണാസ്വാസ്ഥ്യം, ബുദ്ധ


പൊറിഞ്ചു മറിയം ജോസിലെ മനോഹരമായ ഗാനം കാണാം - Moviesmatinee\nപൊറിഞ്ചു മറിയം ജോസിലെ മനോഹരമായ ഗാനം കാണാം\nജോഷി സംവിധാനം ചെയ്ത് പ്രദർശനത്തിനെത്തിയ ആക്ഷൻ ത്രില്ലർ ചലച്ചിത്രമാണ് പൊറിഞ്ചു മറിയം ജോസ്. ജോജു ജോർജ്, ചെമ്പൻ വിനോദ് ജോസ്, നൈല ഉഷ എന്നിവർ പ്രധാനവേഷങ്ങളിൽ അഭിനയിച്ചിരിക്ക്കുന്ന്്നു\nജോഷി എന്ന മാസ്റ്റർ ക്രാഫ്റ്റ്‌സ്മാൻ പുതുതലമുറ അഭിനേതാക്കളെ പ്രധാന കഥാപാത്രങ്ങളാക്കി സംവിധാനം ചെയ്തു എന്ന പ്രത്യേകത അർഹിക്കുന്ന ചിത്രമെന്ന നിലയിൽ ചിത്രം പ്രേക്ഷക ശ്രദ്ധ ആകർഷിക്കുന്നു.\nജേക്സ് ബിജോയ് ഈ ചിത്രത്തിന്റെ സംഗീതവും പശ്ചാത്തലസംഗീതവും നിർവഹിച്ചു.\nതൃശൂരാണ് കഥാപശ്ചാത്തലം. സ്ഥലത്തെ പ്രധാന പലിശക്കാരൻ ആലപ്പാട്ട് വർഗീസിൻറെ മകളാണ് മറിയം. സാമൂഹികമായി താഴേത്തട്ടിലുള്ള കുടുംബങ്ങളിൽ നിന്ന് വരുന്നവരാണ് പൊറിഞ്ചുവും ജോസും. പക്ഷേ അത്തരത്തിലുള്ള വേർതിരിവുകൾ തങ്ങൾക്കിടയിലുള്ള സൗഹൃദത്തിൽ കാണാത്തവരാണ് മൂവരും. എന്നാൽ സൗഹൃദത്തിൽ ഒതുങ്ങിനിൽക്കാത്തതാണ് പൊറിഞ്ചുവിന് മറിയത്തോടും തിരിച്ചുമുള്ള ആഭിമുഖ്യം. സ്കൂൾ കാലത്ത് ഇരുവർക്കുമിടയിൽ തളിരിടുന്ന കൗമാര പ്രണയം മുതിരുംതോറും വളരുകയാണ്. സിനിമയുടെ ആമുഖം പോലെ വരുന്ന 1965 പിന്നിട്ട് 1985ൽ എത്തുമ്പോൾ ടൈറ്റിൽ കഥാപാത്രങ്ങൾ അവരുടേതായ വേറിട്ട വ്യക്തിത്വങ്ങൾ ആർജ്ജിക്കുന്നുണ്ട്. പൊറിഞ്ചുവിനെ കാട്ടാളൻ പൊറിഞ്ചുവെന്ന് നാട്ടുകാർ വിളിച്ചുതുടങ്ങിയിട്ടുണ്ട്. അച്ഛൻറെ വേർപാടിന് ശേഷം പലിശയ്ക്ക് പണം കൊടുക്കൽ ഏറ്റെടുത്ത് നടത്തുന്ന മറിയം ആലപ്പാട്ട് മറിയമായിട്ടുണ്ട്. പുത്തൻപള്ളി എന്ന വീട്ടുപേര് പേരിനൊപ്പം ചേർത്ത് നാട്ടുകാർ വിളിക്കുന്ന ജോസ് ജീവിതത്തെ ഗൗരവത്തിലെടുക്കാത്തയാളും അത്യാവശ്യം അടിപിടികൾക്കൊന്നും മടിയില്ലാത്ത ആളുമാണ്. ഇറച്ചിവെട്ടാണ് പൊറിഞ്ചുവിൻറെ തൊഴിൽ. ജോസിനെപ്പോലെ തന്നെ വിശ്വസിക്കുന്നവർക്കൊപ്പം ഉയിരുകൊടുത്ത് നിൽക്കാൻ മടിയില്ലാത്ത പൊറിഞ്ചു നാട്ടിലെ മിക്കവാറും സാധാരണക്കാർക്ക് അതുകൊണ്ടുതന്നെ വേണ്ടപ്പെട്ടവനാണ്. എന്നാൽ മറിയത്തോടുള്ള പ്രണയമാണ് അയാളുടെ ജീവിതത്തെ ഏത് ഘട്ടത്തിലും നിറമുള്ളതാക്കി നിലനിർത്തിപ്പോരുന്നത്.തുടർന്നുള്ള സംഭവ വികാസങ്ങളിലൂടെ ചിത്രം മുമ്പോട്ടു നീങ്ങുന്നു.\nശങ്കർ മഹാദേവന്റെ മനോഹര ശബ്ദത്തിൽ ‘അമ്പിളി’യിലെ ‘നെഞ്ചകമേ’ എന്ന ഗാനത്തിന്റെ ലിറിക് വീഡിയോ പുറത്തിറങ്ങി


പാമ്പാടി ഓര്‍മ്മയില്ലേ? രക്ഷിതാക്കള് ഇങ്ങനെ പറഞ്ഞില്ലായിരുന്നെങ്കില്...\n13 Jan 2017 3:23 AM GMT\nസ്വാശ്രയ കോളേജ് മാനേജ്‌മെന്റിന്റെ നയങ്ങളെ ചോദ്യം ചെയ്താല് വിദ്യര്‍ത്ഥികള്‍ക്ക് ഏല്‍ക്കേണ്ടി വരുന്ന പീഡനം വളരെ വലുതാണ്. പാമ്പാടി നെഹ്‌റു കോളേജില് മാത്രമല്ല, കേരളത്തിലങ്ങോളമിങ്ങോളമുള്ള സ്വാശ്രയ കോളേജുകളില് പലയിടത്തും ഇതു തന്നെയാണ് അവസ്ഥ. എവിടെ സ്വശ്രയമുണ്ടോ അവിടെ പീഡനവുമുണ്ടാകും എന്ന രീതിയിലാണ് വിദ്യാഭ്യാസത്തിന്റെ വളര്‍ച്ച.\nപാമ്പാടി നെഹ്‌റു കോളേജിലെ വിദ്യാര്‍ത്ഥി ജിഷ്ണു ആത്മഹത്യ ചെയ്ത് രണ്ടു ദിവസത്തിനു ശേഷം ഒരു സ്വകാര്യ കോളേജില് നടന്ന സംഭവം ഏവരെയും ഞെട്ടിപ്പിക്കും. പശ്ചിമകൊച്ചിയിലാണ് സംഭവം. കോളേജിലെ കുറച്ചു കുട്ടികള് ചേര്‍ന്ന് ചില അധ്യാപകരെ കളിയാക്കി ട്രോള് ഇറക്കി. ഇത് സോഷ്യല് മീഡിയ വഴി പ്രചരിച്ചു. ട്രോളുണ്ടാക്കിയ വിരുതന്‍മാര് ഐഡന്റിറ്റി മറച്ചുവെക്കാന് മറന്നു. ട്രോളുകള് മാനേജ്‌മെന്റിന്റെ കണ്ണിലുമെത്തി. കോളേജ് അധ്യാപകരും മാനേജ്‌മെന്റും ഇളകി. ട്രോളിയ കുട്ടികളെ അവര് കൈയ്യോടെ പൊക്കി. കോളേജില് തീര്‍ക്കാവുന്ന ചെറിയ പ്രശ്‌നം മാനേജ്‌മെന്റും അധ്യാപകരും ഊതിപ്പെരുപ്പിച്ചു.\nവിവരം തൊട്ടടുത്തുള്ള പോലീസ് സ്‌റ്റേഷനില് അറിയിച്ചു. കുട്ടികള്‍ക്കെതിരെ സൈബര് നിയമപ്രകാരം കേസെടുക്കണമെന്നാവശ്യപ്പെട്ടായിരുന്നു ഇത്. പോലിസിനെ വിളിച്ച ശേഷം രക്ഷിതാക്കളോടും ഉടന് കോളേജിലെത്താന് അധികൃതര് വിളിച്ചറിയിച്ചു. കാര്യം ഫോണിലൂടെ പറയാതിരുന്നതിനാല് ആധിയോടെയാണ് രക്ഷിതാക്കളെത്തിയത്. ഓടിക്കിതച്ചെത്തിയ അവര് ആ കാഴ്ച കണ്ടു ഞെട്ടി. കുറ്റവാളികളെപ്പോലെ തങ്ങളുടെ മക്കളെ പോലീസ് വളഞ്ഞിട്ട് ചോദ്യം ചെയ്യുകയാണ്. കുറ്റം ഏല്‍ക്കാതായതോടെ ഭീഷണിയായി. സ്‌റ്റേഷനില് കൊണ്ടുപോയി മൂന്നാം മുറ പ്രയോഗിക്കുമെന്നായിരുന്നു ഭീഷണി.\nഇങ്ങനെ പീഡിപ്പിക്കാന്, കുട്ടികള് ചെയ്ത കുറ്റമെന്താന്നെന്ന് രക്ഷിതാക്കള് തിരക്കി. കളിയാക്കി ട്രോളുണ്ടാക്കിയ വിവരം പോലീസ് രക്ഷിതാക്കളെ ധരിപ്പിച്ചു. ഇതോടെ, രക്ഷിതാക്കള് പോലീസിനോട് കയര്‍ത്തു. 'പ്രധാനമന്ത്രിക്കും മുഖ്യമന്ത്രിക്കും എതിരെ വരെ ട്രോള് ഇറങ്ങുന്ന ഇക്കാലത്ത് ഇതൊന്നും വലിയ കുറ്റമല്ല. കോളേജില് തീര്‍ക്കേണ്ട ഈ ചെറിയ പ്രശ്‌നത്തിന് പോലീസ് വന്നതു തെറ്റായിപ്പോയി. പോലീസിനെ വിളിച്ചു വരുത്തിയ കോളേജുകാരെ പറഞ്ഞാല് മതിയല്ലോ'. രക്ഷിതാക്കളുടെ ഈ ഡയലോഗ് കേട്ടതോടെ പോലീസിനും കോളേജ് അധികൃതര്‍ക്കും കലികയറി. ഇതോടെ രക്ഷിതാക്കളില് ചിലര് ഒരു കാര്യം ഓര്‍മ്മപ്പെടുത്തി. പാമ്പാടി നെഹ്‌റു കോളേജില് ഒരു വിദ്യാര്‍ത്ഥി ആത്മഹത്യ ചെയ്തിട്ട് അധിക ദിവസമായില്ല. ഇതൊക്കെ മറന്നാണോ കുട്ടികളെ ഇങ്ങനെ പീഡിപ്പിക്കുന്നത്? രക്ഷിതാക്കളുടെ ഈ ഡയലോഗ് കേട്ടതോടെ പോലീസും കോളേജ് അധികൃതരും പത്തി താഴ്ത്തി.\nവിവേകത്തോടെ പ്രവര്‍ത്തിക്കുന്ന ചില രക്ഷിതാക്കളുണ്ടായതാണ് ഇവിടെ വിദ്യാര്‍ത്ഥികള്‍ക്ക് രക്ഷയായത്. ഇല്ലെങ്കില്, വീണ്ടും ചിലപ്പോള് ഒരു പാമ്പാടി ആവര്‍ത്തിച്ചേനെ. മാനേജ്‌മെന്റിന്റെ കടുംപിടിത്തത്തിന് വഴങ്ങി പോലീസ് കേസെടുത്തിരുന്നെങ്കില് കുട്ടികളുടെ ഭാവി എന്താകുമായിരുന്നു?\nഎന്നാല് എല്ലായ്പ്പോഴും ഇത്തരം വിവേകപൂര്‍വമായ ഇടപെടലുകള് നടക്കുന്നില്ല. അതിന്റെ ഫലമായിരുന്നു ആലപ്പുഴ ജില്ലയിലെ കട്ടച്ചിറയിലുള്ള സ്വാശ്രയ കോളേജിലെ ഒരു വിദ്യാര്‍ത്ഥിയുടെ ആത്മഹത്യ. രക്ഷിതാവിന്റെ മുന്നില് വെച്ച് കോളേജ് അധികൃതര് ശകാരിച്ചതാണ് വിദ്യാര്‍ത്ഥിയുടെ ആത്മഹത്യയ്ക്ക് കാരണമെന്നാണ് ആരോപണം. ഇതിനെതിരെ വിദ്യാര്‍ഥികള് പ്രക്ഷോഭത്തിനിറങ്ങി. സമരത്തില് പങ്കെടുത്ത പെണ്‍കുട്ടികളെ ഉള്‍പ്പെടെയുള്ളവരെ മാനേജ്‌മെന്റിലെ ചിലര് ചേര്‍ന്ന് കോളേജിലെ ഇരുട്ട് മുറിയിലിട്ട് മര്‍ദ്ദിച്ചെന്നാണ് പരാതി. ഒരു സമുദായ നേതാവിന്റെ പേരിലുള്ളതായിരുന്നു കോളേജ്. പരാതി ഒതുക്കി തീര്‍ക്കാന് ശ്രമമുണ്ടായി. എന്നാല് വിദ്യാര്‍ത്ഥി പ്രക്ഷോഭം ശക്തമായതോടെ പോലീസിന് കേസെടുക്കേണ്ടി വന്നു. മുസ്ലിം വിദ്യാര്‍ഥികളെ വെള്ളിയാഴ്ച പള്ളിയില് പോകാന് വിടാത്ത സംഭവത്തിന് പുറമെ കായിക ഇനങ്ങളില് പങ്കെടുക്കുന്നതിനുള്ള വിലക്കും ഈ കോളേജിനെ വിവാദത്തില് മുക്കിയിരുന്നു. ഇതിനെല്ലാമെതിരേ സമരവും അരങ്ങേറി.\nരണ്ടു മാസം മുമ്പായിരുന്നു ഈ സംഭവങ്ങള്. പക്ഷേ, ഇപ്പോള് കോളേജിനെതിരെ ഒന്നും കേള്‍ക്കാനില്ല. സമരം നടത്തിയവര് മാനേജ്‌മെന്റില് നിന്ന് കോഴ വാങ്ങി ഒത്തുതീര്‍പ്പായെന്നാണ് ഇപ്പോള് നാട്ടിലാകെ സംസാരം.\nഏതെങ്കിലുമൊരു സംഭവമുണ്ടായാല്, അത് മുതലെടുത്ത് നേട്ടം കൊയ്യാന് സംഘടനകള് ശ്രമിക്കുമ്പോള് നീതിമാത്രം അകലെയാവുകയാണ്. എന്നാല് അധ്യാപകരുടെയും മാനേജ്‌മെന്റിന്റെയും പീഢനവാര്‍ത്തകള് അറിഞ്ഞാല്, അതല്ലെങ്കില് ഊതിപ്പെരുപ്പിച്ച കാര്യങ്ങള്‍ക്കാണ് തങ്ങളുടെ കുട്ടികള് കുറ്റവാളികള് ആകുന്നതെന്നു മനസിലാക്കിയാല് അവിടെ മാതാപിതാക്കളുടെ യുക്തിപൂര്‍വമായ ഇടപെടല് ആവശ്യമാണ്. ഇനിയും ഒരു വിദ്യാര്‍ത്ഥി ആത്മഹത്യക്ക് നമ്മുടെ കലാലയങ്ങള് ഇടമാകരുത്.\nParents selfFinancingCollage students


Monday 22 May 2017 12:01 am IST\nതിക്താനുഭവങ്ങളിലൂടെ കടന്നുവരുന്നവരാണ് സമൂഹത്തില് ഒരു മാറ്റം വേണമെന്ന് തീവ്രമായി ആഗ്രഹിക്കുക. അനുഭവങ്ങള് അവരെ കരുത്തരാക്കും. തനിക്കുണ്ടായതുപോലെ ദുരനുഭവങ്ങള് മറ്റാര്‍ക്കും ഉണ്ടാകരുതെന്ന് കരുതി പോരാടാനവര് മുന്നിട്ടിറങ്ങും. ഉത്തര്‍പ്രദേശിലെ മുസാഫര്‍നഗറിലുള്ള റിഹാനാ അദീബ് അങ്ങനെ ചിന്തിക്കുന്നവരില് ഒരാളാണ്. നന്നേ ചെറുപ്പത്തില് തന്നെ ലൈംഗിക ചൂഷണത്തിന് ഇരയായവള്, പതിനഞ്ചാം വയസ്സില് മധ്യവയസ്‌കനെ കല്യാണം കഴിക്കാന് നിര്‍ബന്ധിതയായവള്. പഠിക്കുകയെന്ന ആഗ്രഹത്തിനും വീട്ടുകാര് തടയിട്ടു. അന്നൊന്നും അനീതിക്കെതിരെ ശബ്ദമുയര്‍ത്താന് അവള് പ്രാപ്തയായിരുന്നില്ല. ഭര്‍തൃഭവനത്തിലും ഗാര്‍ഹിക പീഡനത്തിന് ഇരയായി. ഭര്‍ത്താവും അമ്മാവനുമായിരുന്നു ആ വീട്ടില് അവള്‍ക്ക് പ്രതിബന്ധം സൃഷ്ടിച്ചത്.\nതാന് അനുഭവിക്കുന്നത് സമൂഹത്തിലെ എല്ലാ സ്ത്രീകളും അനുഭവിക്കുന്നതാണ് എന്നായിരുന്നു റിഹാനയുടെ ധാരണ. കുറേക്കഴിഞ്ഞപ്പോള് ആ ധാരണകളെല്ലാം തെറ്റായിരുന്നുവെന്ന് മനസ്സിലായി. പിന്നീട് അനീതിക്കും അവഗണനയ്ക്കും എതിരെ പ്രതികരിക്കണമെന്ന് തോന്നിയെങ്കിലും അതെങ്ങനെ എന്ന് അറിയാത്ത അവസ്ഥ. അപ്പോഴേക്കും റിഹാന അഞ്ച് പെണ്‍കുട്ടികളുടെ അമ്മയായി കഴിഞ്ഞിരുന്നു. അന്നൊന്നും ഇന്നത്തെ പോലെ എന്‍ജിഒകളും സജീവമായിരുന്നില്ല. എന്നാല് അവിചാരിതമായി, സ്ത്രീകളുടെ അവകാശങ്ങള്‍ക്കുവേണ്ടി പ്രവര്‍ത്തിക്കുന്ന ദിശ എന്ന സംഘടനയെപ്പറ്റി അറിയാനിടയായി.\nവോളന്റിയര്‍മാരെ തേടുകയായിരുന്നു അപ്പോള് ദിശ. എന്നാല് വീട്ടില് നിന്നിറങ്ങി, സ്വതന്ത്ര്യമായി പ്രവര്‍ത്തിക്കാന് റിഹാന തയ്യാറല്ലായിരുന്നു. എന്‍ജിഒകളുടെ പ്രവര്‍ത്തനത്തെ കുറിച്ച് ധാരണയില്ലായിരുന്നു എന്നതാണ് വാസ്തവം. ദിശയുടെ പ്രവര്‍ത്തനം എത്തരത്തിലാണെന്ന് നോക്കിക്കാണുവാന് എന്‍ജിഒ അധികൃതര് പ്രേരിപ്പിച്ചതോടെയാണ് റിഹാന ധൈര്യത്തോടെ മുന്നിട്ടിറങ്ങിയത്. സാമൂഹ്യപ്രവര്‍ത്തക എന്ന നിലയില് അവരുടെ ജീവിതം ആരംഭിക്കുന്നത് അവിടെ നിന്നാണ്.\nനിരവധി ഉത്തരവാദിത്തങ്ങള് റിഹാന ഏറ്റെടുത്തു. സ്ത്രീകളുടെ അവകാശങ്ങള്‍ക്കുവേണ്ടി പോരാടുന്നതിനൊപ്പം അവളുടെ തന്നെ ആത്മവിശ്വാസവും വളര്‍ത്തിയെടുത്തു. എന്നാലിതൊന്നും അത്ര എളുപ്പമായിരുന്നില്ല. വീട്ടില് നിന്നും മുസ്ലിം സമുദായത്തില് നിന്നും വിലക്കുകള് വന്നു. എന്നാല് അവിടെയൊന്നും തളരാതെ അവര് പിടിച്ചു നിന്നു. അവസാനം അസ്തിത്വ എന്ന പേരില് സ്വന്തമായൊരു എന്‍ജിഒയ്ക്ക് തുടക്കം കുറിച്ചു. സ്ത്രീകളുടെ അവകാശങ്ങള്‍ക്കുവേണ്ടി നിലകൊള്ളുന്ന സംഘടനകളുടെ അഭാവം നികത്തുക എന്നതാണ് ഇതിലൂടെ അവര് ലക്ഷ്യമിട്ടത്. മുസാഫര്‍നഗറിലും മറ്റും മുസ്ലിം, ജാട്ട് സമുദായങ്ങള്‍ക്കിടയില് സര്‍വസാധാരണമായ സ്ത്രീകള്‍ക്കെതിരെയുള്ള അതിക്രമങ്ങളും അഭിമാനക്കൊലകളും ചെറുക്കുന്നതിന് ഇത്തരത്തിലുള്ള സന്നദ്ധ സംഘടനകള് അനിവാര്യമാണെന്ന് അവര് കരുതി.\nമുസ്ലിം ആയതിനാല്, ആ സമുദായത്തിനുള്ളില് സ്ത്രീകള് നേരിടുന്ന വെല്ലുവിളികളെക്കുറിച്ച് റിഹാനയ്ക്ക് വ്യക്തമായ ധാരണയുണ്ടായിരുന്നു. സ്ത്രീകള്‍ക്ക് വിദ്യാഭ്യാസം നല്‍കുന്നതിനാണ് റിഹാന പ്രധാനമായും ഊന്നല് നല്‍കിയത്. ചൂഷണം ചെയ്യുന്ന, മദ്യപാനികളായ ഭര്‍ത്താക്കന്മാരില് നിന്നും സ്ത്രീകളെ സ്വതന്ത്രരാക്കി, നല്ലൊരു ജീവിതം നയിക്കാന് അവസരം നല്‍കുക എന്നതും തന്റെ ലക്ഷ്യങ്ങളിലൊന്നാണെന്ന് റിഹാന പറയുന്നു. സ്ത്രീകള്‍ക്കുവേണ്ടി, അവരുടെ അവകാശങ്ങള് പോരാട്ടങ്ങളിലൂടെയാണ് നേടിയെടുക്കുന്നത്. അതുകൊണ്ടുതന്നെ നിരവധി തവണ അറസ്റ്റ് ചെയ്യപ്പെടുകയും ലാത്തിച്ചാര്‍ജിനെ അഭിമുഖീകരിക്കേണ്ടിയും വരിക സ്വാഭാവികം. പക്ഷെ അതൊന്നും അവരുടെ വീര്യം ഒട്ടും ചോര്‍ത്തിക്കളഞ്ഞില്ല.\nസന്നദ്ധ സംഘടനയായ അസ്തിത്വയിലെ വോളണ്ടിയര്‍മാര്\nപോരാട്ടം പലപ്പോഴും ഉന്നതര്‍ക്കെതിരെയാണെന്നതും ശ്രദ്ധേയം. പീഡനത്തിനിരയായ ഒമ്പതുവയസ്സുകാരിക്ക് നീതി കിട്ടുന്നതിന് വേണ്ടി മുന്നിട്ടിറങ്ങിയിട്ടുണ്ട് റിഹാന. സമൂഹത്തില് സ്വാധീനമുള്ളവരായിരുന്നു കുറ്റക്കാര്. അതുകൊണ്ട് പലരും നിശബ്ദരായി. സംഭവം കണ്ടില്ലെന്ന് നടിച്ചു. പക്ഷെ റിഹാന ആ ദൗത്യം ഏറ്റെടുത്തു. സ്വന്തം നിലയില് അവര് പോലീസില് പരാതി സമര്‍പ്പിച്ചു. കേസ് കോടതിയിലെത്തി. കുറ്റക്കാരെല്ലാം ഇന്ന് അഴികള്‍ക്കുള്ളിലാണ്. ഈ ജയം തന്റെ ആത്മവിശ്വാസം വര്‍ധിപ്പിച്ചതായും റിഹാന പറയുന്നു.\nഈ സംഭവം നടന്ന് വര്‍ഷങ്ങള് കഴിഞ്ഞു. ഇന്ന് ആ പെണ്‍കുട്ടി വിദ്യാഭ്യാസം നേടി, വിവാഹിതയായി നല്ല നിലയില് കഴിയുന്നു. ഇതെല്ലാം ഏറെ ചാരിതാര്‍ത്ഥ്യം റിഹാനയ്ക്ക് നല്‍കുന്നുണ്ട്. ആദ്യകാലങ്ങളില് എതിര്‍പ്പുമായി മുന്നില് നിന്നവരൊക്കെ അഭിനന്ദനങ്ങളുമായി ഇപ്പോള് ഒപ്പമുണ്ട്. ഭര്‍ത്താവും കുടുംബവും സാമൂഹ്യപ്രവര്‍ത്തനങ്ങളില് നിന്ന് പിന്തിരിപ്പിച്ചപ്പോഴും പിതാവാണ് പിന്തുണയുമായി കൂടെനിന്നതെന്ന് റിഹാന. ബെയ്ജിങില് നടന്ന അന്താരാഷ്ട്ര സമ്മേളനത്തില് മുഖ്യാതിഥിയായിരുന്നു ഇവര്. ഖാപ് പഞ്ചായത്തിന്റെ എതിര്‍പ്പും ഫണ്ടിന്റെ അഭാവവും എല്ലാം ചെറിയ ചെറിയ വെല്ലുവിളികളായി ഇപ്പോഴും നിലനില്‍ക്കുന്നു. ഇതിനെയെല്ലാം അതിജീവിക്കാനാകുമെന്ന നിശ്ചയദാര്‍ഢ്യവും റിഹാനയ്ക്കുണ്ട്.\nസഭാവ്യത്യാസമില്ലാതെ ക്രൈസ്തവ സ്ത്രീകള്‍ക്ക് സംഘടനയായി\nസ്ത്രീകള്‍ക്ക് പ്രവര്‍ത്തിക്കാന് നല്ല പ്രസ്ഥാനം ബിജെപി: നിര്‍മലാ സീതാരാമന്\nസ്ത്രീകള്‍ക്കും കുട്ടികള്‍ക്കും നേരെയുള്ള അക്രമം അപമാനകരം: ദേശീയ വനിതാകമ്മീഷന്\nമതത്തിന്റെ പേരില് സംഘടിക്കുന്നവര് അനര്‍ഹമായി നേട്ടമുണ്ടാക്കുന്നു: തസ്ലീമ


കാമുകനെ കൊന്നു തിന്നവന് പുരുഷ പങ്കാളിയെ വേണം...! | mangalam.com\nകാമുകനെ കൊന്നു തിന്നവന് പുരുഷ പങ്കാളിയെ വേണം...!\nStory Dated: Wednesday, July 1, 2015 08:20\nപ്രണയിക്കാന് കൊതിക്കാത്തവര് ആരുണ്ട്? അതു തന്നെയാണ് കാമുകനെ കൊലപ്പെടുത്തി ഭക്ഷിച്ചെന്ന കേസില് ശിക്ഷിക്കപ്പെട്ട തടവുകാരന് ലൂക്കാ മാഗ്‌നോട്ടയുടെ പ്രശ്‌നവും. പുറത്ത് വരുമ്പോള് പ്രണയിക്കാനും പങ്കുവെയ്‌ക്കാനുമായി തനിക്ക് ഒരു കാമുകനെ വേണമെന്ന് പരസ്യമായി ആവശ്യപ്പെട്ടിരിക്കുകയാണ് ലൂക്കാ.\nമുന് ഗേ പോണ് നടന് കൂടിയായ മാഗ്‌നോട്ട കാമുകനും പങ്കാളിയുമായിരുന്ന ജുന് ലിന് എന്ന എഞ്ചിനീയര് വിദ്യാര്‍ത്ഥിയെ കൊലപ്പെടുത്തി ഭക്ഷണത്തിന് ഇരയാക്കി എന്ന കുറ്റത്തിനാണ് തടവ് അനുഭവിക്കുന്നത്. ജൂന് ലിനെ കൊലപ്പെടുത്തിയ ശേഷം അയാളുടെ ശരീരഭാഗങ്ങള് ഭക്ഷിക്കുന്നത് സ്വയം ക്യാമറയില് പകര്‍ത്തുകയും ചെയ്‌തു.\nകാലുകളും കൈകളും വെട്ടിയെടുത്ത് ഒരു പ്രൈമറി സ്‌കൂളിനും രാഷ്‌ട്രീയക്കാര്‍ക്കും അയച്ചു കൊടുക്കുകയും ചെയ്‌തു. എന്നാല് ഇപ്പോള് ലൂക്കിന് വീണ്ടും പ്രണയം ഉദിച്ചിരിക്കുകയാണ്. ഇതിന്റെ ഭാഗമായി കനേഡിയന് വെബ്‌സൈറ്റായ ഇന്‍മേറ്റ്‌സ് കണക്‌ട് എന്ന വെബ്‌സൈറ്റില് പ്ര?ഫൈല് സൃഷ്‌ടിക്കാന് സമ്മതിക്കുകയും ചെയ്‌തു.\nമാഗ്‌നോട്ട, മുന് വേശ്യ, ഒറ്റയായ 28-38 വയസ്സിനിടയില് പ്രായമുള്ള വെളുത്തു തുടുത്ത ശരീരസൗന്ദര്യമുള്ള സുന്ദരന്മാരെ നോക്കുന്നു. വിശ്വസ്‌തത, വിദ്യാഭ്യാസം എന്നിവ വേണം. സുദീര്‍ഘ ബന്ധത്തിനായി സാമ്പത്തികമായും, വൈകാരികമായും സ്‌ഥിരതയുള്ളവര്‍ക്കാണ് മുന്‍ഗണനയെന്നും പരസ്യത്തില് പറയുന്നു. അതേസമയം തന്റെ കുറ്റകൃത്യ പശ്‌ചാത്തലത്തെക്കുറിച്ച് ഒന്നും പറഞ്ഞിട്ടില്ല. 2012 ല് ബെര്‍ലിന് കഫേയില് വെച്ചാണ് മാഗ്‌നോട്ട അറസ്‌റ്റ് ചെയ്യപ്പെടുന്നത്. ശിക്ഷിക്കപ്പെട്ട് 25 പൂര്‍ത്തിയാകുന്ന 2035 ലേ മാഗ്‌നോട്ടയ്‌ക്ക് പരോള് ലഭിക്കുകയുള്ളൂ.\nഭര്‍ത്താവിനെ കൊന്ന കേസില് ഭാര്യയെ നാല് നൂറ്റാണ്ടിന് ശേഷം വെറുതെവിട്ടു\nഎഡിന്‍ബറോ: കോടതി നടപടികള് വൈകുന്നത് നീതി നിഷേധിക്കപ്പെടുന്നതിന് തുല്യമാണെന്നാണ്...\nബ്രിട്ടനിലെ നഗ്ന റെസ്‌റ്റോറന്റില് സീറ്റില്ല; വെയ്‌റ്റിംഗ് ലിസ്‌റ്റില് 30,000 പേര്\nഒന്നും ഒളിക്കാന് ആഗ്രഹിക്കാത്തവര്‍ക്ക് വേണ്ടി മാത്രം ഹൃസ്വ കാലയളവിലേക്ക് ലണ്ടനില്...\nഡോക്‌ടര് എത്തിയില്ല; പ്രസവത്തിന് 'ഐ ഫോണ്' തുണയായി\nന്യൂജേഴ്‌സി: പ്രസവ സമയത്ത് ഡോക്‌ടര് അടുത്തില്ലെങ്കില് എന്തും ചെയ്യും. പേടിക്കണ്ട ഐ...\nമൃതദേഹവുമായി സെക്‌സിലേര്‍പ്പെട്ടയാള് പിടിയില്!\nസെമിത്തേരിയില് കടന്നുകയറി ഒരു സ്‌ത്രീയുടെ മൃതദേഹവുമായി സെക്‌സിലേര്‍പ്പെട്ടയാളെ അറസ്‌റ്റു...\nപകുതി മുഖവുമായി ഒരു കൗമാരക്കാരി...!\nദയവു ചെയ്‌ത് എന്നോട് മുഖം തിരിക്കരുത്. വിദ്വേഷവുമരുത്. ഇതൊന്നും എന്റെ കുറ്റമല്ല....\nമോഷണത്തിന് യുവതിയുടെ ശിക്ഷ; തെരുവില് യുവാവിനെ നഗ്നനാക്കി തല്ലി\nപട്ടാപ്പകല് മോഷണം നടത്താന് ശ്രമിച്ച യുവാവിനെ കയ്യോടെ പിടികൂടിയ യുവതി മര്‍ദ്ദിച്ച ശേഷം...\nതട്ടിപ്പോയാല് മാത്രം അവസാനിപ്പിക്കും; ഇത് നല്ല ഒറിജിനല് ഇടി...!\nഇത് അഭിനയമോ ഫോട്ടോയ്‌ക്ക് പോസ് ചെയ്യലോ അല്ല. നല്ല ഒറിജിനല് ഇടിയാണ്....


കൊവാക്‌സിൻ നിർമ്മിക്കാൻ മഹാരാഷ്ട്രയിലെ ഹാഫ്‌കൈൻ ഇൻസ്റ്റിറ്റ്യൂട്ടിന് കേന്ദ്രാനുമതി | 4PM News\nന്യൂഡൽഹി: മഹാരാഷ്ട്രയിലെ ഹാഫ്‌കൈൻ ഇൻസ്റ്റിറ്റ്യൂട്ടിന് കൊറോണ വാക്‌സിൻ ഉൽപ്പാദിപ്പിക്കാൻ അനുമതി നൽകി കേന്ദ്രം. ഇന്ത്യ തദ്ദേശീയമായി നിർമ്മിച്ച ഭാരത് ബയോടെക്കിന്റെ കൊവാക്‌സിൻ നിർമ്മിക്കാനാണ് മഹാരാഷ്ട്ര സർക്കാരിന്റെ ഉടമസ്ഥതയിലുള്ള സ്ഥാപനത്തിന് അനുമതി നൽകിയിരിക്കുന്നത്. ഈ സാഹചര്യത്തിൽ മഹാരാഷ്ട്ര മുഖ്യമന്ത്രി ഉദ്ധവ് താക്കറെ പ്രധാനമന്ത്രി നരേന്ദ്ര മോദിയ്ക്ക് നന്ദിയറിയിച്ചു. മഹാരാഷ്ട്ര സർക്കാരാണ് വിവരം പുറത്തുവിട്ടത്.\nഹാഫ്‌കൈൻ ഇൻസ്റ്റിറ്റ്യൂട്ടിൽ കൊവാക്‌സിൻ നിർമ്മാണത്തിന് കേന്ദ്ര സർക്കാരിന്റെ സയൻസ് ആൻഡ് ടെക്നോളജി ഡിപ്പാർട്ട്‌മെന്റാണ് അനുമതി നൽകിയത്. സാങ്കേതിക വിദ്യ കൈമാറ്റത്തിലൂടെയാകും ഉൽപ്പാദനം നടത്തുക എന്നാണ് ട്വിറ്റിൽ കുറിച്ചിരിക്കുന്നത്. ഉദ്ധവ് താക്കറെ പ്രധാനമന്ത്രിയ്ക്ക് നന്ദിയറിയിച്ചതായും കുറിപ്പിൽ വ്യക്തമാക്കിയിട്ടുണ്ട്.\nനേരത്തെ ഹാഫ്‌കൈൻ ഇൻസ്റ്റിറ്റ്യൂട്ടിന് കൊറോണ വാക്‌സിൻ ഉൽപാദിപ്പിക്കാനുള്ള അനുമതി ആവശ്യപ്പെട്ട് ഉദ്ധവ് താക്കറെ കേന്ദ്രത്തെ സമീപിച്ചിരുന്നു. അദ്ദേഹത്തിന്റെ അപേക്ഷ പരിഗണിച്ചാണ് തീരുമാനം. നിലവിൽ ഹൈദരാബാദിലുള്ള ഭാരത് ബയോടെക്കാണ് കൊവാക്‌സിൻ നിർമ്മാണം നടത്തുന്നത്.\n'കൃഷ്ണായനം'ഭക്തിഗാന ആൽബം പുറത്തിറങ്ങി


പാലാരിവട്ടം അഴിമതി കേസ്; മുന്‍മന്ത്രി ഇബ്രാഹിംകുഞ്ഞിനെ വിജിലന്‍സ് ഇന്ന് ചോദ്യം ചെയ്യും\nകൊച്ചി: പാലാരിവട്ടം പാലം അഴിമതി കേസുമായി ബന്ധപ്പെട്ട് മുന് പൊതുമരാമത്ത് മന്ത്രി ഇബ്രാഹിംകുഞ്ഞ് ഇന്ന് വിജിലന്‍സിന് മുന്നില് ഹാജരാകും. വിജിലന്‍സ് ഡിവൈഎസ്പി ശ്യാം കുമാറിന്റെ നേതൃത്വത്തിലാണു ചോദ്യം ചെയ്യല്. തിരുവനന്തപുരത്ത് ചോദ്യം ചെയ്യലിന് ഹാജരാകാനാണ് നോട്ടീസ് നല്‍കിയത്. ഇബ്രാഹിംകുഞ്ഞിനെതിരായ അന്വേഷണത്തിന് ഗവര്‍ണര് അനുമതി നല്‍കിയതിനുശേഷമുള്ള ചോദ്യം ചെയ്യലാണിത്.\nഇബ്രാഹിംകുഞ്ഞില് നിന്നു വിജിലന്‍സ് ശേഖരിച്ച വിവിധ രേഖകളെക്കുറിച്ചുള്ള വിശദാംശങ്ങള് ചോദിച്ചറിയും. ഈ കേസില് ഇബ്രാഹിംകുഞ്ഞിനെ ഒരു പ്രാവശ്യം ചോദ്യം ചെയ്തിരുന്നു. തുടര്‍ന്നുളള അന്വേഷണത്തിലാണ് പാലം നിര്‍മ്മാണത്തിന്റെ കരാര് എടുത്ത കമ്പനിക്ക് ഇബ്രാഹിം കുഞ്ഞ് സഹായം നല്‍കിയതിന്റെ രേഖകള് വിജിലന്‍സിന് ലഭിച്ചത്.\nചട്ടവിരുദ്ധമായി കരാറുകാരായ ആര്‍ഡിഎസ് കമ്പനിക്കു പണം അനുവദിച്ചുവെന്നാണ് ഇബ്രാഹിംകുഞ്ഞിനെതിരെയുള്ള ആരോപണം. കരാര് കമ്പനിക്കു മുന്‍കൂറായി 8.25 കോടി രൂപ കിട്ടിയതു മന്ത്രിയായിരുന്ന ഇബ്രാഹിംകുഞ്ഞ് ഉത്തരവിട്ടതോടെയാണെന്നാണു വിജലന്‍സ് നിഗമനം. പലിശ ഇളവ് നല്‍കാനും മന്ത്രി ആവശ്യപ്പെട്ടുവെന്ന് അറസ്റ്റിലായ മുന് പൊതുമാരമത്ത് സെക്രട്ടറി ടി ഒ സുരജിന്റെ മൊഴിയും ഇബ്രാഹിംകുഞ്ഞിനെ വെട്ടിലാക്കി. ഇതുമായി ബന്ധപ്പെട്ട ഫയല് നേരത്തെ തന്നെ സെക്രട്ടറിയേറ്റില്‍നിന്നു വിജിലന്‍സ് ശേഖരിച്ചിരുന്നു.\nഅതേസമയം ഇതുവരെ പ്രതിപട്ടികയിലുള്‍പ്പെടാത്ത ഇബ്രാഹിംകുഞ്ഞിനെ കേസില് പ്രതി ചേര്‍ത്തേക്കും.\nTags: MAINPalarivattom Bridgev k ibrahim kunju


കുക്ക് കളി നിർത്തുന്നു | Sports | Deshabhimani | Tuesday Sep 4, 2018\nകുക്ക് കളി നിർത്തുന്നു\nഇംഗ്ലണ്ട് ക്രിക്കറ്റ് ടീം ഓപ്പണിങ് ബാറ്റ്സ്മാൻ അലസ്റ്റയർ കുക്ക് രാജ്യാന്തര ക്രിക്കറ്റിൽനിന്ന് വിരമിക്കുന്നു. ഇന്ത്യയുമായുള്ള അഞ്ചാം ടെസ്റ്റിനുശേഷം കുക്ക് കളിനിർത്തും. വെള്ളിയാഴ്ചയാണ് മത്സരം. പരമ്പരയിലെ മോശം പ്രകടനമാണ് കുക്കിന്റെ വിരമിക്കലിന് കാരണമായത്. കൗണ്ടി ക്രിക്കറ്റിൽ എസെക്സിനുവേണ്ടി കളി തുടരുമെന്ന് കുക്ക് വ്യക്തമാക്കി.\nഇംഗ്ലണ്ടിനുവേണ്ടി 161 ടെസ്റ്റിൽനിന്നായി 12,254 റൺ നേടിയിട്ടുണ്ട്. ഇംഗ്ലണ്ടിനായി ഏറ്റവുംകൂടുതൽ റൺ നേടിയ കളിക്കാരനുംകൂടിയാണ് ഈ മുപ്പത്തിമൂന്നുകാരൻ. കൂടുതൽ ടെസ്റ്റ് കളിച്ചതിന്റെ റെക്കോഡുമുണ്ട്. ടെസ്റ്റ് ക്രിക്കറ്റിൽ ഏറ്റവും കൂടുതൽ റൺ നേടിയവരിൽ ആറാമതുണ്ട് ഈ ഇടംകൈയൻ ബാറ്റ്സ്മാൻ.\nഈ വർഷം ഒമ്പത് ടെസ്റ്റിൽ 18.62 ആണ് കുക്കിന്റെ ബാറ്റിങ് ശരാശരി. ഇന്ത്യയുമായുള്ള ടെസ്റ്റ് പരമ്പരയിലെ നാല് മത്സരം കഴിഞ്ഞപ്പോൾ ഒരു അര സെഞ്ചുറിപോലുമില്ല.\n2010നുശേഷം ആദ്യമായി കുക്കിന്റെ ബാറ്റിങ് ശരാശരി 45ൽ താഴെവന്നു. 2006ൽ ഇന്ത്യക്കെതിരെയായിരുന്നു കുക്കിന്റെ അരങ്ങേറ്റം.ശേഷം ടെസ്റ്റിൽ 32 സെഞ്ചുറികൾ നേടി.


മകളുടെ പിറന്നാള് ആഘോഷമാക്കിയവര്‍ക്ക് നന്ദി അറിയിച്ച് അല്ലു അര്‍ജുന്; ചിത്രങ്ങള് കാണാം | Reporter Live\nമകളുടെ പിറന്നാള് ആഘോഷമാക്കിയവര്‍ക്ക് നന്ദി അറിയിച്ച് അല്ലു അര്‍ജുന്; ചിത്രങ്ങള് കാണാം\nBy : ഫിൽമി റിപ്പോർട്ടർ November 22, 2020 1:17 pm 1 minute Read\nതന്റെ മകളുടെ ജന്മദിനാഘോഷം ഗംഭീരമാക്കിയതില് നന്ദി അറിയിച്ച് തെലുങ്ക് സൂപ്പര് സ്റ്റാര് അല്ലു അര്‍ജുന്. മകളുടെ ജന്മദിനം മറക്കാനാവാത്ത വിധം ആഘോഷമാക്കിയ മൈത്രി മൂവി മേക്കേഴ്‌സിന്റെയും, രവി ഗരു, നവീന് ഗരു, ചെറി ഗരു എന്നിവരുടെയും പേരെടുത്ത് പറഞ്ഞായിരുന്നു താരം നന്ദി രേഖപ്പെടുത്തിയത്.\nനവംബര് 21നായിരുന്നു അല്ലു അര്‍ജുന്റെയും സ്‌നേഹയുടെയും മകള് അര്‍ഹയുടെ പിറന്നാള്. ‘മെനി മെനി ഹാപ്പി റിട്ടേണ്‍സ് ഓഫ് ദ ഡേ മൈ അര്‍ഹ. നീ നല്‍കുന്ന അളവില്ലാത്ത സ്‌നേഹത്തിനും സന്തോഷത്തിനും നന്ദി. എന്റെ മാലാഖ കുട്ടിയ്ക്ക് മനോഹരമായ പിറന്നാള്‍ദിന ആശംസള്’ എന്ന് ട്വിറ്ററിലും ഇന്‍സ്റ്റഗ്രാമിലും കുറിച്ചുകൊണ്ടായിരുന്നു അല്ലു അര്‍ജുന് മകള്‍ക്ക് പിറന്നാള് ആശംസകള് നേര്‍ന്നത്.


emalayalee.com - ആത്മഹത്യ ചെയ്യണമായിരുന്നോ? പി.സി ജോര്‍ജിനെതിരെ മുഖ്യമന്ത്രിക്ക് ആക്രമിക്കപ്പെട്ട നടിയുടെ കത്ത്\nആത്മഹത്യ ചെയ്യണമായിരുന്നോ? പി.സി ജോര്‍ജിനെതിരെ മുഖ്യമന്ത്രിക്ക് ആക്രമിക്കപ്പെട്ട നടിയുടെ കത്ത്\nപി.സി ജോര്‍ജ്ജ് അപകീര്‍ത്തികരമായ പ്രസ്താവനകള് നടത്തുന്ന സാഹചര്യത്തില് അക്രമിക്കപ്പെട്ട നടി മുഖ്യമന്ത്രി പിണറായി വിജയന് കത്തെഴുതി.\nപി.സി ജോര്‍ജ്ജിന്റെ പേരെടുത്ത് പറഞ്ഞും പ്രസ്താവനകള് ചൂണ്ടിക്കാണിച്ചുമാണ് കത്ത്.\nഇങ്ങനെയൊരു കത്ത് എഴുതേണ്ടി വരും എന്ന് ഒരിക്കലും വിചാരിച്ചിരുന്നില്ല. രാഷ്ട്രീയ പ്രവര്‍ത്തകനും ജനപ്രതിനിധിയുമായ ശ്രീ.പി.സി.ജോര്‍ജ് എന്നെക്കുറിച്ച് അങ്ങേയറ്റം അപകീര്‍ത്തിപരമായ പ്രസ്താവനകള് നടത്തിക്കൊണ്ടിരിക്കന്ന പശ്ചാത്തലത്തില് സംസ്ഥാനത്തിന്റെ ഭരണാധിപന് എന്ന നിലയില് ഇക്കാര്യങ്ങള് അങ്ങയുടെ കൂടെ ശ്രദ്ധയില്‍പെടുത്തണമെന്ന് തോന്നിയതു കൊണ്ടാണ് ഈ കുറിപ്പെഴുതുന്നത്.\nആക്രമിക്കപ്പെട്ട സംഭവത്തിന് ശേഷം കഴിഞ്ഞ കുറേ മാസങ്ങളായി ഞാന് അനുഭവിച്ചു കൊണ്ടിരിക്കുന്ന മാനസിക വ്യഥകള് എഴുതിയോ പറഞ്ഞോ ഫലിപ്പിക്കാന് എനിക്ക് ആവതില്ല. കടന്നു പോകുന്ന ഓരോ നിമിഷങ്ങളിലും അസഹനീയമായ അപമാനത്തിന്റെ വേദന എന്നെ വരിഞ്ഞുമുറുക്കുന്നുണ്ട്.\nഅമ്മയും സഹോദരനും ഞാനുമുള്‍പ്പെട്ട ഒരു സാധാരണ കുടുംബത്തിന് താങ്ങാവുന്നതല്ല എന്റെ ജീവിതത്തില് സംഭവിച്ചത്. പക്ഷേ തകര്‍ന്നു പോകരുതെന്നും അവസാനം വരെ പിടിച്ചു നില്ക്കണമെന്നുള്ള അതിശക്തമായ ഒരു തോന്നലിന്റെ പുറത്താണ് ഞാന് ദിവസങ്ങള് കഴിക്കുന്നത്. ആത്മശക്തിയും ആത്മവിശ്വാസവും മുറുക്കെ പിടിച്ച് തിരിച്ചുവരവിനായുള്ള ശ്രമം ആക്രമിക്കപ്പെട്ടതിന്റെ പിറ്റേനാള് മുതല് ഞാന് നടത്തി കൊണ്ടിരിക്കുന്നു. മറ്റൊന്നിനും വേണ്ടിയല്ല, ഈ സമരത്തില് തോല്ക്കരുതെന്ന് ആഗ്രഹിച്ചിട്ട്....\nഞാന് തോറ്റാല് തോല്ക്കുന്നത് എന്നെപ്പോലെ ആക്രമിക്കപ്പെട്ട മറ്റനേകം സ്ത്രീകളും കൂടെയാണെന്ന് ഉത്തമ ബോധ്യമുള്ളതുകൊണ്ട്...\nസാര്, അങ്ങനെയൊരു തിരിച്ചുവരവിനു ശ്രമിക്കുന്ന എന്നെക്കുറിച്ച് അങ്ങ് കൂടി അംഗമായ നിയമസഭയിലെ ഒരു ജന പ്രതിനിധി പറഞ്ഞത്, '' ക്രൂരമായി ആക്രമിക്കപ്പെട്ടിട്ടുണ്ടെങ്കില് എങ്ങനെയാണ് പിറ്റേ ദിവസം പോയി സിനിമയില് അഭിനയിക്കാന് പറ്റുന്നത്?' എന്നാണ്... സംഭവത്തിന്റെ പിറ്റേ ദിവസം ഞാന് നേരത്തേ കമ്മിറ്റ് ചെയ്ത ഒരു ഷൂട്ടിംഗിന് പോകേണ്ടതുണ്ടായിരുന്നു. പക്ഷേ അദ്ദേഹം പ്രസ്താവിക്കുന്നതു പോലെ പിറ്റെ ദിവസം ഞാന് സിനിമയില് അഭിനയിക്കാന് പോയിട്ടില്ല. ഒരാഴ്ചയോളംവീട്ടിലടച്ചിരുന്ന സമയത്ത് എന്റെ സിനിമയുടെ സംവിധായകനും നിര്‍മാതാവും പ്രധാന നടനും എന്റെ സുഹൃത്തുക്കളും അഭ്യുദയകാംക്ഷികളും എന്നെ വിളിച്ച് ഞാന് മടങ്ങിചെല്ലണമെന്നും ജോലിയില് തുടരണമെന്നും നിരന്തരമായി നിര്‍ബന്ധിച്ചിരുന്നു.\nഏകദേശം പത്തു ദിവസം കഴിഞ്ഞാണ് ഞാന് നേരത്തെ ചെയ്യാമെന്ന് ഏറ്റ ആ സിനിമയുടെ രണ്ടു ദിവസത്തെ ഷൂട്ടിന് പോയത്. ആ സഹപ്രവര്‍ത്തകരുടെ പ്രേരണയും പിന്തുണയും ഇല്ലായിരുന്നുവെങ്കില് എനിക്ക് സിനിമയിലേക്കുളള മടക്കം സാധ്യമാകുമായിരുന്നോ എന്ന് തന്നെ സംശയമാണ്. കാര്യങ്ങള് ഇങ്ങനെയൊക്കെ ആയിരിക്കേ നിജസ്ഥിതി അറിയാതെ സംസാരിക്കുവാന് ഒരു ജനപ്രതിനിധിക്ക് എങ്ങനെ കഴിക്കുന്നു? പി സി ജോര്‍ജിനെ പോലുള്ളവര് ഞാന് എന്തു ചെയ്യണമെന്നാണ് കരുതുന്നത്? ആത്മഹത്യ ചെയ്യണമായിരുന്നോ? അതോ മനോനില തെറ്റി ഏതെങ്കിലും മാനസിക രോഗകേന്ദ്രത്തിലോ വീടിന്റെ പിന്നാമ്പുറങ്ങളിലോ ഒടുങ്ങണമായിരുന്നോ? അതോ സമൂഹ മധ്യത്തില് പ്രത്യക്ഷപ്പെടാതെ എവിടേക്കെങ്കിലും ഓടിയൊളിക്കണമായിരുന്നോ?ഞാനെന്ത് തെറ്റാണ് ചെയ്തത് എന്ന് ആരെങ്കിലും ബോധ്യപ്പെടുത്തി തന്നിരുന്നേല് നന്നായിരുന്നു.\nസാര്,ഞാന് സിനിമയില് അഭിനയിച്ച് ഉപജീവനം നടത്തുന്ന ആളാണ്. തൊഴില് ചെയ്യാതെ ജീവിക്കുക അസാധ്യമാണ്. ഇത്രയുമൊക്കെ എന്റെ ജീവിതത്തില് സംഭവിച്ചു എന്നതിന്റെ പേരില് അപമാനിതയായി എന്ന തോന്നലില് ജീവിതം ഒടുക്കാന് എനിക്കാവില്ല. ഞാനല്ല അപമാനിക്കപ്പെട്ടത്, എന്നെ ആക്രമിച്ചവരുടെ മാനമാണ് ഇല്ലാതായത് എന്ന ചിന്ത തന്ന ഉറപ്പിലാണ് ഞാന് പരാതിപ്പെടാന് തയ്യാറായതും കുറച്ചു ദിവസങ്ങള്‍ക്കു ശേഷം അഭിനയിക്കാന് പോയതും.\nഎന്തിന്റെ പേരിലാണെങ്കിലും കുറച്ചു ദിവസങ്ങള് മാറി നിന്നാല് ഞങ്ങളെ പോലുള്ളവര്‍ക്ക് ഈ മേഖലയിലേക്ക് തിരിച്ചുവരവ് സാധ്യമല്ല. അതുകൊണ്ടാണ് നേരത്തേ ഇതുപോലുള്ള സംഭവങ്ങളുണ്ടായിട്ടം പരാതിപ്പെടാതെ, ഒന്നും സംഭവിച്ചിട്ടില്ല എന്ന മട്ടില് പലരും കഴിഞ്ഞുപോവുന്നത്. മാത്രവുമല്ല, പ്രതികരിക്കാനും പ്രതിഷേധിക്കാനും തയ്യാറാകുന്നവര്‍ക്ക് നേരെ പി.സി.ജോര്‍ജുമാര് കാര്‍ക്കിച്ചു തുപ്പുന്നതും ആളുകള് ഭയക്കുന്നുണ്ടാവും. പി.സി.ജോര്‍ജ് നടത്തിയ പ്രസ്താവനകളെ തുടര്‍ന്ന് രാഷ്ട്രീയ സമുദായ നേതാക്കന്മാരും പ്രതിക്ക് അനുകൂലമെന്നോണമുള്ള പ്രസ്താവനകള് പുറപ്പെടുവിച്ചതും അവ മാധ്യമങ്ങളില് വന്നതും അങ്ങ് ശ്രദ്ധിച്ചിരിക്കുമല്ലോ. ജോര്‍ജ്ജിനെ പോലുളള ജനപ്രതിനിധികള് ഉണ്ടാക്കാന് ശ്രമിക്കുന്ന പൊതു ബോധത്തെ കുറിച്ച് ഈ നാട്ടിലെ സ്ത്രീകള് പേടിക്കേണ്ടതുണ്ട്.ഇതുണ്ടാക്കുന്ന പൊതുബോധം എങ്ങനെ പൊതു സമ്മതിയായി മാറുന്നുവെന്നും അതെങ്ങനെ സ്ത്രീത്വത്തിന് നേരെ ഉപയോഗിക്കപ്പെടുന്നുവെന്നും അങ്ങേക്കും അറിവുള്ളതാണല്ലോ... ഓരോ പ്രസ്താവനകള്‍ക്കും മറുപടി പറയാന് എനിക്കാവില്ല സാര്.കോടതിയുടെ മുന്നിലിരിക്കുന്ന ഒരു കേസിനെ സംബന്ധിച്ച് ജനപ്രതിനിധിയടക്കമുള്ളവര് ചേര്‍ന്ന് രൂപീകരിക്കുന്ന ജനാഭിപ്രായം കേസിന്റെ വിധി നിര്‍ണ്ണയങ്ങളെ എങ്ങനെ ബാധിക്കും എന്ന കാര്യത്തില് എനിക്ക് കടുത്ത ആശങ്കയുണ്ട് സാര്.\nഅപകീര്‍ത്തിപരമായ പ്രസ്താവന പുറപ്പെടുവിച്ച ജനപ്രതിനിധിക്കെതിരേ സ്വമേധയാ കേസെടുക്കുമെന്നറിയിച്ച സംസ്ഥാന വനിതാ കമ്മീഷനെ പി സി ജോര്‍ജ് ഏതൊക്കെ നിലയില് അപമാനിച്ചു കൊണ്ടിരിക്കുന്നുവെന്നും അങ്ങ് കാണുന്നുണ്ടല്ലോ.. വനിതാ കമ്മീഷന് തന്റെ മൂക്ക് ചെത്താന് ഇറങ്ങിയിരിക്കയാണെന്നും തന്റെ നേരെ വന്നാല് മൂക്ക് മാത്രമല്ല മറ്റ് പലതും വരുന്നവര്‍ക്ക് നഷ്ടമാകുമെന്നുമാണ് പി സി ജോര്‍ജ് കഴിഞ്ഞ ദിവസം പ്രസംഗിച്ചത്.\nആയിരക്കണക്കിന് സ്ത്രീകള് തങ്ങള്‍ക്ക് നീതി കിട്ടാന് ആശ്രയിക്കന്ന ഒരു സ്ഥാപനത്തിനെതിരേ ഇത്ര കടുത്ത ഭാഷയില്, ഒരു ലജ്ജയുമില്ലാതെ അദ്ദഹത്തിന് ഇത് പറയാമെങ്കില് എന്നെപ്പോലുള്ള സ്ത്രീകളെ അദ്ദേഹത്തിന് എത്രയോ അധിക്ഷേപിച്ചുകൂടാ.. കേസന്വേഷണം നടത്തുന്ന ഉദ്യോഗസ്ഥരിലും സര്‍ക്കാരിലും എനിക്ക് പൂര്‍ണ്ണ വിശ്വാസമുള്ളതുകൊണ്ടാണ് ഞാനിക്കാര്യങ്ങള് അങ്ങേക്ക് നേരിട്ടെഴുതാന് തീരുമാനിച്ചത്.\nകനലിലേക്ക് എറിയപ്പെട്ട എന്റെയും കുടുംബാംഗങ്ങളുടെയും അവസ്ഥ അങ്ങേക്ക് ബോധ്യപ്പെടുമല്ലോ.. ആക്രമിക്കപ്പെട്ട ഒരു സ്ത്രീയും ഇതുപോലെ ജനമധ്യത്തില് വീണ്ടും വീണ്ടും അവമതിക്കപ്പെടരുത്. ഏത് അഭിപ്രായ സ്വാതന്ത്ര്യത്തിന്റെ പേരിലായാലും മൂക്കരിയാന് വന്നാല് മറ്റ് പലതും അരിഞ്ഞുകളയുമെന്ന് ഒരു ജനപ്രതിനിധിയും പറയാനിടവരരുത്. സാര്.. ഇത്ര മാത്രമേ എനിക്ക് പറയാനുള്ളൂ. എനിക്ക് നിങ്ങളില് വിശ്വാസമുണ്ട്.\nDoes this observer has any sense in unleasing all these crazy stuff?\nകൊച്ചെ, ആ കത്തിനു യാതൊരു പ്രസക്തിയുമില്ല. ഇത് ദിലീപ് വാറ്റ്‌സാപ്പ് വഴി അയച്ച സന്ദേശം പോലെ മാത്രം. പരാതി ഉണ്ടെങ്കില് കേസ് ഫയല് ചെയ്യണം\nവാട്ട്‌സ് ആപ്പ് സന്ദേശത്തിലെ സാങ്കേതികത വാദിക്കുന്ന പോലീസിനു എന്തു ന്യായമാണു പറയാന്? ഒരു മഹാ നടന് അയച്ച സന്ദേശം ഗൗരവ പുര്‍വം കാണാതെ ഇപ്പോള് മുടന്തു ന്യായം പറയുന്നു. ആ സന്ദേശം ലോക്കല് പോലീസിനു ഫോര്‍വേര്‍ഡ് ചെയ്യാന് മേലായിരുന്നോ?\nഅതു പോലെ പ്രിയ നടീ, ഇത്രക്കു വൈരാഗ്യം ഉണ്ടായത് എങ്ങനെ? അതിനു ആരാണു കാരണം?


കോടതി ഉത്തരവുണ്ടെന്ന് തെറ്റിദ്ധരിപ്പിച്ച് വീടു കയ്യേറ്റം; ക്വട്ടേഷന് സംഘം റിമാന്‍ഡില് - themediasyndicate\nകോടതി ഉത്തരവുണ്ടെന്ന് തെറ്റിദ്ധരിപ്പിച്ച് വീടു കയ്യേറ്റം; ക്വട്ടേഷന് സംഘം റിമാന്‍ഡില്\nആലപ്പുഴ: കോടതി ഉത്തരവുണ്ടെന്നു തെറ്റിദ്ധരിപ്പിച്ചു വീടു കയ്യേറാനെത്തിയ കേസില് സ്ത്രീ ഉള്‍പ്പടെ അഞ്ചംഗസംഘത്തെ റിമാന്‍ഡ് ചെയ്തു. കോട്ടയം മുട്ടമ്പലം കരയില് ജ്യുവല് ഹോമില് കേപ്ടൗണ് ഫ്‌ളാറ്റില് ലീലാമ്മ ജോര്‍ജ് (44), ക്വട്ടേഷന് സംഘാംഗങ്ങളായ കോട്ടയം അര്‍പ്പൂക്കര വില്ലൂന്നി കൊപ്രാലില് അലോട്ടി എന്നുവിളിക്കുന്ന ജെയ്‌സ്‌മോന് ജേക്കബ്(24), കോട്ടയം മാഞ്ഞൂര് സൗത്ത് തെക്കേപറമ്പില് രതീഷ് (26), കോട്ടയം ആര്‍പ്പൂക്കര വില്ലൂന്നി ചക്കിട്ടപറമ്പില് അഖില് (21), കോട്ടയം ആര്‍പ്പൂക്കര വില്ലൂന്നി പാലത്തൂര് ടോമി ജോസഫ്(21) എന്നവരെയാണു റിമാന്‍ഡ് ചെയ്തത്. വിവാഹതട്ടിപ്പ് കേസിലെ പ്രതിയാണ് ലീലാമ്മ ജോര്‍ജ്.\nആക്രമികള് കഴിഞ്ഞദിവസം കറ്റാനം കുറ്റിയില് പരേതനായ ജെറോമിന്റെ വീട്ടില് ഗേറ്റ് തകര്‍ത്ത് അതിക്രമിച്ചു കയറുകയും ജെറോമിന്റെ ബന്ധുവായ സോജന് ഡാനിയേലിനെ മര്‍ദിക്കുകയും ചെയ്തു. നാട്ടുകാര് ചേര്‍ന്നാണ് ആക്രമികളെ തടഞ്ഞുവെച്ചത്. ഇവരെ പിന്നീട് പൊലീസ് എത്തി അറസ്റ്റ് ചെയ്യുകയായിരുന്നു. ക്വട്ടേഷന് എടുത്ത് അക്രമത്തിനെത്തിയ സംഘത്തെ കായംകുളം ഒന്നാംക്ലാസ് മജിസ്‌ട്രേട്ട് കോടതിയില് ഹാജരാക്കി റിമാന്‍ഡ് ചെയ്തു. ജെറോമിനെ രണ്ടു വര്‍ഷം മുന്‍പു മര്‍ദിച്ച കേസില് ലീലാമ്മയെയും റിമാന്‍ഡ് ചെയ്തിട്ടുണ്ട്.\nലീലാമ്മ വിവാഹ തട്ടിപ്പു കേസുകളിലും മറ്റുള്ളവര് കൊലപാതകം ഉള്‍പ്പെടെയുള്ള കേസുകളിലും പ്രതികളാണെന്നു പൊലീസ് അറിയിച്ചു. മുന്‍പു ലീലാമ്മ തട്ടിപ്പിന് ഇരയാക്കിയ ആളാണു ജെറോം ഡേവിഡെന്നും പൊലീസ് അറിയിച്ചു.\nലീലാമ്മയെ വിവാഹം ചെയ്ത ഡേവിഡ് തന്റെ വീടും സ്ഥലവും അവരുടെ പേരില് റജിസ്റ്റര് ചെയ്തിരുന്നു. തട്ടിപ്പുകാരിയാണെന്ന് അറിഞ്ഞതോടെ ഈ ആധാരം റദ്ദാക്കി സ്വത്ത് മകന്റെ പേരിലേക്കു മാറ്റിയെഴുതി. എന്നാല് ലീലാമ്മ പലപ്പോഴായി ജെറോമിനെ മര്‍ദിക്കുകയും ആക്രമിക്കുകയും ചെയ്തിരുന്നു. പിന്നീടു ജെറോം മരിച്ചപ്പോള് സ്വത്തിന്റെ അവകാശം സ്ഥാപിച്ചെടുക്കാന് ഇവര് പലപ്പോഴായി ശ്രമിച്ചിരുന്നെന്നും പൊലീസ് പറഞ്ഞു.\nഭാര്യ മരിച്ചുപോയവര്, ഭാര്യയുമായി പിണങ്ങി കഴിയുന്ന പ്രവാസികള് എന്നിവരെ ഇരകളാക്കിയാണു ലീലാമ്മ തട്ടിപ്പുനടത്തിയതെന്നും ഇത്തരത്തില് കൂടുതല് സംഭവങ്ങള് ഉണ്ടോ എന്ന് അന്വേഷിക്കുകയാണെന്നും വള്ളികുന്നം എസ്‌ഐ എം.സി അഭിലാഷ് അറിയിച്ചു.\nTags: കോടതി ഉത്തരവുണ്ടെന്ന് തെറ്റിദ്ധരിപ്പിച്ച് വീടു കയ്യേറ്റം; ക്വട്ടേഷന് സംഘം റിമാന്‍ഡില്\nഎകെ-47 തോക്കുമായി മുങ്ങിയ പൊലീസ് ഉദ്യോഗസ്ഥന് ഭീകരസംഘടനക്കൊപ്പം


മനുഷ്യനെ സംബന്ധിച്ച് ഏറ്റവും മാരകമായ കാന്‍സറുകള് ഏതെന്ന് റിപ്പോര്‍ട്ട് : അറിയാതെ പോകുന്ന ഈ രോഗലക്ഷണങ്ങള് ശ്രദ്ധിയ്ക്കുക – East Coast Daily Malayalam\nമനുഷ്യനെ സംബന്ധിച്ച് ഏറ്റവും മാരകമായ കാന്‍സറുകള് ഏതെന്ന് റിപ്പോര്‍ട്ട് : അറിയാതെ പോകുന്ന ഈ രോഗലക്ഷണങ്ങള് ശ്രദ്ധിയ്ക്കുക\nDec 23, 2019, 04:30 am IST\nക്യാന്‍സര് എത്രത്തോളം മാരകമായ അസുഖമാണെന്ന് പ്രത്യേകം പറയേണ്ടതില്ലല്ലോ. തുടക്കത്തില് കണ്ടെത്തിയാല് ഒട്ടുമിക്ക ക്യാന്‍സറുകളും ഭേദമാക്കാവുന്ന തരത്തില് വൈദ്യശാസ്ത്രം ഏറെ പുരോഗതി കൈവരിച്ചുകഴിഞ്ഞു. മാരകമായ ചില ക്യാന്‍സര് രോഗങ്ങളും അവയുടെ ലക്ഷണങ്ങളും നോക്കാം.\nക്യാന്‍സറുകളില് ഏറെ മാരകമായ ഒന്നാണ് ബ്ലഡ് ക്യാന്‍സര് അഥവാ ലുക്കീമിയ. അമേരിക്കന് ജേണല് ഓഫ് ഹെല്‍ത്തില് പ്രസിദ്ധീകരിച്ച ബ്ലഡ് ക്യാന്‍സറിന്റെ ഏറ്റവും പ്രാരംഭമായ ലക്ഷണങ്ങള് എന്തൊക്കെയാണെന്ന് നോക്കാം.\n. വിളര്‍ച്ച, ക്ഷീണം എന്നിവയുണ്ടാകാം. ലുക്കീമിയ ഉള്ളവരില് രക്തത്തിലെ ഹീമോഗ്ലോബിന്റെ അളവ് ക്രമാതീതമായി കുറഞ്ഞിരിക്കുന്നതാണ് കാരണം. എപ്പോഴും തളര്‍ച്ചയും തലകറക്കവും അനുഭവപ്പെടുന്നത് ഇതേ കാരണം കൊണ്ടാകും. ചിലരില് ശ്വാസതടസം അനുഭവപ്പെടുകയും ചെയ്യും.\nഇടയ്ക്കിടെ ഉണ്ടാകുന്ന നെഞ്ചുവേദനയും കാല്‍പ്പാദത്തിലെ നീര്‍ക്കെട്ടും ലുക്കീമിയയുടെ ലക്ഷണമാകാം. കാലിലെ നീര്‍ക്കെട്ടിലൂടെ രക്തസ്രാവവും ഉണ്ടാകാന് സാധ്യതയുണ്ട്. ചിലര് ഇത് ഹൃദ്രോഗലക്ഷണമായി തെറ്റിദ്ധരിക്കാറുണ്ട്.\nലുക്കീമിയയുടെ ഏറ്റവും പ്രധാനപ്പെട്ട ലക്ഷണങ്ങളില് ഒന്നാണിത്. ലുക്കീമിയ പിടിപെടുന്നവരില് രക്തത്തിലെ പ്ലേറ്റ്ലെറ്റിന്റെ അളവ് ക്രമാതീതമായി കുറയും. ഇങ്ങനെ സംഭവിക്കുമ്പോള് രക്തക്കുഴലുകള് പൊട്ടി രക്തസ്രാവം ഉണ്ടാകും. ഇത് ത്വക്കില്‍ക്കൂടി രക്തം വരാനും, ചര്‍മ്മത്തില് ചുവന്നപാടുകള് ഉണ്ടാകാനും കാരണമാകും.\nവായ്, മുക്ക് എന്നിവയില്‍നിന്നും മൂത്രം, മലം എന്നിവയില്‍ക്കൂടിയും രക്തം വരുന്നത് ലുക്കീമിയയുടെ പ്രാരംഭ ലക്ഷണമായിരിക്കാം. ലുക്കീമിയയുടെ ആദ്യകാല ലക്ഷണങ്ങളില് ഒന്നാണ് പനി. പെട്ടെന്ന് ശരീരത്തിലെ ഊഷ്മാവ് ഇടവിട്ട് കൂടുകയും കുറയുകയും ചെയ്യുന്നത് ഏതെങ്കിലുംതരത്തിലുള്ള അണുബാധയുടെ ലക്ഷണമാണ്. ഇതേതരത്തിലാണ് രക്താര്‍ബുദ ലക്ഷണമായ പനിയും കണ്ടുവരുന്നത്. ശരീരത്തില് അണുബാധയുണ്ടാകുന്നതിന് സമാനലക്ഷണങ്ങളെല്ലാം ലുക്കീമിയ പിടിപെടുമ്പോഴും തുടക്കത്തില് കണ്ടുവരാറുണ്ട്.\nപെട്ടെന്ന് ശരീരഭാരം അമിതമായി കുറയുന്നതും രക്താര്‍ബുദത്തിന്റെ ലക്ഷണമാകാം.\nഇടയ്ക്കിടെ ശരീരത്തില് അണുബാധ ഉണ്ടാകുന്നുണ്ടെങ്കില് ശ്രദ്ധിക്കണം. അത് ചിലപ്പോള് രക്താര്‍ബുദത്തിന്റെ ലക്ഷണമാകാം. രക്തത്തിലെ വെളുത്തരക്താണുക്കളുടെ അളവ് കുറയുന്നതുകൊണ്ടാണ് ഇങ്ങനെ അടിക്കടി അണുബാധ ഉണ്ടാകുന്നത്.\nക്യാന്‍സര് പല തരത്തിലും രൂപത്തിലുമുണ്ട്. ജീവിതശൈലിയിലുണ്ടായ മാറ്റവും ഭക്ഷണരീതിയുമാണ് കോളോറെക്ടല് ക്യാന്‍സര് അഥവാ മലാശയ അര്‍ബുദത്തിന് കാരണം. അധിക അളവില് കൊഴുപ്പ് അടങ്ങിയ ഭക്ഷണ പദാര്‍ഥങ്ങള്, സംസ്‌കരിച്ച മാംസവിഭവങ്ങള് , വ്യായാമമില്ലാത്ത ജീവിതശൈലി , അമിതവണ്ണം, പുകവലി , മദ്യപാനം എന്നിവയെല്ലാം മലാശയ ക്യാന്‍സറിന് കാരണമാകുന്ന ഘടകങ്ങളാണ് എന്നാണ് അമേരിക്കന് ക്യാന്‍സര് സോസൈറ്റി പ്രസിദ്ധീകരിച്ച ലേഖനത്തില് പറയുന്നത്.\nസാധാരണ രീതിയില് മലബന്ധമാണ് പ്രധാന ലക്ഷണം. ഒപ്പം മലത്തില് രക്തത്തിന്റെ അംശം കാണുക , വിശപ്പില്ലായ്മ , ശരീരഭാരം കുറയുക , മനംപുരട്ടല്, ഛര്‍ദ്ദി, ക്ഷീണം , തലച്ചുറ്റല് തുടങ്ങിയവയും രോഗ ലക്ഷണമാകാം.\nഈ ലക്ഷണങ്ങള് കണ്ടതുകൊണ്ട് രോഗമുളളതായി കരുതേണ്ട. എന്നാല് ഡോക്ടറെ ഒന്ന് കാണിക്കുന്നത് നല്ലതാണ്. ഒരു പ്രായം പിന്നിടുമ്പോള് കൃത്യമായ ഇടവേളകളില് ക്യാന്‍സര് സ്‌ക്രീനിംഗ് പരിശോധനകള് ചെയ്യുന്നത് നല്ലതാണ്.\nഅര്‍ബുദ മരണനിരക്കില് ഇന്ത്യയില് ഏറ്റവുമധികം മുന്നില് നില്‍ക്കുന്നത് തൊണ്ടയിലെ ക്യാന്‍സറാണ്. പ്രത്യേകിച്ച് ഇന്ന് പുരുഷന്മാരില് ഇതു വ്യാപകമായി കണ്ടുവരുന്നുണ്ട്. മദ്യപാനവും പുകവലിയും ലഹരി വസ്തുക്കളുടെ ഉപയോഗവുമാണ് തൊണ്ടയിലെ അര്‍ബുദത്തിന് പ്രധാന കാരണം. തൊണ്ടയില് ക്യാന്‍സറിന്റെ ചില ലക്ഷണങ്ങള് നോക്കാം.\nചര്‍മത്തിലെ ചെറിയ നിറമാറ്റം, നീണ്ട ശമന മുറിവുകള്, ചര്‍മ്മത്തില് വ്രണം, രക്തസ്രാവം, ത്വക്കില് രൂപമാറ്റം, സമചതുര ചര്‍മ്മമേഖലകള് പരിശോധിക്കുമ്പോള് അവയുടെ ആകൃതി, വലിവ്, ഘടന എന്നിവയില് വ്യത്യാസം, നഖങ്ങളില് ഉണ്ടാകുന്ന മാറ്റങ്ങള്, മുഖക്കുരു വന്നിട്ട് പോകാതിരിക്കുക, ഒരിക്കല് വന്ന സ്ഥലത്തുതന്നെ വീണ്ടും വീണ്ടും മുഖക്കുരു വരുക, പെട്ടെന്ന് കാല്‍പാദത്തിലോ കൈവെള്ളയിലോ ഉണ്ടാകുന്ന മുറിവുകള്, ഒരിക്കലും ശ്രദ്ധിക്കാത്ത ഇടങ്ങളില് എന്തെങ്കിലും കറുത്ത പാടുകള് പ്രത്യക്ഷപെടുക തുടങ്ങിയവ കണ്ടാണ് പ്രത്യേകം ശ്രദ്ധിക്കണം.\nഹോമിയോ വകുപ്പില് താല്‍ക്കാലിക ഒഴിവുകള് : അപേക്ഷ ക്ഷണിച്ചു\nശ്രീരാമന്റെ പാദങ്ങൾ പതിഞ്ഞ പുണ്യ നഗരങ്ങളെ അറിയാം\nസൈനസെറ്റിസ് : കാരണങ്ങളും പ്രതിവിധിയും\nSep 14, 2020, 10:35 pm IST\nഗുരുതര ആരോഗ്യപ്രശ്‌നം നേരിടുന്നുവെന്നതിന് ശരീരം നല്‍കുന്ന ചില സൂചനകള് ഇതാ\nSep 9, 2020, 11:38 pm IST\nഅതീവ ജാഗ്രത : ഇപ്പോള് കോവിഡ് രോഗലക്ഷണങ്ങളില്ല … വൈറസ് ബാധിച്ചത് അറിയുന്നത് അവസാന ഘട്ടത്തില്\nSep 4, 2020, 07:18 pm IST


Wed Jun 23 2021 11:01:37 GMT+0530 (India Standard Time)\nSDR18 May 2020 5:30 AM GMT\nതിരുവനന്തപുരം: സംസ്ഥാനത്തിൻ്റെ സാഹചര്യം വിലയിരുത്തിയ ശേഷം മാത്രമേ ലോക്ക്ഡൗൺ നാലാം ഘട്ടത്തിൻ്റെ ഭാഗമായി കേന്ദ്രം അനുവദിച്ചിട്ടുള്ള യാത്രാ ഇളവുകൾ നടപ്പിലാക്കൂവെന്ന് ഗതാഗത മന്ത്രി എ കെ ശശീന്ദ്രൻ. സാഹചര്യം പരിശോധിച്ച ശേഷം പൊതുഗതാഗതം പുനസ്ഥാപിക്കും. കെഎസ്ആർടിസി ജില്ലാ സർവീസുകൾ ഓടിക്കുന്നത് പരിഗണനയിലുണ്ട്. ടാക്സി സർവീസുകളിൽ ഒരു യാത്രക്കാരൻ മാത്രമായി പരിമിതപ്പെടുത്തുമെന്നും മന്ത്രി പറഞ്ഞു.\nജില്ലയ്ക്കുള്ളിൽ ബസ് സർവീസ് തുടങ്ങുന്നത് അടക്കം പരിശോധനയ്ക്ക് ശേഷമായിരിക്കും. ബസുകളിൽ 20 പേരിൽ താഴെ ആളുകളെ വെച്ച് യാത്ര നടത്തിയാൽ സാമ്പത്തിക നഷ്ടമുണ്ടാകും. ഇരട്ടി ചാർജ് ഈടാക്കിയാൽ പോലും ആ നഷ്ടം പരിഹരിക്കാനാകില്ല. ഈ സാഹചര്യത്തിൽ അന്തർ സംസ്ഥാന ബസ് സർവീസുകളെക്കാൾ സംസ്ഥാനം ആവശ്യപ്പെടുന്നത് ട്രെയിൻ സർവീസുകളാണ്. 250 ബസുകളേക്കാൾ നല്ലത് ഒരു ട്രെയിനാണ്. ബസുകളാകുമ്പോൾ പല സ്റ്റോപ്പുകളിലും നിർത്തേണ്ടിവരും. ട്രെയിനാകുമ്പോൾ അതിന് പരിധിയുണ്ടാകുമെന്നും മന്ത്രി പറഞ്ഞു.\nCorona Covid public transportationak saseendran


‘പണം നല്‍കിയില്ലെങ്കില് ആലിയ ഭട്ടിനെ വധിക്കും’; പൊലീസ് അന്വേഷണം ആരംഭിച്ചു – Chandrika Daily\nBy ചന്ദ്രിക വെബ് ഡെസ്‌ക് Thursday March 2, 2017 06:45 am\n‘പണം നല്‍കിയില്ലെങ്കില് ആലിയ ഭട്ടിനെ വധിക്കും’; പൊലീസ് അന്വേഷണം ആരംഭിച്ചു\nബോളിവുഡ് സംവിധായകന് മഹേഷ് ഭട്ടിനും മകളും നടിയുമായ ആലിയ ഭട്ടിനും വധഭീഷണി. 50 ലക്ഷം രൂപ ബാങ്ക് അക്കൗണ്ടില് ഇട്ടില്ലെങ്കില് ഭാര്യ സോണി രസ്ദാനെയും ആലിയ ഭട്ടിനെയും…\nബോളിവുഡ് സംവിധായകന് മഹേഷ് ഭട്ടിനും മകളും നടിയുമായ ആലിയ ഭട്ടിനും വധഭീഷണി. 50 ലക്ഷം രൂപ ബാങ്ക് അക്കൗണ്ടില് ഇട്ടില്ലെങ്കില് ഭാര്യ സോണി രസ്ദാനെയും ആലിയ ഭട്ടിനെയും വധിക്കുമെന്ന അജ്ഞാത ഫോണ് സന്ദേശമാണ് ലഭിച്ചത്. ഇതേ തുടര്‍ന്ന് മഹേഷ് ഭട്ട് പൊലീസില് പരാതിപ്പെട്ടു. അജ്ഞാതന് നല്‍കിയ ബാങ്ക് അക്കൗണ്ട് ലഖ്‌നൗവിലുള്ളതാണ്.\nഭീഷണിപ്പെടുത്തി പണം പിടുങ്ങാനുള്ള നീക്കം ‘മുളയിലേ നുള്ളി’യതായി മഹേഷ് ഭട്ട് ട്വിറ്ററില് കുറിച്ചു. ഫെബ്രുവരി 26-നാണ് ഇതുസംബന്ധിച്ച് ആദ്യ കോള് ലഭിച്ചത്. ആരോ കളിപ്പിക്കാന് വിളിക്കുകയാണെന്ന് കരുതി മഹേഷ് ഭട്ട് ഇത് അവഗണിക്കുകയായിരുന്നു. എന്നാല് എസ്.എം.എസ് വഴിയും വാട്ട്‌സാപ്പ് വഴിയും തുടരെ തുടരെ ഭീഷണി സന്ദേശങ്ങള് ലഭിച്ചതോടെയാണ് കാര്യങ്ങള് ഗുരുതരമാണെന്ന് വ്യക്തമായത്. താന് ഒരു അധോലോക സംഘത്തിന്റെ തലവനാണെന്നും പണം നിക്ഷേപിച്ചില്ലെങ്കില് ആലിയക്കും സോണി രസ്ദാനും നേരെ വെടിയുതിര്‍ക്കുമെന്നും സന്ദേശങ്ങളിലുണ്ട്.\nസെക്ഷന് 387 പ്രകാരമാണ് മഹേഷ് ഭട്ട് പരാതി നല്‍കിയിരിക്കുന്നത്. ഭട്ടിന്റെ പരാതിയില് ജുഹു പൊലീസ് അന്വേഷണം ആരംഭിച്ചിട്ടുണ്ട്. 2014-ല് ഭട്ടിനെ വധിക്കാനുള്ള ശ്രമത്തില് 13 പേരെ പൊലീസ് അറസ്റ്റ് ചെയ്തിരുന്നു.\nസംവിധായകനും പ്രൊഡ്യൂസറും തിരക്കഥാകൃത്തുമായ മഹേഷ് ഭട്ട് 1986 മുതല് ബോളിവുഡില് സജീവമാണ്. ഡാഡി, ആവാര്‍ഗി, ആശിഖി, ദില് ഹൈ കി മാന്‍താ നഹീ തുടങ്ങി നിരവധി ഹിറ്റ് ചിത്രങ്ങള് സംവിധാനം ചെയ്തിട്ടുണ്ട്. വെറ്ററന് ബോളിവുഡ് നടി പൂജാ ഭട്ട് മഹേഷ് ഭട്ടിന്റെ മൂത്ത മകളാണ്. കോണ്‍ഗ്രസ് പാര്‍ട്ടിയോടുള്ള വിധേയത്വം പരസ്യമായി പ്രഖ്യാപിച്ചിട്ടുള്ള മഹേഷ് ഭട്ട് മതേതര നിലപാട് പുലര്‍ത്തുന്നയാളാണ്. 2014 തെരഞ്ഞെടുപ്പില് നരേന്ദ്ര മോദിയെ തോല്‍പ്പിക്കണമെന്ന് ആഹ്വാനം ചെയ്തതിന്റെ പേരില് സംഘ് പരിവാര് കേന്ദ്രങ്ങള് അദ്ദേഹത്തിനെതിരെ ഭീഷണി മുഴക്കിയിരുന്നു.\nCategories: Culture, More, Views Tags: alia bhatt, bollywood, threat


todays headlines ഇന്നത്തെ പ്രധാന വാര്‍ത്തകള് (11-12-2020)\nആയുര്‍വേദ ഡോക്ടര്‍മാര്‍ക്ക് ശസ്ത്രക്രിയാനുമതി നല്‍കിയതിനെതിരെ അലോപ്പതി ഡോക്ടര്‍മാര് നടത്തുന്ന സമരത്തില് വലഞ്ഞ് രോഗികള്. അതിരാവിലെ ദൂരസ്ഥലങ്ങളില് നിന്നുള്‍പ്പെടെ എത്തിയ പലരും മണിക്കൂറുകളോളം കാത്തിരുന്നിട്ടും ഡോക്ടര്‍മാരെ കാണാനാകാതെ മടങ്ങി. അതേസമയം, ഗുരുതരാവസ്ഥയില് എത്തുന്നവര്‍ക്കും അടിയന്തര ശ്രദ്ധ വേണ്ടവര്‍ക്കും ചികിത്സ ഉറപ്പാക്കിയിട്ടുണ്ടെന്ന് ഡോക്ടര്‍മാരുടെ സംഘടനാ നേതാക്കള് അറിയിച്ചു.\nതിരുവനന്തപുരം സ്വര്‍ണക്കടത്ത് കേസ് പ്രതി സ്വപ്‌ന സുരേഷിനെ ജയിലില് ഭീഷണിപ്പെടുത്തിയെന്ന പരാതി തള്ളി ജയില് വകുപ്പ്. ആരോപണത്തില് കഴമ്പില്ലെന്നാണ് ജയില് ഡിഐജി അജയ കുമാറിന്റെ റിപ്പോര്‍ട്ട്. ജയില് ഉദ്യോഗസ്ഥര്‍ക്ക് എതിരെ സ്വപ്‌ന ആരോപണം ഉന്നയിച്ചിട്ടില്ലെന്നാണ് മൊഴിയെന്ന് റിപ്പോര്‍ട്ടില് പറയുന്നു. ജയില് ഡിഐജി സമര്‍പിച്ച റിപ്പോര്‍ട്ട് ജയില് മേധാവി ഋഷിരാജ് സിംഗ് ഉടന് സര്‍ക്കാരിന് കൈമാറും.\nകൊവിഡ് വാക്‌സിന്; ഫൈസറിന് അനുമതി നല്‍കാന് അമേരിക്കയും\nഫൈസര് കൊവിഡ് വാക്‌സിന് അമേരിക്കയും അനുമതി നല്‍കിയേക്കും. ഫൈസറിന് അടിന്തര അനുമതി നല്‍കാന് യു എസ് ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന് നിര്‍ദേശം നല്‍കി. മുതിര്‍ന്ന ആരോഗ്യ വിദഗ്ധരാണ് നിര്‍ദേശം നല്‍കിയത്. ബ്രിട്ടന്, കാനഡ, ബഹ്‌റൈന്, സൗദി അറേബ്യ എന്നീ രാജ്യങ്ങളാണ് നിലവില് വാക്‌സിന് അനുമതി നല്‍കിയത്.


4malayalees - എസ് എ പി ക്യാമ്പില് നിന്ന് തോക്കുകള് കളവു പോയിട്ടില്ല ; സിഎജി റിപ്പോര്‍ട്ട് തെറ്റെന്ന് പോലീസ്\nഎസ് എ പി ക്യാമ്പില് നിന്ന് തോക്കുകള് കളവു പോയിട്ടില്ല ; സിഎജി റിപ്പോര്‍ട്ട് തെറ്റെന്ന് പോലീസ്\nതിരുവനന്തപുരം എസ്.എ.പി ക്യാമ്പില് നിന്ന് തോക്കുകള് കളവുപോയിട്ടില്ലെന്ന് പൊലീസിന്റെ റിപ്പോര്‍ട്ട്. സി.എ.ജി കണ്ടെത്തലുകള് തെറ്റെന്നും റിപ്പോര്‍ട്ടില് പറയുന്നു. സി.എ.ജി നിര്‍ദേശപ്രകാരം നടത്തിയ പരിശോധനയില് തോക്കുകള് കണ്ടെത്തി. സിഎജി റിപ്പോര്‍ട്ട് തയ്യാറാക്കുന്നതിന് മുന്‍പ് മൂന്നുതവണ പൊലീസ് അന്വേഷണ റിപ്പോര്‍ട്ട് സമര്‍പ്പിച്ചുവെന്നും പൊലീസ് വിശദമാക്കുന്നു.\nഎസ്.എ.പി ക്യാമ്പില് നിന്ന് 25 തോക്കുകളും 12061വെടിയുണ്ടകളും കാണാതായി എന്നായിരുന്നു സി.എ.ജി റിപ്പോര്‍ട്ട്.. എന്നാല് തോക്കുകള് എസ്എപി ക്യാമ്പില് തന്നെ ഉണ്ടെന്നാണ് പൊലീസിന്റെ വിശദീകരണം. എന്നാല് തോക്കുകള് കൈകാര്യം ചെയ്തതില് വീഴ്ചയുണ്ടായെന്നും റിപ്പോര്‍ട്ടില് പറയുന്നു. പല ക്യാമ്പുകളിലേക്ക് പോയ തോക്കുകള് എസ്.എ.പി ക്യാമ്പില് തന്നെ ശേഖരിച്ചുവച്ചിട്ടുണ്ട്. ഇത് സി..എ..ജി അന്തിമ റിപ്പോര്‍ട്ട് തയ്യാറാക്കുന്നതിന് മുമ്പ് സി.എ.ജിയെ അറിയിച്ചിരുന്നുവെന്നും പൊലീസ് വിശദമാക്കുന്നു.അതേസമയം വിവാദത്തില് ഇപ്പോള് പ്രതികരിക്കുന്നില്ലെന്ന് ഡി.ജി.പി ലോക്‌നാഥ് ബെഹ്‌റ പറഞ്ഞിരുന്നു.ആയുധങ്ങള് കാണാതായത് ഉള്‍പ്പെടെ പൊലീസിനെതിരായ സി.എ.ജിയുടെ ഗുരുതരമായ കണ്ടെത്തലുകളെ കുറിച്ച് നിയമസഭയില് മറുപടി പറയുമെന്ന് മുഖ്യമന്ത്രി പിണറായി വിജയനും അറിയിച്ചു


തുടർച്ചയായ നാലാം ദിവസവും ഡീസല് വിലയില് വർധനവ് – Jaihind TV\nസംസ്ഥാനത്ത് ഡീസൽ വിലയിൽ വീണ്ടും വർധനവ്. രാജ്യമൊന്നാകെ പൗരത്വ ഭേദഗതി നിയമത്തിനെതിരെ പ്രതിഷേധിക്കുന്നതിനിടയിലാണ് കേന്ദ്രവും എണ്ണക്കമ്പനികളും എണ്ണക്കൊള്ള തുടരുന്നത്. കഴിഞ്ഞ നാലു ദിവസം കൊണ്ട് 74 പൈസയുടെ വർധനവാണ് ഉണ്ടായിട്ടുള്ളത്. ഡീസൽ വിലയിൽ 21 പൈസയുടെ\nമാറ്റമില്ലാതെ തുടർന്ന ഡീസൽ വിലയിൽ കഴിഞ്ഞ നാല് ദിവസമായി വർധനവ് തുടരുകയാണ്. ഡീസൽ ലിറ്ററിന് 21 പൈസ കൂടി 71.62 രൂപയിലാണ് വ്യാപാരം ആരംഭിച്ചിരിക്കുന്നത്. കഴിഞ്ഞ ഒരാഴ്ചയായി ഡീസൽ വില മാറ്റമില്ലാതെ തുടരുകയായിരുന്നു. ഇന്നലെ മുതലാണ് ഡീസൽ വിലയിൽ വർധനവ് രേഖപ്പെടുത്തി തുടങ്ങിയത്.\nനവംബറിൽ പെട്രോൾ വിലയിൽ വൻ വ്യതിയാനങ്ങൾ ദൃശ്യമായിരുന്നു. എന്നാൽ അന്ന് ഡീസൽ വിലയിൽ കാര്യമായ മാറ്റങ്ങൾ രേഖപ്പെടുത്തിയിരുന്നില്ല.\nനേരത്തെ കേന്ദ്ര സർക്കാരിന്‍റെ ആദ്യ ബജറ്റിൽ എക്‌സൈസ് നികുതിയും സെസും വർധിപ്പിച്ചതിനെ തുടർന്നാണ് ഇന്ധനവില കുത്തനെ ഉയർന്നത്. ഇന്ധന നിരക്കിൽ ഒരു രൂപ വീതം എക്‌സൈസ് നികുതിയും റോഡ് അടിസ്ഥാന സൗകര്യ സെസുമാണ് കേന്ദ്ര സർക്കാർ ചുമത്തിയത്. രാജ്യമെമ്പാടും പൗരത്വ ഭേദഗതി നിയമത്തിനെതിരെ പ്രതിഷേധം ഉയരുന്ന അവസരത്തിലാണ് സാധാരണക്കാരനെ വലച്ചു കൊണ്ടുള്ള ഈ വിലവർധനവ്.